
Eduard Maduro SADA: 

Awe duaneronan 
no lo bay den 
accion 

ORANJESTAD - Ayera nochi sindica- 
to di SADA a reuni cu su miembronan 
duanero pa papia riba e desaroyo di e 
reunion cu a tuma luga entre SADA, 
abogadonan y minister encarga. 
Durante nan reunion a papia di e situacion 
di siman pasa na waf di Barcadera. Sr. Edu- 
ard Maduro presidente di sindicato a indica 
cu e reunion tabata uno fructifero. Nan no 
lo sinta cu ATIA. Nan a dicidi cu no lo tene 
un accion awe. Esaki ta pasobra nan lo war- 
da y kier tende kico lo ta e resultadonan di e 
reunion di awe entre minister y e departa- 
mentonan concerni. 

Kico tapasando naBarcadera? 

Aduana a bira 

Consul diBrasil naAruba 
sr. Carlos André Augusto 

Situacion actual di 
incertidumbre 
ta transitorio na Brasil 

Cuminsando cu 4 florin, bo por gana e suma grandi aki 



220.000 


r Oblenibel na cualkier rebendedo di Lotto, 


urleo ta awe noehi 

Pronostico di tempo 


Tempo: 

Parcialmente nubia y den 
oranan di marduga y mainta 
por spera localmente un awa- 
sero breve 

Temperatura maximo 34 
grado Celsius y temperatura 
minimo 28 grado Celsius. 
Solo lo baha awe nochi 


06:58’pm y lo sali mañan 
mainta 06:15’am. 

Biento: 

For di direccion oost te oost 
noordoost y modera te basta 
fuerte;forsa 4 te 5 ( 20 te 39 
km/ora, 11 te 21 nudo)den 
dia de bes en cuando fuerte 


te duro den rafaga; forsa 6 te 
7 (40 te 61 km/ora, 22 te 33 
nudo) 

Situacion general di tem- 
po: 

Extension di un area di pre- 
sion halto riba Atlantico ta 
suprimiendo actividad di 
awasero 


den region local. debi na esaki 
no ta spera yobida di impor- 
tancia den proximo 24 ora. 

Condicion di lama: 

Olanan di lama lo ta for di di- 
reccion oost cu haltura di 5 te 
9 pia temperatura di superfi- 
cie di lama 28 grado Celsius. 



Consul diBrasil naAruba sr. Carlos André Augusto 

Situacion actual di incertidumbre ta transitorio na Brasil 


ORANJESTAD - E situa- 
cion politico economico y 
te hasta social cu pais Bra- 
sil ta pasando aden cu e 
bahamento, ya sea perma- 
nente of temporal di pres- 
idente Dilma Rousseff 
ta algo transitorio, segun 
Consul di Brasil na Aruba 
sr. Carlos André Augusto. 

E diplomatico Brasilero a de- 
clara na Bon Dia Aruba cu e 
crisis cu a presenta cu e caida 
di presidente Rousseff, sigur 
tin un impacto pa su pais. En- 
cuanto Brasil su relacion cu 
Aruba ya sea diplomatico y/ 
of politicamente, no tin niun 
problema directo cu e lo por 
afecta e relacion bilateral. 
Relacion turistico y comer- 
cial 

Loke si sr. Augusto ta wak 
ta e caida di e fluho di tur- 
istanan Brasilero na Aruba. 
Pero e situacion aki no ta algo 
nobo ni desconoci, ya cu ta 
algo cu ta sosodiendo un par 
di luna caba dor di economia 
di Brasil. Te hasta minister di 
Turismo y ATA a yega di haci 
referencia di dje, ora cu nan 
ta referi na e mercado di Bra- 
sil cu a cay. E turista Brasilero 
ta uno masha aprecia den 
nos sector comercial, ya cu e 
Brasileronan ta un gran con- 
sumidor y tin e custumber di 
gasta ora cu nan ta haci tur- 
ismo den exterior. 



E echo cu e pais Carioca no 
ta pasando den un bon mo- 
mento economico, e situa- 
cion aki ta crea un ambiente 
di incertidumbre cerca e 
pueblo, sector industrial, sec- 
tor comercial, etc... “Nos no 
sa ki rumbo esey ta bay tuma. 
Ki medida economico un go- 
bierno nobo ta bin cun’e...”, 
segun e Consul Brasilero. 

E1 a splica cu e situacion di 
incertidumbre aki ta haci cu 
tur hende ta purba di tene 
su economia domestico con- 
trola, y un cos cu sigur nan 
ta pone un banda ta nan gas- 
tonan relaciona cu vakantie 
pa asina nan purba di spaar 
un tiki. 

E1 a bisa cu dor di e situacion 
economico e fluho di tur- 
ista Brasilero na Aruba a cay 
drasticamente casi un 60 pa 
70 porciento. Aunke e pres- 
encia di turistanan Brasilero a 


baha, esun cu por ta sigui bin 
Aruba buscando oferta di ho- 
telnan mas economico. 

Apart di turismo ta existi un 
relacion comercial, ya cu riba 
nos mercado nos por mira 
diferente producto manera 
galiña, articulo produci a base 
di lechi, carni, etc. cu ta wor- 
do importa fei di Brasil. “E ta 
un comercio facil pa motibo 
di e cercania y calidad di e 
productonan”, el a bisa. 
Devaluacion di Real Brasi- 
lero 

Tambe productonan indus- 
trial elabora na Brasil ta pen- 
etra nos mercado local. Esaki 
ta danki cu e balor di dollar ta 
hopi halto compara cu e Real 
Brasilero, locual ta facilita 
e tasa di cambio pa nos im- 
portadonan local. Pero tambe 
ta existi un intercambio cul- 
tural y deportivo entre Brasil 
y Aruba, y actualmente un 
delegacion local di Taekwon- 
do ta na Brasil entrenando pa 
e proximo Olimpiada, danki 
na e bon relacion cu ta ex- 
isti cu e Comision Olimpico 
Arubano, segun Consul Car- 
los André Augusto. 

Di otro banda e dollar na 
Brasil a subi demasiado com- 
para cu nan moneda. Dos aña 
pasa e prijs tabata den carera 
di 2 Real Brasilero pa un 
dollar. Awor e devaluacion 
ta den carera di 3.50 pa 3.60 
Real Brasilero pa dollar. E 


devaluacion di e Real Brasi- 
lero ta un diferencia grandi, 
compara cu un par di añanan 
pasa y e ta afecta economica- 
mente e poder di adkisicion 
di e Brasileronan. 

“Esaki ta e punto dicon nan 
ta purba di evita un poco di 
biaha no pa Aruba so, pero 
en general pa exterior”, asina 
Consul Brasilero a declara na 
Bon Dia Aruba. 

E echo cu nan mester cum- 
pra ticket aereo y estadia di 
hotel cu nan prijs ta na dol- 
lar y no na Real, ta haci dificil 
pa e Brasileronan por bay afo 
pa haci turismo. Esun cu ta 
cumpra oferta di pakete tur- 
istico, nan ta haya facilidad pa 
parti e suma aki te hasta den 
10 paga, pero e ta keda mara 
na dollar. E problema ta cu 
si e dollar ta subi hopi di un 
luna pa otro luna, e debe na 
Real ta bira mas grandi pa e 
turista Brasilero. P’esey nan 
ta prefera di haci turismo 
na Brasil mes cu ta mara na 
moneda local. “Esaki ta e im- 
pacto cu nos ta wak directa- 
mente den turismo tanto den 
areanan di hotel, aeropuer- 
to...”, el a bisa. 

Situacion transitorio 
Segun Consul Carlos André 
Augusto di Brasil, e situacion 
cu actualmente su pais ta pas- 
ando aden ta uno transitorio. 
Pronto nan lo celebra Olim- 
piada na Brasil na luna di au- 


gustus, y unabes cu e evento 
aki pasa, ya caba e situacion 
interno lo ta mas delimita y 
delinea riba ki direccion of 
rumbo economia ta bay tuma 
cu e presidente interino Mi- 
chel Temer. 

Sinembargo presidente Dil- 
ma Rousseff lo por bin bek, 
ya cu e tin 180 dia maximo pa 
Senado di Brasil delibera riba 
henter su situacion pa wak si 
e denuncianan contra dje ta 
wordo concretisa si of no. 
Consul di Brasil na Aruba ta 
enfatisa cu no mester des- 
carta cu tur e situacion aki ta 
crea un cierto incertidumbre. 
“Ban bisa cu pa e siguiente 
180 dia e ta bay ta un prob- 
lema cu ta afecta economia di 
Brasil”, el a bisa. 

E diplomatico Brasilero, sr. 
Carlos André Augusto tin 26 
aña na Aruba y ta papia un 
Papiamento perfecto. Aunke 
el a nace na San Paolo (Bra- 
sil) den un forma di broma e 
ta bisa: “Mi ta mas Arubiano 
cu Brasilero”. 

E ta indica cu e comunidad 
Brasilero na Aruba ta alrede- 
dor di 300 compatriota, y nan 
ta persona residencia basta 
tempo den nos isla. Tambe 
miembronan di e comunidad 
Brasilero a yega di vocifera 
cerca dje nan preocupacion 
pa e situacion interno cu nan 
pais natal ta pasando aden 
actualmente. □ 


Diplomatico Dominicano sra. Joselyne Rosario de 

Rosa ta bisa “ayo” 


ORANJESTAD - E diplo- 
matico sra. Joselyne Rosario 
de Rosa ta bisa ayo na Aruba 
como Consul Dominicano 
riba nos isla. Sinembargo el a 
laga sa cu e laso di amistad y 
fraternidad lo sigui, ya cu e ta 
laga atras un gran famia. 

Sra. Rosario de Rosa ta expresa su 
gradicimento na Aruba su autori- 
dadnan y na su pueblo. 

“Nan a ricibi mi cu e caracteris- 
tica cu nan tin di happy island” el 
a bisa. Igualmente e diplomatico 


a laga sa cu e ta sinti su mes “ex- 
tremadamente orguyoso” di por 
a eherce su funcion na Aruba. 
P’esey e ta bisa cu e gobierno Do- 
minicano ta gradici di un manera 
infinito. 

“E ta un gradicimento cu ta sali fei 
di nos alma di parti di e estado Do- 
minicano”, el a bisa. 

Sra. Rosario de Rosa a declara na 
Bon Dia Aruba cu como diplo- 
matico nan ta representa un pais, 
y como estado Dominicano nan ta 
sinti e acogida cu nan ta haya na 


Aruba. 

“E ta un distincion hopi grandi di 
parti di e autoridadnan local cum- 
insando cu e Señor Gobernador di 
e bunita isla di Aruba, siguiendo 
cu e Minister Presidente, Presi- 
dente di Parlamento, Ministernan 
y Parlamentarionan, y henter co- 
munidad”, esaki tabata sra. Rosa- 
rio de Rosa su palabra di despedida 
y gradicimento prome cu el a ban- 
dona nos isla pa bay Guatemala, 
unda e lo traha como miembro di 
embahada Dominicano den e pais 
ey.Q 

Venezuela ta pidi solidaridad contra campaña mahos cu medionan 

di comunicacion rond mundo a desaroya 



ORANJESTAD - Nicolás 
Maduro, Presidente di 
Venezuela den un rueda 
di prensa den cadena cu 
tur representante di me- 
dionan di comunicacion 
rond mundo manera Aru- 
ba, Argentina, Ecuador, 
Israel, a declara cu me- 
dionan di comunicacion a 
cuminsa un ofensivo ma- 
sal contra Venezuela pa 
pone un fin na su gober- 
nacion y su hendenan di 
su gobierno Venezolano 
y e ta haci un yamada na 
tur medionan di prensa pa 
duna su gobierno e sosten 
necesario. 

Na actividad aki a bay den 
cadena cu Consulado di Ven- 
ezuela cu participacion di 
Consul di Venezuela Alirio 
Mendoza hunto cu Edwin 
Abath, di Departamento di 
Asuntonan di Relacion Inter- 
nacional, Philippe La Reine, 
diplomatico den materia di 
economia, Edwina Hen- 


riquez, autoridad Pa Dere- 
cho Humano Internacional 
y representantenan di pren- 
sa na Aruba. 

Maduro a bisa cu esaki ta un 
campaña ofensivo cu a cum- 
insa na Spaña, cu diarionan di 


Madrid como “ABC, E1 Pais 
y E1 Mundo” 

Prensa Internacional a publi- 
ca noticia mahos di Venezue- 
la, manera temanan relaciona 
cu titular “EEUU vaticina 
que Maduro no acabará su 


mandato” di diario ABC. “ 
Emergencia en Venezuela” 
di diario E1 Pais, “Maduro 
exhibe poderio militar entre 
denuncias de auto golpe “ di 
diario E1 Mundo. 

E mandatario di Venezuela 
tambe a bisa cu tur medio di 
comunicacion a core com- 
paña contra di Venezuela, 
manera a sosode den pasado 
na aña 2002, cu tabata aña 
cu oposicion a purba di saca 
Hugo Chávez afo. 

Maduro a declara cu na ciu- 
dadnan manera Miami, Ma- 
drid y Bogotá, nan a publica 
97% di noticia mahos tocante 
di Venezuela, mas di 1315 
noticia tabata negativo, locual 
ta mustra di ta un atake di- 
recto riba Venezuela. 

E presidente a fmalisa cu un 
yamada na tur medio di co- 
municacion rond mundo pa 
exigi solidaridad pa cu Ven- 
ezuela y e ta pidi pa stop cu 


sembra sentimentonan di 
odio pa cu e pueblo Venezo- 
lano. 

Edwin Abath, na e conferen- 
cia a declara cu ta interesante 
e forma di comunicacion cu 
a wordo habri entre Aruba y 
Venezuela y ta hopi impor- 
tante pa nos ta cerca di in- 
formacionnan di Venezuela y 
tur otro paisnan den region. 
Nos relacion cu Venezuela ta 
sumamente estrecho y canal 
di relacionnan ta habri. 

“Nos tur kier paz den nos 
region y nos como represent- 
ante di Aruba, no por drenta 
den detaye pa locual ta asun- 
tonan interno di otro pais, 
pero mi ta kere cu cada pais 
tin e responsabilidad pa crea 
trankilidad y paz. 

Nos tur ta carga responsabi- 
lidad pa trece noticia, y in- 
forma pueblo den un forma 
educa pa locual ta trata e re- 
alidad”. □ 


Shamila Loefstok: 

Mas All-inclusive ta pone nos trabou den 
peliger mas di loke e ta caba 



ORANJESTAD - Dialuna 
mainta un grupo chikito 
di taxi a presenta cerca 
Minister di Turismo, Ot- 
mar Oduber, pa papia riba 
e situacion di hotelnan 
All-inclusive, ya cu pa nan 
esaki ta un situacion fas- 
tioso pasobra e cantidad 
di trabou lo bira menos pa 
nan, mirando cu esey ta 
sosodiendo na e momen- 
tonan aki. 

Shamila Loefstok, kende ta 
un taxista y ta representa e 
compania di taxi Diamond 
pero tambe ta representa e 
otro 450 taxista, tabata suma- 
mente contento con e re- 
union cu minister a bay. E 
situacion di All-inclusive no 
ta e unico preocupacion cu 
e taxistanan tin, pero nan ta 
preocupa cu nan no ta haya 
suficiente trabou, ya cu oper- 
adornan di bus di tour tambe 
ta kitando trabou for di nan. 

Sra. Loefstok a indica despu- 
es cu nan a mira cu hotelnan 
All-inclusive tin pensa di 
crece, e taxistanan a bin cu 
e iniciativa di traha un carta, 
firma esaki y entrega e carta 
na minister. E taxista ta haya 
cu e firmamento di carta pa 


minister a bay fructifero. “Mi 
ta hopi contento, mi ta gradi- 
ci tur esunnan cu a firma pa 
entrega e manifiesto,” el a 
indica. Tin 450 taxi, di cual 
normalmente mester yega na 
un total di 225 mas 1 di firma 
pero nan a logra reuni 255 
firma. Esaki a pone cu e tax- 
istanan ta feliz di por a yega e 
cantidad aki. 

No mas taxi 

“Mas contento mi ta, cu mi a 
haya contestanan cu mi tabata 
kier for di minister Oduber,” 
sra. Loefstok a indica. Pa tur 
e taxistanan ta mas trankil, no 
lo bay tin mas taxista aki na 
Aruba, e taxista a sigura. Pa cu 
esaki tambe e ta contento. 

Hopi cos pa drecha 

Durante e reunion nan a pa- 
pia riba hopi cos cu ainda tin 
pendiente. E1 a indica cu el 
a bisa minister cu e lo mira 
su persona un biaha mas, 
pasobra tin hopi cos mas cu 
mester wordo drecha. No 
solamente e situacion di All- 
inclusive cu ta perhudicando 
pais Aruba en general, pero 
tin mas cos cu mester wordo 
drecha na caminda. 

Trabou lo bira menos 


A puntra sra. Loefstok con 
nan a yega na e conclusion 
aki, si nan por a scucha mas 
partido den e desaroyo aki. 
“No solamente nos so a sinti 
esey. E trabou ta bay bira hopi 
mas menos di loke nos tabata 
haya en principio,” el a bisa. 
Pero tur restaurant cu a duna 
nan aportacion riba dje, All- 
inclusive no lo contribui na 
nan tampoco. Pasobra e res- 
taurantnan no lo haya bishita 
di e turistanan cu lo bay keda 
den hotelnan All-inclusive. 
Si nan ta haya tur cos paga 
den hotel, no tin atraccion pa 
nan pafo di e hotel. 

E experiencia como taxista, 
segun sra. Loefstok, e poco 
di turista cu nan haya sea pa 
hiba aeropuerto of restau- 
rant, ta reacciona sorprendi 
y ta puntra si esaki ta e caya 
principal di Aruba. “Kiermen 
nan no conoce Aruba mes. E 
no ta fructifero pa nos pais cu 
ta un perla den Caribe, anto 
nos ta haya bishitantenan cu 
no ta conoce Aruba,” el a sig- 
ura. “Nan ta keda cera den un 
hotel.” 

Taxistanan no ta miyonario 
Hopi ta mira cu tin taxistanan 
ta core auto nobo y grandi, 
pero segun sra. Loefstok, nan 


ta biba normal. “Nos no por 
bisa cu nos ta bibando bon,” 
el a sigura. Como taxista, nan 
tambe tin hopi cos di paga 
pero tambe tin hopi cos cu 
nan no ta beneficia di dje. 
“Nos no ta biba miyonario. 
Si hopi hende ta kere cu tax- 
ista ta biba miyonario, no ta 
berdad. Nos tin hopi cos cu 
nos ta paga personal y nos no 
ta haya beneficio bek di dje.” 

Turismo aki na Aruba ta bas- 
ta bon, segun sra. Loefstok. 
“Ora nos ta papia di bon, ora 
nos temporada halto di 365 
dia y no di un par di dia.” Na 
e momentonan aki e situa- 
cion di turismo ta hopi slow. 
Nan no ta haya e cantidad 
di turista manera nan tabata 
haya antes, el a indica. Sra. 
Loefstok tin dos aña como 
taxista y e ta indica cu ora el a 
cuminsa traha e comienso ta- 
bata fantastico. Aworaki nan 
ta considera cu aki na Aruba 


ta den un temporada abou. Pa 
nan un miho mercado ta haya 
turistanan cu ta subi den nan 
auto, hiba nan riba un tour, 
hiba nan pa haci compras, 
kiermen unda cu taxistanan 
ta constantemente riba caya. 
“No cu bo tin cu sinta mei 
ora na un hotel pa bo haya un 
trip pa sea bo ta hib’e aero- 
puerto of restaurant anochi,” 
segun e taxista. Den waf tin 
hopi TO (Operador di Tour) 
cu ta kita trabou for di e tax- 
istanan. Ora cu nan yega waf, 
nan mester warda e tour op- 
eradornan piki tur hende y 
bay cu nan. Esey ta pone cu 
e taxistanan mes no ta haya 
trabou, segun e taxista. Tin 
hopi cos cu mester drecha, 
pero nan no por wordo haci 
di dialuna pa diabierna. Pa 
por regla e asunto aki, tur cos 
mester bay poco, poco pa asi- 
na tur hende por haya un tiki 
di e bolo y no cu un hende so 
ta haya e bolo henter.Q 

Kico tapasando naBarcadera? 

Aduana a bira todopoderoso? 


ORANJESTAD- E conflicto cu a surgi 
na haf di Barcadera ta resultando den 
daño economico pa e companianan cu 
ta importa y pa economia en general. 
Si cuerpo di aduana ta haya cu nan in- 
teres ta hustifica loke nan accion, nan 
mester ta hopi sigur cu esey ta asina... 
Esey ta asina? Nos ta bay purba con- 
testa e pregunta aki. 

Siguridad den cualkier puerto o aero- 
puerto a cambia bastante desde 11 di 
september 2001. Nos tur por experi- 
menta esey ora nos bay biaha y mester 
pasa control ora nos kier bay otro pais. 
Tur caminda na mundo, esnan cu ta 
traha regla di siguridad ta consciente 
di e hecho cu no ta solamente e cliente, 
den e caso aki e pasahero, sino tambe e 
mesun personal di siguridad mester ta 
obheto di control obligatorio, pasobra 
nan mes tambe ta forma un factor di 
riesgo, cu merece debido control. Esey 
ta implica cu den tur area restringi, 
unda cierto autoridadnan ta haciendo 
nan trabao banda di otro, tur mester ta 
suheto na control debido ora nan dren- 
ta o sali di e area restringi. 

E prome pregunta cu mester contesta: 
ken ta e autoridad cu ta encarga cu sig- 
uridad di e haf? Den e caso aki (na Bar- 
cadera) e autoridad a keda den man di 
Astec NV Cu esaki ta un entidad priva 
no ta al caso, pasobra den e situacion 
bieu na haf di Playa, APA NV tambe 
ta un entidad priva. Kico esaki ta sig- 
nifica concretamente? Cu ta e entidad 
aki mester garantisa e reglanan di sigu- 
ridad portuario na cual Aruba ta mara 
segun tratado internacional. Y kico e 
mester haci pa esey? Controla tur per- 
sona di tur entidad oficial cu mester 
traha den e area restringi pa cual e ta re- 
sponsabel. Esey no ta conta solamente 
pa otro entidad (Aduana, Inmigracion, 
personal di empresa cu ta brinda servi- 
cio special den e area), pero e ta conta 
tambe pa debido control riba su propio 
personal. Pasobra den e negoshi aki bo 
no por laga ningun hende sin controla 
pa nan ‘cara bunita’, bo mester con- 
trola tur, pe simpel motibo cu bo no sa 
ta ken tin acuerdo cu delincuente eyfo, 
cu tin interes pa laga droga of arma, of 
cualkier otro asunto pasa sin detecta. 
Nos por haci un comparacion cu e 
problemanan cu a surgi algun tempo 
pasa na KLA. Ayaden bo no por limita 
bo control na e bishitantenan, lagando 
afo un debido control riba e personal 
mes. Hasta mester controla e personal 
cu ta haci control, pa evita cu nan mes 


ta hinca den acuerdo cu hende cu ta 
desea di drenta cosnan no desea den e 
facilidad. Y manera nos a comenta al- 
gun tempo pasa den nos editorial riba e 
situacion na KLA: esun cu tin problema 
cu e tipo di control severo aki, lo mes- 
ter busca un trabao unda no ta exigi e 
tipo di medida di siguridad aki. 

E mesun cos ta conta pa haf di Bar- 
cadera. Ta cuerpo di Aduana mes a 
keha tocante e situacion di insiguri- 
dad cu nan ta traha aden pa motibo di 
e gran cantidad di persona cu ta yega 
cu lancha y barco principalmente for 
di Venezuela. Nan a exigi cu nan mes- 
ter por haya arma pa sinti nan mes mas 
sigur, locual no mester ta un problema 
pasobra e ta un cuerpo uniforma cu 
den cierto circunstancia mester por 
dispone di arma. Pero esaki no ta cam- 
bia nada na entrada di e area restringi 
unda e duanero mester haci su trabao. 
E mester somete su mes na regla di 
control hustifica mescos cu e mesun 
personal di siguridad di e autoridad 
portuario tambe mester ta someti na 
control regular. 

Y pa bay asina leu pa cuminsa afecta 
interesnan economico pa un asunto di 
disgusto cu bien por a regla na mesa, 
ta simplemente uzando un poder na 
un manera exagera. Si kisas e publico 
lesado of scuchado di noticia ta kere cu 
ta trata di un par di container, laga nos 
bisa cu di un solo empresa importador 
cu a notifica nos, a para mas di cuaren- 
ta container! 

Ta logico cu den e situacion aki no ta 
solamente necesario pa sinta na mesa 
y regla e asunto aki ‘de una vez por to- 
das’, pero ta logico cu e empresanan 
y nan representacion gremial lo bay 
busca debido compensacion pa daño y 
perhuicio via corte. 

Tin varios asunto unda cuerpo di Ad- 
uana ta envolvi aden cu no tin solucion 
pero nos no ta tende e sindicato pa- 
pia nunca riba esaki. Por ehemplo, na 
aeropuerto unda par di miyon hende 
mester pasa control anualmente, te 
awe ta un miserabel aparato di scan tin 
pa tur e fluho aki. No ta straño anto cu 
hopi biaha no ta uza esun aparato aki 
tampoco y e personal ta para wak tur 
hende pasa bay sin controla ni un. Nos 
a yega di tende sindicato keha tocante 
e situacion idiota aki? Of nan miem- 
bronan ta contento cu nan por djis 
para wak sin traha? Y unda e autoridad 
riba Aduana a keda pa pone orden riba 
e cuerpo uniforma aki? 

Studiante local den ñnal di competencia poema na Hulanda 


ORANJESTAD - Yakari 
Gabriel, awor studiante na 
Hulanda pero aña pasa ai- 
nda nos colega na Bon Dia 
Aruba, ta para den e final 
awe di House of Poets, Po- 
etry Slam na Rotterdam. 

Yakari ta e unico hende muhe 
cu a gana un di e competen- 
cianan e luna aki y awor ta 
competiendo contra e miho 
poetanan di Hulanda, entre 
otro L Deep, Dutch Poetry y 
M.Spoken Word. 

“Mi ta haya mi mes un tiki in- 
timida”, e ta conta ayera. “No 
paso mi ta e unico muhe, 
sino paso sociedad tin cus- 
tumber di no tuma palabran- 
an di hende muhe na serio. 
Hende muhe ta conoci pa ta 
emocional pero homber no. 
Pues ora un homber ta haci 
bon poesia, inmediatamente 
su palabranan tin mas peso. 
Paso sociedad ta condiciona 
homber pa no ta vulnera- 
bel. Pues ora nan ta, e ta un 
poco special. Esey ta locual ta 



bother mi mas. Cu nan tin e 
upper hand.” 

E poco tempo e hoben Ru- 
biano ta na Hulanda (menos 
cu 1 aña) el a bira hopi activo 
den mundo di poesia na Hu- 
landa y ta haci presentacion 
na diferente ciudad. Diado- 
mingo ultimo el a presenta na 



e The Viallant Theathre na 
Den Haag caminda el a com- 
peti e escenario cu diferente 
muhenan cu a bin dilanti pa 
papia tocante obstaculonan di 
bida y feminismo. E ta con- 
ta cu esaki tabata bou invi- 
tacion di Deborah Cameron, 
kende a lansa su mesun talk 
show titula Speak2Inspire, 
pa trece muhenan Afrocari- 
bense hunto y discuti nan 
problemanan. 

É Cera circulo di un 
muhe na paz’ 

Na Aruba Yakari tabata cono- 
ci caba entre otro como par- 
ticipante di Gang den Arte. 
E1 a uza e poema ‘Comple- 
tamente Muhe’, traduci na 
Ingles, pe Poetry Slam. E 
tempo ey el a gana e di 3 luga 
na Aruba cu e poema aki. 
“Mi poema pa e fmal (awe) 
ta yama ‘Bastard child” y ta 
cera e circulo di un muhe cu 
a yega na cera paz cu ken e ta 
y di unda e ta bin.” 

E ta splica cu su poemanan 


ta draai mas tanto rond di 
trauma y cosnan cu el a ex- 
periencia. “Nan ta trata di mi 
perspectiva di bida como no 
solamente un migrante, pero 
mama soltera, feminismo, 
xenophobia y odio propio.” 


Publico mas agresivo 

Nos ta puntra con e ta haya 
e publico na Hulanda. “Nan 
ta reacciona otro. Nan ta mas 
snap nan man y ta comprende 
e concepto. Caminda Aruba 
e publico ta silencioso pa 
mayoria di e presentacion.’Q 


IPA ta regala comunidad di Aruba un evento publico 


SAN NICOLAS- Den 
cuadro di Instituto Peda- 
gogico Arubano (IPA) 
su di 25 aña di aniversa- 
rio, IPA ta tene su evento 
publico titula Capital 
Profesional. Henter e co- 
munidad di Aruba, par- 
ticularmente alumni, tur 
profesional riba tereno di 
enseñansa y studiante di 
IPA ta keda cordialmente 
invita pa presencia e even- 
to. 

E orado principal ta dr. Andy 
Hargreaves. Durante e evento 
dr. Hargreaves lo elabora riba 


e topico Capital Profesional, 
specificamente riba educa- 
dor y formacion di educador. 
Andy Hargreaves y Michael 
Fullan a crea un agenda pa 
transforma e futuro di ense- 
ñansa y educacion publico. 
Capital Profesional tin como 
obhetivo combati tur argu- 
mento y stereotipo di educa- 
dor y enseñansa a base di idea 
y evidencia , y di un manera 
strategicamente poderoso. E 
ta inclui guia pa yega na ac- 
cion pa maestro, adminis- 
tradonan, scol y districto, y 
lidernan estatal y federal. 


Alabes lo tin un exposicion 
titula “25 years Best Practices 
and Research in Education. 
Meta di e exposicion ta pa 
expone un seleccion di tur 
e miho practicanan, inves- 
tigacionnan y proyectonan 
cu IPA tawata envolvi cu nan 
den e ultimo añanan. Como 
e prome institucion na nivel 
academico na Aruba cu ta 
cumpli cu e normanan di cal- 
idad di NVAO (Nederlands- 
Vlaamse Acreditatie Organi- 
satie), IPA semper tabatin 
un rol di agente di cambio, y 
como tal, tabata forma parti 
integral di mayoria iniciativa 


di transformacion den area di 
enseñansa riba varios nivel. 

Pa menciona algun di e ini- 
ciativanan: innovacion den 
enseñansa y desaroyo di idi- 
oma (Papiamento y multilin- 
gualismo), innovacion den 
didactica (scol preparatorio y 
basico), acercamento glocal 
(global -local) riba enseñan- 
sa, enseñansa integra y basa 
riba proyecto, internaciona- 
lisacion, profesionalisacion 
continuo di maestro, recono- 
cemento di profesionalnan 
local na nivelnan academico. 
E expo lo wordo presenta 


pa IPA su propio personal 
academico, studiantenan y 
alumni cu lo ta dispuesto pa 
elabora en breve riba e dife- 
rente proyectonan, como 
tambe dialoga cu esnan pre- 
sente. 

Lo clausura e anochi cu e 
tononan musical di e un ban- 
da sorpresa. E evento aki lo 
tuma luga diaranson dia 18 di 
mei 2016, di 6.30 di atardi pa 
9.30 di anochi na IPA (Isaac 
Wagemakers traat 11, S an 
Nicolas). Entrada ta comple- 
tamente pornada. Tur hende 
ta bonbini. □ 

Pa e futuro cu nos tur merece, duna Aruba e mihor dibo. 


Centro medico of hospital memey di isla no ta un opcion pa awo 



ORANJESTAD - Con- 
tinuando cu informacion 
treci den nos edicion an- 
terior di e futuro di Imsan, 
minister encarga cu Salud 
Alex Schwengle ta elabora 
riba detayenan di e cam- 
bionan cu lo bin. Y e po- 
sibilidad pa trata pashent 
turista na Imsan. 

A puntra Minister Alex 
Schwengle pa splica ki tur 
ta bon ainda na Imsan y por 
wordo uza den e futuro di 
Imsan apart di e salanan di 
operacion cu a menciona cu 
tin espacio pa por lo menos 3 
sala cu mester djis termina cu 
nan. 

E1 a splica cu e edificio mes 
ta traha den un structura pa 
cuido medico, pues si bay 
cambia destinacion di e edi- 
ficio, lo mester bay inverti 
tanto placa pa cambia e uzo 
cu e no tin sentido. Gran 
parti di e facilidad a wordo 
crea pa tin capacidad di sala 
di operacion, e tin sistema di 
sterilisacion basta avansa caba 
cual ta cuestion di termina e 
trabou, pues no tin sentido 
pa elimina esaki y haci’e un 
hotel por ehempel. Tin capa- 
cidad tambe pa tin un prome 
auxilio, cual mester traha riba 
dje pasobra e no tin e nivel cu 
e mester tin ainda. 

Citgo 

No mester lubida cu e ta hopi 
importante pa mehora e cali- 
dad di prome auxilio pariba 
di brug mirando cu Citgo ta 
bay bin. 

Cu reapertura refmeria e ta 
hopi importante pa hopi cerca 
di refmeria tin un prome aux- 
ilio cu ta funciona na un bon 
nivel. E negociacionnan aki 
lo mester wordo haci pronto, 


ora papelnan keda firma en- 
tre Citgo y Imsan pa mira 
tur nan necesidadnan pe ora 
adapta un poco na necesidad 
di e refmeria, Sr. Schwengle 
a bisa. 

Necesidad Centro medico 
pariba di brug 

Den pasado a experiencia cu 
ultimo minister no tabata pro 
Imsan y loke a wordo traha. 
Na Aruba tin custumber cu 
ministernan cu no gusta algo 
cu un otro a traha ta keda sin 
uza esey. pues a puntra min- 
ister Schwengle si e si ta pro 
Imsan y ta p’esey ta sigui uza 
esey. 

E1 a bisa cu e no por husga 
pensamento di otro politico 
esey ta nan asunto, e tin su 
mes pensamento. “Mi ta con- 
oci di ta e miho politico den 
e sentido ey, mi ta mira mas 
logico y mi ta mira e necesi- 
dad pa tin un centro medico 
pariba di brug mirando e dis- 


tancia y cu cierto decisionnan 
ta hancra caba. Pues no ta bay 
sinta discuti den e parti polit- 
ico. A caba di inverti miyones 
den HOH pues pa e proximo 
25 - 30 aña e lo existi. Si acaso 
aki 20 of 15 aña, pueblo hun- 
to cu politico dicidi cu ta bay 
inverti memey di isla pa bin 
cu algo nobo, so be it. Sinem- 
bargo na e momentonan aki e 
decision ey no ta valido (de- 
cisionnan cu a wordo tuma 
hopi prome cu mi tempo). Y 
a wordo inverti hopi caba den 
capacidad di Imsan, pues lo ta 
pica pa no sigui cun’e.” 

Foutnan cu lo coregi 

“Banda di esaki a bin topa cu 
foutnan haci den algun gabi- 
nete pasa pa loke ta uzo di 
Imsan. 

Ehempel ta e liftnan pa trans- 
porta pashent cu un Bran- 
card di ambulance no ta fit 
a lo menos cu pone para.” Si 
mira siguridad di candela, no 
ta adecua, pues tur e foutnan 


ey ta costa pa drecha aworaki. 
Aunke cu ta hopi gabinete 
anterior, siguridad pa candela 
e tempo ey tampoco tabata 
bon y si a haci inspeccion, e 
tabata klop, pues no por bisa 
cu ta e normanan a bira mas 
pisa y ta p’esey e no ta adecua, 
for di e tempo ey, e no tabata 
bon, Sr. Schwengle a enfatisa. 
Tur esaki ta costa cen pa me- 
hora loke tin. 

Tabatin varios inversionnan 
haci cu aparatonan cu awo 
sinta bay wordo uza tam- 
be. Ta haya lamentabel pa e 
manera cu cos a bay cu Imsan 
den pasado, pasobra ora cu bo 
planifica algo asina costoso pa 
duna un servicio hopi avansa, 
mester plania esaki bon. 

Ta kere cu e intencion tabata 
bon, pero e ehecucion e tem- 
po ey no tabata esun mas cor- 
ecto. Siguridad contra can- 
dela no tabata bon, sistema 
electrico no tabata full bon, 
sistema di backup pa salva- 


guardia camber di operacion 
tampoco tabata adecuado. 

Cumplimento 
rekisitonan JCI 

Basicamente mayoria cos t’ey, 
solamente lo mehora nan pa 
cumpli cu rekisitonan di JCI. 
Pues dado momento kier pa 
Imsan bay ta un di e prome 
compleho medico den Caribe 
cu ta cumpli completamente 
cu e rekisitonan di JCI. 

JCI ta un sistema di acredita- 
cion internacional por ehem- 
pel na Hulanda tabatin uno, 
cu ta un sistema di norma di 
calidad cu ta evalua e hospital 
cun’e. Nan ta evalua e parti 
fisico, siguridad, operacion y 
medico esaki ta cumbini nos 
pasobra e ora por bende capa- 
cidad extra cu tin. Por bende 
esaki cu Boneiro ofturistanan 
cu ta bin Aruba por ehempel 
pa haya radioterapia p.e. E ora 
nan seguro internacional lo 
pidi pa acreditacion di e cen- 
tro medico, cu esun di JCI, e 
seguro ta mas lihe pa firma 
contract y cumpra servicio na 
Aruba. 

Director di Imsan Joel Rayn- 
herc a splica cu e departa- 
mento di radioterapia cu lo 
bin cun’e lo cuminsa cu un 
aparato di ‘bestraling’ cual no 
tin material fisico nuclear den 
dje, cual henter ora ta bay ta 
un peliger pa San Nicolas. E 
mashin aki lo ta ultra mod- 
erno cu ora e mester wordo 
uza ta cende esaki y e ta duna 
e bestraling y ora cu page cu 
e pashent ta cla, e no ta duna 
bestraling mas. Finalmente 
pa loke ta e departamento di 
dialyse cu lo wordo amplia, 
lo haci esaki den e “peritoneal 
dialyse” pasobra te cu awor- 
aki ta haci hemodialyse so.Q 

Director di Departamento Relacion Exterior di Aruba, sr. Edwin Abath 

Consul Rosario de Rosa ta conoce batimento di curason di e 

Dominicanonan na Aruba 


ORANJESTAD - Dialuna 
atardi miembronan di e 
Cuerpo Consular di Aru- 
ba a dispidi di sra. Joselyne 
Rosario de Rosa kende pa 
8 aña a fungi como Consul 
di Republica Dominicana 
na Aruba. 

Durante un recepcion cu a 
tuma luga na Centro Kibra- 
hacha e diplomaticonan a 
comparti gestonan di aprecio 
cu nan colega Dominicano, 
kende lo asumi un posicion 
nobo como minister conseh- 
ero den embahada Domini- 
cano na Guatemala. 

Sra. Rosario de Rosa a bisa 
cu su mayor experiencia y 
satisfaccion na Aruba tabata 
esun di representa e estado 
Dominicano durante tur e 
añanan aki. “Esaki ta un parti 
di mi bida. Nan ta 8 aña ca- 
minda mi a comparti mo- 
mentonan di hopi emocion 
cu henter un comunidad Do- 
minicano ehemplar y traha- 
do. Un comunidad Domini- 
cano cu a bisa mi: Consul a 



bo ta nos mama”, el a bisa. E 
diplomatico cu hopi nostalgia 
a declara: “Na Aruba mi ta 
laga atras un gran famia”. 
Departamento Relacion Ex- 
terior 

Director di departamento di 
Relacionnan Exterior, sr. Ed- 
win Abath a referi na Bon Dia 
Aruba riba e cualidadnan per- 
sonal y profesional di e diplo- 
matico Dominicano. 

“Den e caso di sra. Consul 
Joselyne, nos ta papia di un 
Consul General hopi din- 
amico. Un persona cu ta biba 
meymey di su comunidad. 


E ta conoce e batimento di 
curason di e pueblo Domini- 
cano na Aruba”, asina e halto 
ehecutivo di gobierno a bisa. 
E1 a añadi cu a base di su cual- 
idadnan sra. Rosario de Rosa 
a sa di representa dignamente 
y di forma ehemplar e comu- 
nidad Dominicano na Aruba. 
E1 a indica cu un consul esta- 
bleci den un pais ta e horea, 
wowo y e sinti di su pueblo 
mes y di su pais. Den nan 
reunion cu nan a yega di sos- 
tene y den e celebracion ofi- 
cial di Republica Dominicana 
su dia di independencia, sra. 


Rosario de Rosa a sa di trece 
su palabranan di un forma 
hopi bunita y cu balor. 
“P’esey mes nos ta bay haya 
su falta y ohala cu esun cu ta 
sigui su persona lo por haci 
e mesun papel of miho”, el a 
bisa. Sr. Abath a bisa cu e for- 
ma con sra. Rosario de Rosa 
ta bay laga e Consulado Do- 
minicano actualmente ta den 
un forma hopi top y ta dificil 
pa bo supera esey. Gobierno 
Dominicano a nombra sr. 
Alfredo Mateo Sabala como 
Consul General di Republica 
Dominicano na Aruba den 


reemplaso di sra. Rosario de 
Rosa. 

E1 a bisa cu un Consul no t’ey 
solamente pa representa su 
pueblo pero tambe pa busca 
oportunidad entre su pueblo 
y e pais unda e ta sirbi. Den 
e caso di sra. Consul Do- 
minicano saliente, el a sa di 
cumpli cabalmente di un for- 
ma “tremendo” pa estrecha e 
lasonan bilateral entre su pais 
y Aruba. “Nos tabatin sem- 
per masha bon contacto mes 
cu Consul Joselyne. No ami 
so pero dos di mi antecesor- 
nan tambe ...”, el a bisa. 

Sr. Abath a desea Consul 
Rosario de Rosa hopi exito y 
felicidad den su tarea cu e ta 
bay realisa na Guatemala. “Di 
parti di departamento di Rel- 
acion Exterior nos ta desea su 
persona hopi exito, hopi feli- 
cidad y dicha y cu nos Cre- 
ador por guia su pasonan pa 
representa su pais di un for- 
ma digno y ehemplar manera 
el a haci na Aruba”, director 
di Departamento di Relacion 
Exterior di Aruba a bisa.Q 

Muhe Polaco haya casi morto den auto 



ORANJESTAD - Diamars 
banda di l’or di marduga 
Polisnan di Noord a wor- 
do manda den direccion 
di Ruby 64. A drenta in- 
formacion cu tin un porta 
di garashi habri y esaki ta 
sospechoso. 

E bisiñanan cu ta atento den e 
bario a bati alarma pa e situa- 
cion sospechoso. Ora e Polis- 




nan di Noord a yega mesora a 
solicita pa ambulance cu ur- 


gencia. A resulta cu na yegada 
di polis nan a topa un auto 
SUV para den cura di e cas. 


E porta di garashi tabata habri 
manera e aviso a indica. Polis 
a bay paden y a bin topa cu e 
auto y un muhe di nacionali- 
dad Polaco drumi den esaki. 
E tabata casi morto. Na e 
muffler polis a mira un tubo 
pega cu ta sali bay den e auto. 
Tambe basta pochi di pildo 
a wordo haya den e auto. E 
muhe probablemente kier a 
trece un fin na su bida. 

Danki na e yamada di e bisiña 
a logra cu Polis a bin topa e 
situacion y evita cu e muhe 
Polaco a fayece. E muhe y su 
casa lo ta biba na New York. 
Polis a logra comunica cu e 




victima asina mes cu su situa- 
cion tabata bastante grave. 

E1 a splica Polis cu su casa ta- 
bata den cas. Polis no a topa 
ningun hende. E auto tabata 
registra riba nomber di un 
persona biba na Kurimiauw. 
Polis a bay na e adres y a haya 
un homber cu a resulta di ta 
casa di e muhe. Polis a papia 
cun’e y puntr’e si el a mira of 


tabata tin contacto cu e muhe. 
Tambe a puntr’e si nan ta- 
bata tin cualkier discusion. E 
homber a nenga di tabata tin 
cualkier problema cu e muhe. 
Polis a bay cu e homber unda 
a sigui papia cun’e. Person- 
al di ambulance a atende e 
muhe y pone den ambulance. 
Despues di tratamento a 
transporte pa hospital. 


Azeta riba caminda a pone chauffeur perde 

control 



ORANJESTAD- Diamars 
madruga a drenta infor- 
macion di un accidente cu 
hende herida riba Sasaki, 
na altura di Tropicana. 

Na yegada di polis a bin 
compronde cu e accidente a 
sosode pa motibo di un otro 
chauffeur cu tabata transpor- 
tando azeta bieu di cushina, y 
pa un of otro motibo esaki a 
cay riba caminda na altura di 
Superfood. 

Basta azeta a keda plama riba 
caminda y e auto cu tabata 
bini di nort a slip y a perde 
control, a baha caminda dife- 
rente biaha y a pasa memey 
di e matanan riba e isla cu ta 
separa caminda. 


Den e auto tabata tin algun 
persona mas. Paramedico di 
ambulance a duna asistencia 
medico na e victimanan na e 


sitio mes. 

Polis mes a basha santo riba e 
caminda y a yama D.O.W. pa 
laba e caminda. 

Polis atendiendo hobennan baldadi cu man duro 


ORANJESTAD - Den e 
siman di dialuna pa diad- 
omingo ultimo, e grupo di 
Polis cu ta carga e nomber 
di “Flex-Team” tabatin 
e tarea pa controla y pa- 
truya den tur area unda 
tin concentracion di ho- 
bennan considera como 
problematico. 

Nan a patruya specialmente 
den e casnan di pueblo na 
Sero Patrishi, Bushiri y Ma- 
diki. A atende cu tur forma- 
cion di grupo, a core cu e ho- 


bennan for di e area y manda 
nan cas. A haya poco droga 
tambe den nan poder, spe- 
cialmente Marihuana. 

E grupo special aki a topa 
tambe cu formacion di grupo 
di hende den otro areanan 
conoci, manera dilanti Man- 
uelito’s Bar, Circle Ky Hotel 
Bacarat, pa cual a atende cu 
nan cu man duro! 

Den hopi caso, ora Polis yega 
pa controla, mesora ta core 
tira nan droga abou na suela 


pa asina bisa despues cu no ta 
di nan e tabata. Asina a topa 
cu varios saco chikito cu con- 
tenido parecido na cocaina of 
marihuana. 

Un otro area cu ta birando 
popular den oranan di ano- 
chi pa formacion di grupo 
ta Eagle Beach, unda ta con- 
sumi alcohol compaña cu 
musica zonando masha duro. 
Aki tambe, durante control, 
a topa cu droga y algun arma 
blanco. A core cu tur hende 
for di e area, locual nan no a 


gusta mucho. 

E problematica di hobennan 
aglomerando na Palm Beach 
Plaza tambe a haya atencion y 
e hobennan cu siguridad di e 
centro comercial a identifica 
como problematico a haya di 
tende y a core nan di e sitio. 
Den e proceso a topa cu poco 
marihuana tambe riba algun 
di nan. Mayoria tabata menor 
di edad. 

E mesun grupo aki a detene 
un total di 7 persona, di cual 


6 tabata ilegal y nan a atende 
un atraco arma. 

Na Warda di Polis, despues 
di e control nan, a acumula 
2 cuchiu, varios sker, 6 pro- 
cesado di marihuana, 4 saco 
chikito di cocaina, 4 saco di 
marihuana, varios sigaria di 
marihuana, un mea preto cu 
ta bisti riba cara, etc. 

Polis ta adverti cu lo sigui 
controla den e dianan nos di- 
lanti, den un esfuerso pa kita 
mas droga y arma for di riba 
caya.Q 

Otro detencion den caso di asesinato Franky Stul 


WILLEMSTAD - Minis- 
terio Publico a confirma 
ayera mainta, cu a detene 
un persona mas den e 
caso di asesinato di e co- 
merciante Franky Ignacia, 


den boca di pueblo conoci 
como Franky Stul. 

Riba ordo di Fiscal di Minis- 
terio Publico (OM) a detene 
ayera mainta e dama cu inicial 


S.M. A. na su boca di trabou. 
Den e caso aki a atraca y mata 
e comerciante Franky Ignacia 
dia 21 di december 2015 den 
su cas den bario di Blue Bay. 


Den e cas a mara tambe un 
otro persona mas. 

Na tur a detene te cu awor 
aki 6 persona, algun di nan 
miembro di e mesun famia. 


Remarcabel cu ta den e caso 
aki, a detene diferente dama. 
Un di e sospechosonan mien- 
trastanto a bay cas pendiente 
mas investigacion. Awor tin 
pues 5 sospechoso cera. 


Trabounan di construccion y renobacion di Brugnan na 

Waaigat ta continua 



tente y como tal construccion 
di e brug lo ta relativamente 
lihe. Den juni tambe lo reno- 
ba e otro brug di peaton, cual 
ta L. B. Smith brug. Segun 
plan, pa fin di juli, nos por 
conta cu 3 brug cu lo ta full 
den funcion. 

Ministerio di Economia con- 
hunto cu CPA ta spera di crea 
miho conexion pa peaton y 
automobilista entre e areanan 
di Punda y Skalo. Invertiendo 
den e desaroyo di Centro di 
Ciudad y trahando na e Plan 
di haci e bahia di Waaigat uno 
mas concreto. 

Ayera nochi a cuminsa e 



WILLEMSTAD- Trabou- 
nan a inicia den cuadro 
di construccion di brug di 
peaton na Waaigat. CPA 
cual ta un compania di 
gobierno bou di Minister 
di Economia, Sr. Eugene 
Rhuggenaath, a inicia tra- 
bounan riba e brug nobo 
den Waaigat pa asina co- 
necta peaton entre par- 
keerplaats y Marshe na 
Waaigat. 

Diasabra ultimo CPA a ini- 
cia construccion di e brug 
di peaton cu lo conecta par- 
keerplaats na Waaigat y Pun- 
da. Riba peticion di minister 
Camelia Romer, encarga cu 
infrastructura y cu estrecho 
cooperacion cu su ministe- 
rio a inicia construccion di e 
tercer brug den Waaigat. Den 
pasado tabatin un brug chiki- 


to na mes un sitio, di cual den 
weekend a cuminsa cu con- 
struccion di un brug cu tam- 
be lo habri, na momento cu 
boto mester drenta Waaigat. 

Esaki ta bira e tercer ‘ophaal- 
brug’ den Waaigat. E con- 
struccion di e brug chikito ta 
den cuadro di e plan mayo di 
Waaigat cu ta continua den 
stapnan chikito, pero sigur. 
Den e plan mayo pa Waaigat, 
ya caba MEO den coopera- 
cion cu WRP a haci e inva- 
sionnan necesario na e pomp 
di coloca cu tin na Waaigat. A 
continua cu trabounan chiki- 
to di mantencion na Konigin 
Wilhelmina brug, cual ta e 
brug pa vehiculo y peaton, 
renobando entre otro e pia di 
brug y kabelnan electrico di e 
brug en cuestion. 


Weekend ultimo a cuminsa 
hinca e pianan di e brug nobo 
den fondo di e baha pa asina 
den juni proximo cuminsa 
instalacion di e brug, cu ya ta 
den construccion na Hulan- 
da. E brug nobo lo ta un rep- 
lica di un brug, cu ya ta exis- 


proyecto pa marca caminda 
cu un tipo di verf nobo. A 
cera Emancipatie Boulevard 
Don Martina, completo pa 
trafico. Durante di e oranan 
di anochi a cuminsa marca e 
caya cu material di dos com- 
ponente. 


Segun planificacion di 
contratista MNO Vervat, e 
trabounan na Emancipatie 
Boulevard Don Martina ta 
dura un maximo di tres ano- 
chi. Durante di dia, e camin- 
da ta keda habri normal pa 
trafico. 

Manera nos a informa, e tra- 
bou aki ta inicio di un proyec- 
to di marcamento di cayanan 
di Corsou cu material mas 
duradero cu verf. 

Minister Suzy Camelia- 
Romer di Ministerio di Trafi- 
co, Transporte y Planificacion 
Urbano no ke gasta cen mas 
na verf cu ta kita despues di 
seis luna for di e cayanan. 
Despues cu el a palabra cu 
specialistanan riba e tereno, 
tanto local como internacio- 
nal, el a dicidi cu ta uza e ma- 
terial dos componente cu ta 
mas duradero. 

Te cuenta cu e trabounan ta 
sigui awe. Durante di e tra- 
bounan ta desvia trafico. Un 
peticion ta bay for di e min- 
isterio, Obra Publico y polis 
tecnico, pa evita di core riba 
Emancipatie Boulevard Don 
Martina, si no ta necesario. 
Por yega na Duana via di 
Zeelandia. Pa yega na Dok y 
Aqualectra, mester core via di 
Schouwburgweg. Habitan- 
tenan ta haya instruccion con 
pa yega of sali for di nan cas. 
Caminda e trabou ta tuma 
luga tin auto cu luz y borchi- 
nan ilumina cu ta indica cu e 
caya ta blokia. 


Victoria di Danilo Medina ta adelanto pa 



WILLEMSTAD - Danilo 
Medina a gana eleccion 
electoral na Republica 
Dominicana cu 72%. Esa- 
ki ta nifica cu e ta haya e 
oportunidad di pasa den 
mas proceso electoral di 
e pais. Pa e pais ta algo 
sumamente importante 
pa motibo cu ta e mesun 
presidente Medina a haya 
masha hopi reclamo pa e 
forma di hiba maneho di 
e pais. 

Pero su esfuerso a trece un 
crecemento grandi di entrada 
nacional di e pais. “Pa tur 
habitante di Republica Do- 


Dominicanonan na Corsou 


minicana esaki ta un logro 
grandi y mi ta kere cu esaki 
ta un bon paso pa Corsou 
tambe”, reaccion lider di Par- 
tido Demokrat mr. Geraldine 
Scheperboer-Parris. 

Francisco Francisco Consul 
General di Republica Do- 
minicana a bisa den un reac- 
cion cu esaki ta un paso gran- 
di pa adelanto di e 6.000 Do- 
minicanonan cu ta biba riba 
nos isla cu derecho di vota na 
Corsou. 

“Nos no tin cifra oficial pero 
nos ta conta cu ta sali for di e 
punto di bista cu tin 2.500 cu 
ta sigui multiplica entre nan 
mucha, adulto mayor, hende 


homber y hende muhe. Pa 
mi e victoria aki ta nifica cu 
nos por bay sigui traha riba 
proyectonan social di seguro 
medico, seguro di traslado di 
cadaver, alfabetisacion y yuda 
Dominicanonan cu ta biba na 
Jan Boos y bisindario haya e 
oportunidad di cumpra nan 
mes cas. 

Ta cosnan crucial pa desaroyo 
di nos hendenan y hunto cu 
representantenan di gobi- 
erno nos por logra mas. Ta 
un victoria pa Corsou y Re- 
publica Dominicana”, asina 
Sr. Francisco Francisco a bisa 
fmalmente. 

Poblacion di Corsou a crece na 
2015, cantidad di caso di 
divorcio ta aumentando 


WILLEMSTAD - E poblacion di 
Corsou a crece cu 2015 persona en- 
tre prome di januari 2015 y prome di 
januari 2016. Asina ta sali na cla for 
di cifranan cu Oficina Central di Es- 
tadistica a publica relaciona cu po- 
blacion di Corsou. 

Segun e cifranan, poblacion di Corsou 
tabata entrante prome di januari 2015 
un cantidad di 156971 persona. Prome 
di januari 2016 e cantidad di hende cu ta 
biba na Corsou a yega 158986 persona. 
Entrante prome di januari 2016 tin na 
Corsou 72658 hende homber y 86328 
hende muhe. 

Pa loke ta trata e aspecto di fertilidad na 
2015 a nace 1874 yiu (955 yiu homber y 
919 yiu muhe). Esaki ta 89 yiu menos cu 
na 2014. E cantidad di yiu na bida pa cada 
1000 habitante ta 11,9 na 2015. Esaki ta- 
bata 12,6 na 2014. Cerca hende muhe 
den categoria di edad di 25-29 aña a nace 
mas tanto yiu compara cu e otro catego- 
rianan di edad. E edad averahe cu hende 
muhe a haya yiu na 2015 ta 28.4 (2014 
esaki tabata ta 28.5) 

Pa loke ta trata casamento y divorcio na 


2015 tabatin 895 casamento di cual 703 
tabata casamento di personanan cu ta 
biba na Corsou y 192 tabata di no resi- 
dente. Tabatin 375 divorcio na 2015 esaki 
ta 31 divorcio mas cu na 2014. 

Cifranan di inmigracion y emigracion ta 
indica, cu na 2015 tabatin 5959 persona 
cu a emigra pa Corsou. E 5 paisnan cu ta 
tin mas persona cu a emigra bin Corsou 
ta Hulanda (3400 persona), Republica 
Dominicana (365 persona), Venezuela 
(370 persona), Colombia (239 persona) y 
USA (160 persona). Na 2015, 4420 per- 
sona a emigra bay biba na otro paisnan. E 
5 paisnan cu mas tanto hende a bay biba 
ta: Hulanda (3272 persona), Boneiro 
(252 persona), USA (109 persona), Aru- 
ba (102 persona). 

Na 2015 tabatin 1398 persona cu a fayece 
(731 hende homber y 667 hende muhe) 
esaki ta 28 persona mas tanto cu na 2014. 
Den e categoria di edad di 80-84 aña ta- 
batin mas tanto hende cu a fayece, com- 
para cu den e sobra categorianan di edad. 
E mortalidad bou di 1 aña di edad riba 
cada 100 yiu cu nace bibo (mortalidad 
infantil) tabata 10,7 na 2015 (na 2014 e 
tabata 12.2).Q 


Miembronan leal honra durante 
celebracion di 85 aña Cruz Cora 



WILLEMSTAD - Durante e 
celebracion di 85 aña di Cruz 
Gora Corsou diasabra ultimo 
den auditorio di Banco Cen- 
tral a honra miembronan leal 
di e organisacion. Ta trata di 
miembronan cu tin 40, 30, 20 
y 10 aña den servicio. 

Na e celebracion tabata presente 
Sra. Gobernador Lucille-George- 
Wout, ministernan Whiteman y 
Victorina y diferente invitado for 
di diferente sector di comunidad. 
Director di Cruz Cora di Hulan- 


da, Gijs de Vries a entrega e certi- 
ficadonan di merito corespondi- 
ente. Na nomber di Cruz Cora 
Hulanda a entrega un regalo na e 
organisacion local. 

Diasabra tabatin tambe un eher- 
cicio di simulacion pa asina de- 
mostra con prepara Corsou ta 
pa cualke eventual calamidad. 
A simula un horcan potente. 
Tambe a papia ampliamente riba 
aspectonan cu tin di haber cu 
migracion den Caribe cu enfasis 
riba e situacion na Venezuela.Q 

Minister Alex Schwengle: 

A bira tempo pa tur hende ta mas consciente di nan presion di sanger 


ORANJESTAD - Con- 
trol di presion di sanger 
no ta algo cu por wordo 
neglisha. E ta un factor 
pa determina estado di 
salud di e ser humano cu 
ta sumamente importante 
pa cada persona ta con- 
sciente di dje y laga check 
periodicamente. Minister 
di Salud, Deporte y Cui- 
do di Nos Grandinan, dr. 
Alex Schwengle frecuent- 
emente, y durante di dife- 
rente entrevista y discur- 
so, ta sigui subraya e im- 
portancia pa cada persona 
ta consciente di e control 
di nan “numbernan” y e 
vigilancia di e nivel di nan 
presion di sanger. 

E mandatario ta preocupa 
cu e uzo y abuso di salo den 


cuminda, den combinacion 
cu e hecho cu sea hendenan 
no ta laga controla nan pre- 
sion periodicamente, of nan 
ta neglisha na control ora cu 
ya nan ta sufri caba di prehy- 
pertension of hipertension; 
esta e fase di pre presion halto 
of presion halto. 

Loke ta mas peligroso di pre- 
sion halto, ta cu e no ta mani- 
festa sintoma, nan no ta sinti 
net nada te ora cu ya caba e 
estado di salud di e persona ta 
afecta, y den algun caso ya e 
estado di salud bira un condi- 
cion complica caba. E uzo y 
abuso di salo ta hunga un rol 
grandi den e progreso y desa- 
royo di e enfermedad cronico 
aki, y e miho decision cu un 
persona por tuma pa su salud 
ta di limita su consumo di 
salu y e consumo di produc- 


tonan cu tin un nivel halto di 
salo (sodium of NaCl). 
Minister Schwengle ta en- 
curasha tur hende pa nan 
ta consciente, pa nan corda 
riba e tres palabranan “Know 
Your Numbers”, esta “Sa Bo 
Numbernan”, y asina limita, 
preveni y gara risiconan pa 
nan salud na tempo. 

Un persona por biba cu un 
estado di pre hipertension pa 
añanan largo prome cu e haya 
sa cu e ta malo, pero si e haci 
su control periodicamente, e 
“sa su numbernan” y ta pre- 
veni di haya presion halto. 
Hipertension ta causante di 
complicacionnan di e sistema 
cardiovascular, esta curason, 
ader. E continente Ameri- 
cano ta conoce 1.6 miyon 
morto pa aña a consecuencia 
di malesanan cardiovascular; 

esaki ta inclui 500 mil per- 
sona bao di e edad di 70 aña, 
cual ta wordo considera mor- 
tonan prematuro. 

Na Aruba, y mundialmente, 
e “nr 1 killer” ta malesanan 
cardiovascular. 

Presion halto ta un condi- 
cion cu ta afecta 250 miyon 
persona, esta mas di 30% di 
e habitantenan di e conti- 
nente Americano. E cifranan 
di Aruba ta sumamente alar- 
mante, Minister Schwengle 
ta comenta, un di cada dos (1 
op 2) hende homber entre e 
edadnan di 25 pa 64 aña tin 
presion halto y un di cada tres 
(1 op 3) hende muhe den e 
mesun grupo di edad ey ta 
biba cu presion halto. 
Consumo di menos salo por 
resulta den un reduccion den 
e nivel di presion di sanger, el 
a subraya. Cambio di e estilo 
di bida ta esencial pa e nivel 
di presion no sigui subi y re- 
sulta den presion halto; pues 
pa e persona no bay di un es- 
tado di pre hipertension pa 
hipertension. 

Prehypertension ta ora cu e 
persona su presion sistolico 
(cifra “ariba”) ta entre 120 y 
139 mm Hg, of su presion di- 
astolico (cifra “abao”) ta entre 
80 y 89 mm Hg. Na e punto 
aki caba e persona tin un ris- 


ico mas halto pa haya ataca di 
curason of ataca di celebro. 
Mayoria di e salo cu un perso- 
na ta consumi ta bin di cum- 
indanan procesa, y no ta bin 
di salo cu nan a agrega na e 
cuminda cu ta wordo prepara 
na cas. Ta hopi importante pa 
cada persona check bon, lesa 
e “label” riba e productonan 
cu nan ta cumpra pa vigila e 
nivel di “sodium” cu nan ta 
consumi, y/of ta sirbi na nan 
famia. 

Minister dr. Alex Schwengle 
ta pone enfasis un biaha mas 
riba e importancia di un estilo 
di bida mas saludabel. “Stop 
di huma, evita uzo di alcohol 
cu ta un nivel cu ta causa daño 
na bo curpa, move, haci eher- 
cicio, come menos cuminda 
procesa. Asina bo ta yuda bo 
curpa keda mas saludabel po- 
sibel, y bo ta preveni presion 
di sanger halto,” e ta agrega. 
Minister Schwengle ta subra- 
ya cu presion di sanger halto 
no ta algo pa tuma “met een 
korreltje zout”, o sea no por 
neglisha e diagnosis di pre- 
sion di sanger halto, pero 
mester mantene bao control 
cu remedinan prescribi pa 
dokter. E ta responsabilidad 
di cada persona pa, na prome 
luga, preveni hipertension; 
y pa na di dos luga, ora cu e 

Aruba Bank: 


Entusiasmo grandi 


ORANJESTAD- Aruba 
Bank ta masha contento 
di anuncia cu e aña aki 
atrobe lo organisa su cam- 
inata y coremento, conoci 
como nan evento di “Walk 
& Run”, cu ta cuminsa 
diamars 31 di mei, y sigui 
diaranson 1 di juni, dia- 
huebs 2 di juni y ta cul- 
mina diabierna dia 3 di 
juni 2016 den 4 diferente 
districto. E slogan di e aña 
aki ta “Always Forward”. 

“Always Forward” ta indica, 
cu no ta importa si bo ta cana 
of core, e mas importante ta 
pa semper sigui move padi- 


Aruba Bank ta masha conten- 
to cu ta 12 aña caba cu ta or- 
ganisa e evento cu ta promove 
salud, y cu a bira un parti es- 
encial di nan programa social 
anual. Ta importante pa men- 
ciona tambe cu Subway un 
biaha mas ta uni na e evento, 
presentando su opcionnan 
saludabel di cuminda. Nan 
tambe ta sostene e tema, e 
iniciativa y sigur tambe rep- 
resentando bida saludabel. 

Aruba Bank hunto cu IBISA 
y Cuerpo Policial Aruba a 
delibera riba e 4 rutanan, di 
cual por menciona cu 2 ta 
rutanan nobo. E prome dia 



lanti! E palabranan “Always 
Forward” ta aplicabel na bida 
en general, enfocando ariba 
nos metanan y esfuersonan 
cu nos ta pone pa nos mes 
durante di nos bida. P’esey 
mes corda semper “Always 
Forward”. 


lo sali y termina na e Aruba 
Bank Drive Thru Center na 
Paradera, e biaha aki lo tuma 
un otro ruta y e di 2 dia lo 
sali y termina na Fisherman’s 
Huts, cual tambe ta un ruta 
nobo e aña aki. 

Siguridad ta hopi importante, 
mirando e cantidad di hende 


Departamento diAsunto Soeial: 

Seccion di Bijstand cera 
pa publico diahuebs 
19 di mei 

ORANJESTAD- Departamento di Asunto Social 
ta informa, cu pa motibo di mantencion di e siste- 
ma central di airco, seccion di Bijstand lo ta cera 
pa publico riba diahuebs 19 di mei 2016. 

Tur otro servicio di entre otro; Abogado Liber, Oficina pa 
Comunidad y Seccion Bida y Famia, ta continua normal. 

Seccion di Bijstand ta reanuda nan servicio diabierna 20 
di mei. 

Departamento di Asunto Social ta pidi pa tene bon cuen- 
ta cu esaki y alabes ta pidi disculpa pa cualkier inconve- 
niencia cu esaki por trece cun’e.Q 


caba pa nos “Walk & Run 2016” 



cu ta participa. Conhunta- 
mente cu Polis y grupo di 
boluntarionan lo yuda pa ga- 
rantisa siguridad maximo riba 
e rutanan. 

Registracion ta habri desde 
dialuna 16 di mei via walk- 
and-run@arubabank.com. 
Registracion ta individual. Bo 
por registra pa cana, pa core- 


do of cana/core (indicando cu 
bo ta core pero mas tanto pa 
train y recrea, no necesari- 
amente pa competi). 

Ta conseha tur hende pa asi- 
na registra, paga mesora, pa 
asina garantisa bo luga. E aña 
aki por paga online via Aruba 
Bank Online (ABO), uzando 
e feature di “Bill Payment” 


den e drop-down, por scoge 
“Aruba Bank Walk & Run 
2016”. Esaki ta solamente pa 
clientenan di Aruba Bank. 
Otri participantenan cu no 
tin ABO, por paga na IBISA 
su oficina na Frankrijkstraat 
of San Nicolas, uzando e 
mashin di swipe di Aruba 
Bank, of por paga cu cash. 
Inscripcion y partimento di 
size di T-shirt ta bay a base di 
“first come first serve”. 

Tur participante ta ricibi 1 
dri-fit T-shirt, un visor (pe- 
chi) y un chip. Ta corda tur 
hende pa registra na tempo pa 
evita cu na ultimo momento 
ta busca luga pa participa, ora 
cu tur cupo ta yen caba. 

Lo tin premio cash pa coredo, 
top 5 femenino y top 5 mas- 
culino. Tambe e top 3 den 
cada categoria lo ricibi un 
medaya. Q 

Un tabla lo bula den Centro Deportivo Guillermo Prospero Trinidad 

“RCA vs Britannia” 


SOLITO - Diaranson 
anochi pa 8or lo ranca sali 
e segunda buelta di play- 
off. E Soldatnan di Solito 
cu a trompica den nan 
prome encuentro lo topa 
cu nada mas y nada me- 
nos, e pumanan di Piedra 
Plat cu a gana den nan 
prome wega. 

Esaki ta un bataya di dos rival 
cu e ultimo decada a domina 
futbol na Aruba. RCA “Big 
Wheel Lottery powered by 
Powerade & Interprint” vs 
Britannia. Directiva di RCA 


ta invita e fanaticada tricolor 
pa ban yega y yena stadion. 
Ambiente ta semper campe- 
on riba ritmo di tambornan. 
Pa esunnan interesa ainda 
tin algun banderin pa auto 
na benta. Tambe directiva 
kier avisa cu play-off team 
Dama ta ranca sali diabierna 
20 mei den CDGPT cu RCA 
“Neutrogena” vs La Lama. 
RCA dama a termina campe- 
onato invicto y lo ta busca 
di e titulo maximo. Tambe 
RCA U-18 y U-16 ta den 
play-off y pronto lo anuncia 
e schedule. □ 



Atleta clasifica pa e Weganan Olimpico RIO 2016: 
Philipine van Aanholt(Laser Radial) 

ORANJESTAD- Durante 
e fechanan 5 - 21 di au- 
gustus proximo, e evento 
deportivo mas grandi di 
universo lo tuma luga na 
Rio de Janeiro, Brazil. E 
di 31 edicion di e Wega- 
nan Olimpico lo conta cu 
un participacion di 10.500 
atleta for di e 206 paisnan 
miembro di Comite Olim- 
pico Internacional. 

Pa prome biaha den historia 
di e deporte Arubano, e dele- 
gacion di Aruba lo competi cu 
te cu awor 6 atleta clasifica. E 
atletanan aki cada uno ta pre- 
parando pa participa na dicho 
weganan. Un di e atletanan 
aki ta Philipine van Aanholt 
den e deporte di bela, discip- 
lina Laser Radial. Esaki ta un 
bon momento pa nos comu- 
nidad y mundo henter cera 
conoci cu e atleta aki cu lo 
representa nos dushi isla na e 
Weganan di Rio 2016. Nos a 
combersa cu Philipine unda 
nos a puntra con e la cuminsa 
cu e deporte di bela, ken tur 
a motiva su persona, kico ta 
su logronan, mensahe di su 
persona na nos hoben depor- 
tistanan na Aruba, ect. 

E atleta Philipine van Aan- 
holt a crece riba e isla di Cor- 
sou. Eynan riba e awanan di 
Spaanse Water e la siña na- 
bega. Prome su tata tabata 
hib’e den e Sunfish of den e 
Yngling, pero na cinco aña di 
edad e mes a cuminsa su so 
sin mucho ayudo. Philipine 
su prome competencia inter- 
nacional tabata den e Scotia 
Bank Regatta na St. Thomas. 

Eynan el a ripara cuanto 
mucha den Caribe ta no 
solamente practica bela pero 
tambe participa na e diferente 


competencianan. Esaki a hab- 
ri su wowonan. Su mayornan 
a lanta Youth Sailing Curaçao 
y eynan e la siña nabega na 
nivel competitivo. 

Philipine van Aanholt su 
trayectoria den e deporte di 
bela ta simplemente inmen- 
so. Despues di a atende vari- 
os clinica di bela, Philipine 
a competi den tres North 
American Championships y 
dos biaha den e campeonato 
mundial Optimist. Despues 
di Optimist el a cambia pa 
Splash, cu tabata un boto di 


un persona. Na 2008, Phili- 
pine a bira campeon mundial 
na Portugal den e categoria fe- 
menino mientras na 2009 e la 
termina na un di dos luga. Na 
2009 tambe, Philipine a bira 
campeon mundial den Sun- 
fish na Bahamas. Na 2008, e 
la participa pa prome biaha 
den e ISAF Youth Worlds den 
e disciplina di Laser Radial. 
Esey sigur tabata un experi- 
encia unico, su tata Cor van 
Aanholt a competi den e We- 
ganan Olimpico di Sydney, 
Australia na aña 2000 den e 


disciplina di Laser Radial. 
Na 2009 y 2010, Philipine a 
competi den e ISAF Youth 
Worlds den Laser Radial. Na 
e campeonato aki mescos den 
e Weganan Olimpico ta un 
representante so pa pais mag 
participa. Na januari 2010, 
Philipine a cambia pa La- 
ser. Su prome bon resultado 
tabata un di tres luga den e 
campeonato di Hulanda y un 
di cuater luga den e Weganan 
Centro Americano y del Ca- 
ribe.Den e periodo di verano 
2010, Philipine a continua 
cu su estudio na Groningen, 
Hulanda y aki pa un aña largo 
e no a competi. Pero na 2011, 
e la dicidi di para un periodo 
cu su estudio pa asina purba 
di clasifica pa e Weganan 
Olimpico di Londres. Na ca- 
minda pa Londres, Philipine 
a logra haci un bon papel, lo- 
grando un di cinco luga den 
e Weganan Pan Americano 
na Guadalajara, Mexico, un 
di 14 luga den e campeonato 
mundial na Melbourne, Aus- 
tralia, y un tercer luga den 
e campeonato mundial cat- 
egoria U-21 na Alemania. 
Naturalmente pa Philipine 
un di e logronan excepcional 
ta e clasificacion cu ela logra 
pa e Weganan Olimpico di 
Londres 2012. Despues di su 
clasificacion a bira obvio cu 
e no por a competi mas bou 
di e bandera di Antias Hu- 
landes, mirando cu e pais An- 
tias a stop di existi. Hunto cu 
dos otro atleta di Corsou nan 
a competi bou di e bandera 
Olimpico como Atletanan 
Independiente (IOA), loke 
riba su mes ta algo historico 
pa e atletanan aki, entre nan 
Philipine van Aanholt. 

Despues di Londres, Phili- 


pine kier a concentra su mes 
completamente pa Rio 2016, 
pero su mayornan a conseha 
Philipine pa e caba su estudio 
prome, loke el a haci tambe. 
Pa dos aña largo e la continua 
cu su estudio na Groningen 
unda e la obtene su diploma 
den Bedrijfskunde. Ora el 
a termina Philipine kier a 
sigui cu su deporte pero mi- 
rando cu Corsou no tin un 
statuto Olimpico y Antias di 
seis no tabata existi mas tur 
cos a mustra envano te ora 
cu Comite Olimpico Aru- 
bano (den consulta cu Com- 
ite Olimpico Internacional) 
a dicidi di ricibi su persona, 
dunando Philipine e opor- 
tunidad unico pa e sigui cu su 
soño. Den su prome compe- 
tencia oficial pa Aruba, Phili- 
pine a logra medaya di Oro 
den e Weganan CAC na Vera- 
cruz, Mexico y den e Wegan- 
an Panamericano na Toronto 
e la logra un di cuater luga y 
su clasificacion pa e Weganan 
Olimpico di Rio 2016. 
Momentonan memorabel pa 
Philipine sin duda tabata e 
Ceremonia di Apertura di e 
Weganan Olimpico di Lon- 
dres 2012, e adrenalina tabata 
grandi na e momento cu bo 
drenta e stadion, un experi- 
encia dificil pa describi. Pa 
Philipine semper e ta un mo- 
mento unico pa ta un di e 
miho atletanan pa representa 
su pais memey di tur e gran- 
dinan den deporte, un ber- 
dadero honor. E preparacion 
pa e weganan y e campaña 
Olimpico ta mesun impor- 
tante cu e weganan mes. No 
mester lubida cu e Weganan 
Olimpico tin un duracion di 
tres siman, pero carga e titulo 
di un atleta Olimpico ta pa 
semper. □ 

Kids Bike Jams: 


Cuarentitres mucha a sali pa participa y tur a gosa 


ORANJESTAD - Diasa- 
bra 14 Mei, Speedworx 
Cycling Team hunto cu 
Tri-Bike Aruba a tene e 
di dos sesion di Kids Bike 
Jams na Safir, Noord. 

“Cu un grupo grandi di bol- 
untario, patrocinado y may- 
ornan ta haci posibel pa trece 
e actividad di Kids Bike Jams 
pa nos muchanan infan- 
til cu ta practica ciclismo di 
montana. E obhetivo ta pa 
extende un disiplina asina 
bunita siendo un alternativa 
pa complementa e forma- 
cion integral di e mucha”, 
ta palabranan di e organisa- 
donan di Kids Bike Jams cu 
a cuminsa cuater aña pasa cu 
e idea di duna les di ciclismo 
conhunto cu evento di com- 
petencia exclusivamente pa 
mucha. “Risa y goso ta e ex- 
periencia cu e muchanan ta 
keda cun’e despues di par- 
ticipa na Kids Bike Jams. E 
satisfaccion di mas grandi ta 
e alegria cu e ciclista infan- 
til ta experencia hunto cu e 
apoyo di e mayornan. Kids 
Bike Jams a bira un evento 
pa famia.” 

Speedworx Cycling Team y 
Tri-Bike Aruba ta promot- 
ornan activo y ta e organ- 
isadonan di Kids Bike Jams 
hunto cu SMIPS & Richard’s 
paint como e patrocinado 
principal. Na cada evento 
di Kids Bike Jams, e organ- 
isadonan ta e prome nan cu 
ta yega y e ultimo cu ta ban- 
dona e sitio. Asina a sosode 
diasabra ultimo ora cu a tene 
e di dos session di Kids Bike 
Jams den e bario di Safir. 
Danki na e participacion 
activo di e mayornan di e 
ciclistanan infantil y bolun- 
tarionan di e teamnan y es- 
unnan di bon boluntad cu 
ta colabora cu e intencion 
pa no para e chikitinnan den 
nan actividad. Asina esunnan 
involucra,manera Tri-bike 
Aruba, SMIPS, Richard’s 
Paint, Tropical Bottling N.V 
Arubay Smit&Dorlas Coffee 
ta colabora pa trece dilanti e 
evento di Kids Bike Jams pa e 
muchanan por sigui core nan 
bicicleta. 

Pa sigui motiva e muchanan 
ta haci entrega di un cer- 
tificado di participacion. E 
gratificacion di mas grandi pa 
e organisadonan ta pa mira 
varios cara nobo cu ta wordo 
agrega na e lista di partici- 
pante y na mes momento ca- 
ranan contento cu ta bolbe 
feliz bek na nan cas. 

E mensahe di Kids Bike Jams 
cual ta cu e muchanan ta 

disfruta riba di un bicicleta, 
lo keda revela cu tempo na 
e mayornan cu ta apoya e 
muchanan hibando nan na 
cada evento pa nan sinti nan 
mes motiva y acompaña. Cu 
e esfuerso di e teamnan y e 
mayornan e muchanan ta 



sigui den preparacion pa par- 
ticipa na e ultimo evento di 
Kids Bike Jams, cu ta e gran 
fmal dia 27 Juni 2015 cumin- 
sando pa 7:30AM na Drive- 
Inn.Q 

Assistant Director Finance - Casino 

Dr. Richard Visser ta apoya SV Dakota cu training di motivacion 





entre e boluntad pa gana y e 
boluntad pa prepara pa gana. 
Nan ta dos cos diferente, el a 
splica, nos tur por tin e bol- 
untad pa gana, pero e bolun- 
tad mester t’ey tambe pa tur 
dia f ey na training, pa train, 
pa yega na tempo, pa prepara 
pa gana. Un otro factor hopi 
importante ta cu e ekipo mes- 
ter funciona como un ekipo, 
o sea un team, y no cada hun- 
gado como individual. 

Na e momentonan aki e eki- 
po riba su mes no ta siñando 
nada nobo, pero ta trahando 
riba e parti di forsa mental di 
e hungadonan, pa nan ta mo- 
tiva, pa na por bay e distancia. 
Loke e ta awo ta un “wega di 
resistencia”, o sea con largo y 
cuanto e hungadonan por bay 
prome cu nan cuminsa cansa 
mentalmente y fisicamente, 
el a expresa, añadiendo cu es- 
aki tin hopi di haci cu visuali- 
sacion di “unda nan kier ta”. 
Dr. Visser a bisa cu e f ey pa 
nan pa yuda nan ta un poco 
extra entusiasma, pa nan tin 
un poco mas energia, pa nan 
pensa riba loke nan ta haci, 
riba e wega y ta mas fuerte 
psicologicamente. 

E1 a remarca cu e mes ta hopi 
entusiasma y semper hopi 
contento cu e por t’ey pa 
yuda e ekipo y cu nan a logra 
bay fmal ya caba ta un bunita 
triunfo, y e ta spera di por 


bolistanan y tur dirigente di e 
ekipo como tambe e club en 
general ta hopi gradici di tin 
e apoyo cu nan ta gosando di 
dje di famia, amigonan y fa- 
naticonan di SV Dakota. Sin 
duda, banda di e sponsornan, 
e fanaticonan ta hunga un rol 
grandi den nan logronan. 

Dr. Visser a splica cu a tuma e 
ekipo ocho aña pa bolbe logra 
un luga den e play-offnan di 


Dr. Richard Visser a subraya 
cu ta importante pa e hoben- 
nan sa kico ta e diferencia 


duna nan poco di e instru- 
mentonan cu nan mester pa 
yega te e final.Q 


ORANJESTAD- Dr. Rich- 
ard Visser a wordo pidi 
pa duna un training di 
motivacion na e team di 
division di honor di SV 
Dakota algun tempo pasa, 
y tabata cu gran placer, 
honor y orguyo, e tabata 
presente tambe pa brinda 
nan mas sosten y apoyo 
moral prome y durante 
di e prome wega di play- 
off di division di honor 
diasabra ultimo. E team a 
sali victorioso di e prome 
wega aki, cu e score di 1-0 
contra RCA. 

Tanto e hungadonan mes 
como tambe e fanaticonan ta 
sumamente entusiasma cu e 
logronan di Aruba su “black 
and yellow”, y e tribuna di 
stadion tabata yen. E fut- 


ando riba e parti psicologico, 
e play-off, Visser a cuminsa papiando cu nan encuanto 
brinda guia atrobe, bayendo di lesnan di bida, educacion, 
un poco mas extenso, trah- salud y deporte. 


Aruba, y nan ta hopi motiva 
pa sigui te na fmal den e lucha 
pa e copa. 

E1 a splica cu Harvey Clem- 
ent a splica su persona ante- 
riormente den ki posicion y 
situacion e ekipo tabata, y e 
tabata contento di por a papia 
cu nan y duna nan un charla 
di motivacion. E ekipo tabata 
kier un “winning edge” y 
esaki ta e angulo cu Visser a 
enfoca riba dje durante di su 
charla. 

Ora cu nan a logra yega den 

Residencia 

Ta bende un trailer di 2 
camber, sala, cushina. Inte- 
resadonan serio por yama 
of wasap 5683046 pa mas 
informacion y pa haci af- 
spraak. Prijs ta 18500A. Prijs 
ta discutibel. | O.b.o. | Tel. 
5683046 | Quick Code: 

019153 | 

Huur apartamento sin borg 
na Paradera | 2 baño , 2 cam- 
ber , sala, comedo entrada 
priva. Hopi bunita mes. Pa 
mas info: 5948787. | Quick 
Code: 018271 I 


Shimis pa ricibimento | Ta 
bende un shimis pa ricibi- 
mento . E ta traha cu tela di 
bruid . Su prijs original ta fls: 
2000 Unique design. | Afl. 
1000.00 | Tel. 5922108 | 
QuickCode: 019092 | 

Bestia & Acesorio 

Ta Bende Lora | Ta bende 
un lora barbadens. E ta hand 
fed y ta casi cla pa come 
su so. Esnan interesa por 
yama 5933168 / 5938851 | 
Afl. 850.00 | Quick Code: 
019141 | 


Ta Huur un cas di 2 camber, 

1 baño y sala, patio grandi y 
un cura grandi, full muebla. 
Incl. Cable y Internet. Situa 
na Noord. | Afl. 1600.00 | 
Tel. 564 0654 | QuickCode: 
019147 | 

Auto & Acesorio 

Ta bender un trailer pa carga 
sushi | Afl. 2700.00 | Tel. 
7447854 | Quick Code: 

014035 | 

Vacacion & Turismo 
Ta Huur un bunita aparta- 
mento na Noord, di 1 cam- 
ber, 1 baño, y cushina. Incl. 
Awa, coriente, cable y Inter- 
net, gas. Full muebla. desde 
27 mei 2016. | Afl. 1150.00 | 
Tel. 564 0654 | QuickCode: 
019146 | 

Ta huur apartamento na Cali 
Colombia zona sur na e miho 
alocacion di e ciudad, den 
Condominio cu Pool, Gym, 
Zonas Verdes y Security. E 
apartamento full muebla, tin 

2 camber cu TvL cd, airco, 
cushina y laundry e ta na 5 
minuut di Clinica Valle del 
Lili y Jardin Plaza. Prijs 100. 
F1 pa dia Whatsapp 7486805 
| USD 60.00 | Quick Code: 
019107 | 

Paña & Moda 

Tas | Pa informacion por bel 
anoushka na 7479934 N.t.a. 

| QuickCode: 019154 | 


Computer &Telecomuni- 
cacion 

Mi ta bende 20+ wega di ps3 
y ps3 2 remote ta y ps3 ta 500 
g | Mi ta bende mi ps3 y ta 
traha super perfecto nada no 
ta pase y ta 500gb y ta bin cu 
mas of menos 20+ wega cu 
bo ta wak na pic cu 2 remote 
pa solamente 600 of 550 of 
trade pa un camara canon of 
cu microphone cu flash si 
ken ta interesa yama of text 
message no contesta ningun 
otro app nan Afl. 600.00 | 
Tel. 7451133 Quick Code: 
019150 | 

Construccion & Hardin 

Bouwlift, mobil cu trekhaak, 
220volts, 9 meter halto, 
cashi coriente up to date. Pa 
huur 135 florin pa dia | Afl. 
7800.00 | Tel. 7447854 | 
QuickCode: 017787 | 

Auto & Acesorio 

Bende of deal un mazda den 
bon condicion auto ta core tur 
dia, macreem 17 computer di 
careda App Pa mas informa- 
cion | Bid | Tel. 5926634 | 
Quick Code: 019137 

Nos tin servicio di piesa pa 
auto yama pa nos duna bo 
e tipo y prijs | Afl. 75.00 | 
Tel. 6000959 | Quick Code: 
019073 | 

Motor yaris aña 2005 | Ta cla 
pa bende por yama na e num- 



Support the 

Aruba Donkey Sancluary 

B-d Jeier e portret? Bai riba 4rubadeal.com y jana e ■’Quick cg de r . 


beraki 5933757 | Afl. 1250.00 
| QuickCode: 019058 | 

Bende Ford escape 2013, 
4WD | Ford escape 2013, 
4WD. Bon condicion. Inf: 
564 4854 | Afl. 43000.00 | 
Tel. 5661746 | Quick Code: 
019104 | 

Boto & Deporte Acuatico 
Seadoogtil55 | Colorblauw 
cu preto, seadoo tambe tin 
luz, pa 3 persona, largura 
ta 2,4 meter. inclui trailer. 
tambe ta inclui 3 seater tube 
di e marca airhead cu cabuya, 
y inclui ski pa principiante 
Tambe inclui tur cos pa e 
permiso. | Afl. 18000.00 
bas.willemsen@gmail.com 
QuickCode: 018247 | 

Computer & Telecomunica- 


cion 

Ta bende microsoft office 
2016 + curso di excel esen- 
cial training. Esaki ta e con- 
tenido di e software. word, 
excel, powerpoint, one note, 
outlook, publisher, proyect 
professional, vision. what- 
sapp: 7486805 | Afl. 50.00 | 
QuickCode: 015455 | 

Ta bende e version mas nobo 
di adobe lightroom 6 cc pa 
digital photo procesing and 
editing whatsapp 7486805 
| afl. 50.00 | quick code: 
014049 | 

Anuncio& Aviso 
Cu un simpel “Share Loca- 
tion” bo por yuda na trece un 
cambio den manera cu nos ta 
wak supermercadonan riba 
nos pais. Nos di Prijsnan.com 


Pone cla&ificado den 
e secshon aki? 

Bji riba www.avubádtsk 

corn/p*p/uscr/IoBi n 

Comptetomente grotis! 

ta purba di trece riba carta tur 
407 (of mas) supermercado 
cu tini na Aruba. Tur esaki 
ta pa por haci’e mas facil pa 
pueblo wak cua supermerca- 
donan ta mas cerca, na unda 
bo mes por dicidi si bo ta bay 
haci compras na esun di mas 
caro of na esun di mas barata. 
Solamente cu aportacion di 
pueblo nos por yega na logra 
tur esaki y hopi mas! | Gra- 
tis | Tel. 745-1603 | Quick 
Code: 019086 | 

Bestia & Acesorio 
Filla Brasileiro | Ta bende 
Filla Brasileiro Full breed . E 
tin 2 vacuna caba y ta sin bi- 
chi . E tin 9 siman . Pa mas 
informacion yama 5922108 
Afl. 900.00 | Tel. 5922108 
QuickCode: 019110 | 



TROPICANA ARUBA RESORT & CASINO 
BACK BY POPULAR DEMANDI 

SIIBISTA POLIIICO 


Elton Lioe-A-Tjam (ABO): 

Parlamentarionan gritando ‘Pabien’. Pero ‘Pabien’ cu kico? 



ORANJESTAD - Mira, 
informa y controla algo 
prome e wordo cumpra, ta 
algo normal pa tur hende. 
Pero parce cu nos par- 
lamentarionan a lubida 
esaki. Den nan ansha pa 
haya un pida di e cabay di 
campaña ‘CITGO deal’, 
tur fraccion, ni un exclui, 
a core bay felicita pueblo 
cu e ‘reapertura’ di e re- 
fineria, sin un dia nan a 
mira un documento of 
acuerdo. Algun hasta a 
confirma esaki ora nan a 
declara cu nan a ‘tende y 
scucha’ pero te ainda ‘no 
a mira nada’. Pues defacto 
nan a cumpra pa pueblo 
un fi CITGO deal’, sin cu 
nan sa kico nan a cumpra 
y pa cua prijs. Cu e postu- 
ra aki, e ta obvio cu no lo 
tin un debate di contenido 
y cu tur parlamentario lo 
bay vota ‘voor’, e momen- 
to cu e ‘Final Agreement’ 
wordo trata den parla- 
mento. Pues un otro show 
‘historico y emocional’. 

Nos parlamentarionan a hin- 
ca pueblo den un otro aven- 
tura fmanciero, sin cu un dia 
nan a wak un documento di 
e ‘CITGO deal’. Tur esaki pa 
haya un tiki reconocimento, 
cu por wordo uza despues 
como propaganda politico pa 
bende pueblo cu nan si tabata 
tin un rol importante den e 
reapertura di e refmeria. Wel, 
wel, esaki ta e calidad di nos 
parlamento. Pero Tabien’ cu 
kico? 

•Pabien! Na e gobierno cu 
nan ta critica tur dia cu a haci 
Aruba bancarota. Pero asina 


mes nan a caba di duna go- 
bierno un cheque blanco pa 
gasta algun biyon na su an- 
toho y sin control. E prijs 
fmal cu pueblo lo bay paga 
pa e ‘CITGO-deal’, no ta 
importante. Mas importante 
tabata pa nos parlamentari- 
onan haya un pida di e bolo 
di cabay di campaña; 

e Constitucion, e ‘Compt- 
abiliteitsverordening’, e ‘Set- 
tlement Agreement’ y asina 
tambe a Verkracht’ nos par- 
lamento (pues pueblo). Pero 
e biaha aki, nos parlamentari- 
onan si tabata ‘voor’; 

•Pabien! Pasobra pueblo a 
cumpra algo, pero te aki 2-3 
aña e lo haya sa kico e la cum- 
pra; 

•Pabien! Pasobra pueblo a 
hereda algun ‘claims’ ambi- 
ental y di desmantelacion mi- 
yonario, manera stipula den e 
ley ‘Settlement Agreement’, 
cu antes tabata di Valero; 

•Pabien! Pasobra segun e 
ley ‘Settlement Agreement’, 
e refmeria mester tabata di 
pueblo caba. Pero asina mes, 
pueblo lo bay paga entre 800- 
1200 miyon florin pa algo cu 
tabata di dje caba; 

•Pabien! Pasobra gobierno, 
hunto cu e parlamentarionan 
Tabien’, a hinca Aruba den 
un otro aventura biyonario, 
cu un tuberia di gas pa op- 
era e refmeria supuestamente 
‘Green’; 

•Pabien! Pasobra nan lo per- 
miti e refmeria procesa un 
‘pitch’ cu hopi contamina- 


cion, sin un ley of control 
ambiental; 

•Pabien! Pasobra 22 miyon 
florin di impuesto cu gobier- 
no lo haya pa baha e debe na- 
cional biyonario, ta mas im- 
portante cu e salud di hende 
y e medio ambiente. Tabien’, 
l^on escogencia, tremendo 
prioridad, hopi ‘Green’, du- 
radero y sostenibel; 

•Pabien! Pasobra e ‘CITGO 
deal’ lo crea entre 3000-5000 
cupo di trabou, di cual mayo- 
ria di esakinan lo ta pa hende 
di exterior y no hende local; 

•Pabien! Pasobra awor si e 
minister di Infrastructura 
lo haya un excuus valido pa 
duna mas tereno y cas social 
na e stranhero. Cu esaki lo 
pone mas presion riba e in- 
frastructura y nos cultura, 
esey lo ta un problema pa un 
futuro gobierno; 

•Pabien! Pasobra gobierno a 
logra pone un parti di pueblo 
lubida cu ta nan mes a causa 
e miseria economico. Cu go- 
bierno a uza e mesun triki aki 
na 2009 y 2013 caba cu exito. 
Y awor gobierno a logra pone 
algun hende kere cu e fi CIT- 
GO deal’, ta e unico ‘salba- 
cion’ pa tur Aruba su prob- 
lemanan economico. 

E ta dificil pa considera e 
‘CITGO-deal’ como un 
logro, si bo realisa cu ta 
Aruba lo ta esun cu lo carga 
tur e gasto y riesgonan biyo- 
nario mientras e operador 
‘CITGO’ lo no carga ni un 
riesgo. Tampoco por wordo 
papia di un logra, si bo realisa 


cu Aruba su debe biyonario 
lo wordo aumenta cu algun 
biyon mas, djis pa haya 22 
miyon florin anual na im- 
puesto. Juli aña pasa, e min- 
ister di Energia mes a bisa, 
cu Aruba no tabata tin e placa 
pa ta doño di e refmeria. Wel 
kico a pasa cu a pone cambia 
su opinion? Dicon diripiente 
si por haya hopi biyon pa un 
‘CITGO deal’, mientras ta 
wordo corta riba tur asunto 
esencial y necesario pa e so- 
ciedad? Si e reapertura lo bay 
costa asina tanto biyon, anto e 
lo no tabata mas facil y miho 
pa construi un refmeria nobo 
moderno y duradero? 

Otro cos pa pensa riba dje. 
E refmeria ta na Aruba. E 
refmeria lo ta propiedad di 
pueblo. Ta Aruba y su pueblo 
lo tin cu bay carga tur e gas- 
tonan y riesgonan biyonario. 
Anto dicon e Tinal Agree- 
ment’ mester wordo firma 
den exterior? Straño, pero e 
‘CITGO-deal’ ta manera un 
‘deja-vu’. Algun aña pasa, 


Aruba mester a paga miyones, 
pasobra e mesun protagonista 
principal den e ‘CITGO deal’ 
a scoge pa legislacion y huris- 
diccion di un otro pais, en bes 
di esun di Aruba. Esaki por 
ta un ripiticion di e mesun 
triki aki, pero cu e diferencia 
cu awor tin biyones envolvi 
en bes di miyones? Ta kisas 
p’esey e Tinal Agreement’ 
mester wordo firma den ex- 
terior? 

E postura populista di nos 
parlamentarionan Tabien’ 
den e ‘CITGO deal’, ta ilus- 
tra claramente cu nan tam- 
poco tin pueblo su interes na 
pecho, pero solo nan mesun 
interes y esun di partido. Pues 
esey ta e rol importante cu 
nan a hunga den e reapertura 
di e refmeria. P’esey hunto cu 
e gobernantenan, nos parla- 
mentarionan Tabien’ mester 
wordo poni personalmente 
responsabel pa e aventura 
biyonario ‘CITGO-deal’ y e 
aumento di e debe nacional 
cu algun biyones mas!Q 


Marlon Sneek (AVP): 

Evelyne y fraccion di MEP mester bin 
San Nicolas felicita Minister De Meza! 



ORANJESTAD - Nos por 
a tuma nota cu den fin di 
siman,despues cu minister 
Mike De Meza a haci con- 
oci, cu a yega na acuerdo 
cu Citgo, tanto fraccion di 
MEP como Sr. Bikker di 
Democracia Real a bula 
sali bisa cu ta danki na nan 
e refineria lo bay habri su 
portanan bek. 

Ta insolito pa scucha e tipo 
di expresionnan aki, e politi- 
conan aki kier bende e cuero 
prome cu nan a mata e baca, 
increibel pa mira e parasito 
nan politico aki, con nan kier 
saca probecho di tur cos. Ta 
cla den mi memoria con e 


fraccion di MEP a pidi re- 
union den parlamento,pa 
exigi pa Sr. Nelson Inglish 
forma parti di un team pa 
negosha e reapertura di e 
rafmaderia,cu sin Sr. Inglish 
lo no ta posibel pa e rafmade- 
ria habri bek. 

Awe nos expertonan a de- 
mostra cu nan mes por,cu 
no mester di Sr. Inglish, un 
biaha mas MEP a demostra 
di no tin confiansa den nos 
propio profesionalnan, nos 
yiunan di tera cu ta bal hopi. 
Pa loke ta Democracia Real 
tambe nos ta corda,cu a trece 
dilanti di lo tin dos compania 
cu lo ta interesa den habri e 


rafmaderia, pero dia cu nan 
mester a presenta na Parla- 
mento nan a avisa malo. 

Di mi parti mi kier a duna 
minister Mike De Meza y e 
team di negociacion hopi pa- 
bien pa loke nan a logra caba 
y ta spera di pronto por mira 
e acuerdo fmal firma y e ley- 
nan cu mester wordo traha 
pronto na parlamento en- 
trega. 

Loke ta berdad ta cu despues 
negosha pa un temporada 
basta largo pa yega na un 
acuerdo cu Citgo Petroleum 
Corporation riba reapertura 
di e compleho petrolero na 
Sero Colorado. loke a yega na 


dje diabierna 13 di mei ta un 
areglo. Awor ta bay pone tur 
loke a yega na dje den e are- 


glo riba papel pa asina prome 
cu 1 di augustus firma defmi- 
tivamente. Q 

Xiomara Maduro (MEP): 

Eman su trabou di loopjongen pa Hulanda ta perhudica Aruba 



ORANJESTAD- Siman 
pasa nos a publica un 
articulo na Hulandes, 
“Geef Eman een baan in 
Den Haag”, den cual nos 
a mustra con Minister 
Eman ta presta su mes pa 
haci trabou pa Reino Hu- 
landes na Nacionnan Uni 
siendo cu Aruba mes e ta 
laga sin guia algun na man 
di criminalidad crecien- 
te, problema financiero, 
problema social y ranca- 
mento di cabey entre min- 
isternan di su Gabinete. 

Den e articulo nos a indica cu 
Hulanda mester para respon- 
sabel pa e daño cu e ausencia 
di nos Minister President ta 
ocasiona na nos Pais y nos 
a pidi nan pa haci Aruba un 
fabor dunando Eman un tra- 
bou na Den Haag. E articulo 
a yega su destino den e kring- 
nan di Politiek Den Haag y 
e feedback ta pa Eman bay 
busca trabou otro caminda ya 
cu na Hulanda nan no mester 
di dje. Ta bisto cu Hulanda ta 
uza Eman sin cu esaki ta trece 


beneficio algun pa Aruba. Y 
no ta solamente nos ta yega 
na e conclusion aki, hasta 
conseheronan di Mike na 
Hulanda ta duna MEP rason 
cu Eman ta laga Hulanda uza 
su persona sin ningun benefi- 
cio pa Aruba. 

Porta ta cera pa Eman na 
Den Haag 

Cu tanto propaganda cu 
Eman ta haci pa Reino Hu- 
landes, lesa Hulanda, por 
yega na e stoel den e Conse- 
ho di Siguridad di Nacionnan 
Uni, lo bo a spera cu Politiek 
Den Haag lo a saca un man 
tambe pa yuda Aruba cu e 
problemanan cu Eman a hin- 
ca nos Pais aden. Pero con- 
trario na tur e propaganda cu 
Eman kier bende na Pueblo 
di un bon relacion cu Hu- 
landa, ora di pidi yudansa na 
Hulanda pa Aruba, e porta ta 
cera pa Eman na Den Haag. 
Y esaki ta e opinion cu Eman 
su conseheronan na Hulanda 
sr. Laurens Jan Brinkhorst y 
Hans Hillen mes ta confirma 
den nan articulo cu a keda 


recientemente publica den 
Financieel Dagblad na Hu- 
landa. Nan ta bisa cu asina 
cu desvia di e interes di Hu- 
landa, hasta Eman mes cu ta 
haci trabou pa nan ta haya e 
porta di Den Haag cera den 
su nanishi. Awor si ta asina e 
trato ta, pakico Eman ta keda 
gasta tempo, placa y sacrifica 
bienestar di nos Pueblo si e sa 
cu Den Haag su porta ta cera 
pe? Ta pa cual beneficio per- 
sonal Eman ta haci e trabou 
di loopjongen pa Hulanda 
riba custia di Aruba? Ta kico 
ta stroba Eman di negosha na 
bienestar di Aruba? 

Excuus pa no asumi e re- 
sponsabilidad di goberna 

E ta bisto cu Eman ta uza e 
trabou di loopjongen pa Hu- 
landa como e excuus ideal pa 
asina no asumi e responsabi- 
lidad di un Minister Presi- 
dente cu mester goberna su 
Pais. Su ausencia ta trece 
gasto y insiguridad cun’e pa 
nos Pueblo. Decisionnan no 
ta wordo tuma y esaki ta trece 
desconfiansa cun’e cu hasta ta 


perhudica nos Pais interna- 
cionalmente. Ta bisto tambe 
cu Eman no ta interesa den 
bienestar di nos Pueblo, sino 
e no lo a haci trabou di loop- 
jongen sin cu Aruba ta sali 
beneficia. 

Haci trabou na beneficio 
di Aruba 

Otro lo tabata si Eman a hin- 
ca tempo y esfuerso como 


Minister Presidente di Aruba 
pa guia nos Pais, trece sta- 
bilidad fmanciero por medio 
di un bon gobernacion y uza 
su trabounan pa Reino como 
base pa Hulanda asumi su re- 
sponsabilidad cu largo tempo 
nan a core pe. Pero lamen- 
tablemente Eman ta laga Hu- 
landa uze sin cu esaki ta trece 
beneficio pa Aruba.Q 


MinisterAlex Schwengle: 

Dia 16 di mei 2016 ta un dia historico pa cuido medico na Aruba 



ORANJESTAD- Dialuna, 
dia 16 di mei, 2016 ta un dia 
historico pa cuido medico 
na Aruba, segun Minister 
Alex Schwengle a expresa 
durante di un conferen- 
cia di prensa na Instituto 
Medico San Nicolas (IM- 
San). E mandatario a bisa 
cu despues di hopi analisis 
y negociacion, AZV, gobi- 
erno y IMSan a yega na e 
punto cu por anuncia na 
comunidad di Aruba cu a 
yega na un consenso pa cu 
a desaroyo di servicionan 
na IMSan. 

Minister Schwengle a declara 
cu e ta contento cu a yega na 
decisionnan importante cu 
ta enfoca riba mehora y ex- 
pande servicionan den cuido 
medico na Aruba, particular- 
mente hisando e cantidad y 
calidad di servicionan y cuido 
cu ta wordo ofreci na San 
Nicolas, y ta complementa 
e servicionan y cuido cu ta 
wordo brinda na Dr. Horacio 
E. Oduber Hospital. 

Hopi miyones a wordo in- 
verti caba na IMSan y no tin 
ningun logica pa no sigui cu 
loke a cuminsa caba, hacien- 
do cambio, adaptacionnan y 
agregando na e servicionan y 
ekiponan cu ya tin aki, e min- 
ister a expresa. 


E1 a agrega cu ta tene na 
cuenta sigur tambe cu expan- 
sion di servicionan e con- 
vinencia y comodidad di e 
habitantenan di pa ariba di 
brug, kende lo corta tempo di 
biahe y espera uzando servi- 
cionan cu lo ta disponibel na 
San Nicolas tambe. 

Pa 2018 IMSan, hunto cu su 
partner internacional Baptist 
Health South Florida mes- 
ter ta cla pa ricibi su prome 
pashent pa radioterapia, cual 
ta wordo administra cu un 
linear accelerator hopi mod- 
erno, y lo por cuminsa uza 
e tres salanan di operacion. 
E salanan di operacion lo ta 
dedica na cuido diario, o sea 


intervencionnan pa cual e pa- 
shent no ta wordo admiti den 
hospital. Si acaso pasa cu un 
pashent mester wordo admi- 
ti, e ta wordo manda hospital. 

Como cu IMSan lo sigui 
desaroya e departamento 
di specialista di wowo, un 
di e salanan di operacion ta 
bira practicamente exclusi- 
vamente pa operacionnan di 
wowo. 

Adicional di e 18 stoelnan cu 
ya ta den uzo completo pa 
haemodialyse, ta agregando 
servicionan di peritoneale 
dialyse; y e departamento di 
prome auxilio lo conoce ex- 
pansion y profesionalisacion. 
Pa cumpli cu rekisitonan pa e 


servicio di radioterapia, lo ex- 
pande tambe e departamento 
di “rontgen”. Lo agrega por lo 
menos un servicio mas, esta 
di CT-scan. 

E parti di sterilisacion cu ta 
pertenece na e salanan di op- 
eracion ta casi cla, Minister 
Schwengle a agrega. 

E titular di salud a subraya cu 
lo nifica destruccion di inver- 
sion si no sigui cu e plannan 
pa IMSan. E departamento 
cu mas ta bay costa na gasto 
di explotacion ta e salanan di 
operacion; lo tuma un inver- 
sion di entre shete pa nuebe 
miyon florin pa tur cos keda 
cla. 


Realidad ta cu Aruba mester 
di mas sala di operacion, y es- 
unnan di IMSan lo comple- 
menta esunnan di hospital y 
asina lo corta tambe e tempo 
cu pashentnan mester warda 
pa haya un operacion of in- 
tervencion. E comunicacion 
entre IMSan y Hospital ta- 
bata hopi importante pa por 
realisa un bon plan y bon 
relacion di partner. 

Tin un necesidad pa un cen- 
tro medico na San Nicolas y 
cu e acuerdo cu a yega entre 
e partidonan envolvi awo por 
sigui traha riba su realisacion. 
A inverti hopi caba aki, banda 
di infrastructura tambe den 
aparatonan cu ainda no ta den 
uzo, y lo ta pica pa no caba e 
trabao. 

A pesar cu tabatin algun fout 
den e infrastructura, manera 
e escogencia di lift, cual ta 
mucho chikito pa transporta 
brancard, y e falta di cumpli- 
mento cu siguridad di can- 
dela, pa falta di bon planifi- 
cacion, lo haci e cambionan 
necesario y lo sigui cu e plan- 
nan nobo y adapta pa ofrece 
mas servicio y calidad halto 
di cuido cu lo bay conta cu 
acreditacion internacional di 
JCI, Minister Schwengle a 
remarca.Q 

Dangui Oduber (MEP): 

Turismo ta cayendo cu pasonan gigantesco y minister ta keda terco 



ORANJETAD- Aunke 
minister Otmar Oduber 
no kier mira e realidad y 
ta keda bisa lo contrario, 
e realidad di nos turismo 
ta uno hopi preocupante. 
Otmar Oduber mester 
atende cu e situacion aki y 
stop di ta terco. 

Turismo ta loke tur ciudada- 
no ta biba di dje directo of in- 
directo. Aruba ta e di 2 pais na 
mundo cu ta mas dependien- 
te di turismo. E situacion for 
di hopi tempo no ta uno bon. 

Banco Central di Aruba a 
pone den su rapport di aña 
2015 cu aña 2015 a cera cu 
ningun crecemento eco- 
nomico y esaki ta debi na e 
situacion den nos turismo. 
CAFT tambe a pone den su 
relato anual cu e economia na 
Aruba ta stanca. 

Con Otmar Oduber kier 
sigui insisti den gaña pueblo 
cu turismo ta bon si no tin 
crecemento economico y si 
e cantidad di placa cu cada 
turista ta gasta durante si es- 
tadia a cay cu 10%. Actual- 
mente cada turista cu Otmar 
Oduber ta trece ta gasta 300 


florin riba su estadia. Loke 
nos mester remarca ta e echo 
cu actualmente e minister ta 
gastando 73 miyon florin na 
mercadeo y algun siman atras 
a pidi parlamento aproba 20 
miyon florin adicional di e 
fondo di emergencia pa uza 
den mercadeo. 

E minister aki tin casi 100 
miyon florin na su disposi- 
cion pa uza na mercadeo y e 
resultado ta uno pesimo. Na 
aña 2008 tawata uza 26 miyon 
florin na mercadeo y e tur- 
istanan tawata laga mas placa 
atras den nos economia. 

E cifranan den e sector ho- 
telero ta loke mas ta preocupa 
nos. Hotelnan ta bashi pa mas 
cu un aña caba. E REV PAR 
cu ta e “revenue per available 
room” cu ta un indicador 
hopi importante den turismo 
ta cayendo pa 13 luna consec- 
utivo. E REV PAR den luna 
di april 2016 a cay cu 17.2%. 

E caida aki ta un indicacion 
cu hotelnan ta haya na mes 
forsa pa reduci nan prijs di 
camber pa asina por haya 
turista of hendenan local pa 
yena e cambernan aki. Ña 


momento cu REV PAR ta cay 
di e manera cu el a cay ta pa- 
sobra e calidad di turistanan 
ta inferior. 

Bo ta mira tur e avisonan cu 
ta wordo haci den medionan 
di comunicacion y den social 
media caminda hotelnan ta 
ofrece camber cu prijsnan re- 
duci. Si turismo tawata bon, e 
camber di hotelnan lo tawata 
yen y tambe e REV PAR lo 
tawata creciendo y no cay- 
endo. 

Nos ta sumamente preo- 
cupa cu e situacion den nos 
turismo actual pasobra na 
momento tin un minister na 
cabes di e un di e carteranan 
di mas importante ta terco y 
no kier reconoce cu tin prob- 
lemanan den e sector aki difi- 
cilmente e por atende cu es- 
akinan. Tur esnan cu ta traha 
den e sector aki ta sintiendo 
di e efectonan. Taxistanan ta 
kehando, waiternan ta kehan- 
do, bartendernan ta kehando, 
esnan cu ta labora riba beach 
ta kehando. Aña 2016 ta un 
aña hopi dificil pa loke ta trata 
turismo. Nos ta urgi Otmar 
Oduber pa sinta cu AHATA 
pa atende cu e problemanan 


cu tin den nos turismo. E 
problema aki di hotelnan 
bashi, REV PAR cayendo, 
turismo crucero den crisis no 
por keda wordo ignora. Hun- 
to cu nos partnernan den nos 
turismo mester habri un dia- 
logo pa bin cu solucion. Tin 
hopi factornan ta afectando 
nos turismo y e minister ta 
morto na soño. 

Awor e kier bin cu un plan pa 
wak con turistanan por gasta 
mas placa den nos economia. 
Unda e minister aki tawata 
e ultimo 7 añanan aki? Ta 
un falta di respet pa pueblo 


y berguensa cu awor e kier 
traha un plan? 

MEP tin un plan y e plan 
ta encera entre otro pa uza e 
fondonan di mercadeo efici- 
entemente, mehora nos sec- 
tor turistico, eleva nos nivel di 
servicio y percura pa nos por 
ofrece un producto di calidad 
na nos turistanan. Mester bin 
un evaluacion unda nos ta 
para y unda nos kier bay! Sin 
tuma accion nos no ta yega 
ningun caminda! Q 


Minister Otmar Oduber: 

A demostra un biaha mas di ta cana un paso dilanti te hasta den politica na Aruba 



ORANJESTAD - Tecno- 
logia a demostra di evolu- 
ciona rapidamente unda e 
forma con nos ta comuni- 
ca tambe a sa di desaroya. 
Rednan social a traha riba 
diferente modonan pa 
mantene comunicacion 
na nos beneficio y mas cu 
tur cos den forma mas efi- 
ciente. 

Facebook recientemente 
a lansa un producto unda 
personahenan por bay 'live' 
y comparti cu tur su sigui- 
donan na e momento ey 
locual e ta desea. 

Despues di a bay 'live' cu 
Minister Oduber na al- 
gun ocasion importante pa 
comparti informacionnan y 
logronan di su ministerio, 
e mandatario kier a brinda 
e oportunidad pa continua 
cu e contacto estrecho cu su 
pueblo, cu e transparencia di 
semper. 

Desde diahuebs pasa Sr. Ot- 
mar Oduber ta combersa 
'live' cu publico a traves di 
Facebook. 

E ta un forma completamente 


innovativo pa tin contacto y 
comparti cu un publico 'en 
bibo’ of'live' manera e ta wor- 
do yama. Mientras cu e man- 
datario ta comparti informa- 
cion preguntanan ta wordo 
lansa y e por lesa y contesta di 
biaha pa tur cu ta siguiendo e 
na e momento ey. 

E prome sesion a duna un re- 
sultado sumamente positivo 
unda e mandatario a purba di 


contesta mas pregunta posi- 
bel. Pero mirando e interes y 
demanda asina halto pa esaki 
tabata practicamente imposi- 
bel pa contesta tur e pregun- 
tanan lansa na e momento 
ey. Minister Oduber tabata 
tin solamente palabranan di 
gradicimento pa e tremendo 
acogida cu su siguidonan a 
dun’e diahuebs. 

M E cantidad di pregunta y 


palabranan di elogio tabata 
increibel. Esaki ta duna mi 
mas forsa y determinacion pa 
sigui traha y informa boso tur 
cu e transparencia cu semper 
tabata, ta y lo sigui ta un car- 
acteristica di mi. M asina Odu- 
ber a bisa. 

E Minister a contesta pre- 
guntanan relata cu varios 
topiconan di dia pero tambe 
preguntanan politico, pre- 


guntanan riba e diferente 
carteranan cu e mandatario 
ta maneha y asina por sigui 
menciona. 

No ta un secreto cu Oduber 
semper a sa di cana un paso 
dilanti pa locual ta e forma di 
maneha politica. Cu esaki por 
bisa cu e ta e prome na Aruba 
y den region pa comunica cu 
su publico a traves di e met- 
odo aki. 

Intencion ta pa continua cu 
e sesionnan tur diahuebs, 
mientras su agenda ta permiti 
esaki. Pa keda informa of pa 
haya notificacion di e ultimo 
'posf nan y awor ora e man- 
datario bay 'live' por subi riba 
su pagina di Facebook scoge 
pa haya notificacion. Asina 
tur hende ta keda al tanto di 
tur e desaroyonan di Minis- 
terio di Turismo, Transporte, 
Sector Primario y Cultura. 

Minister Oduber: M Mi lo 
sigui ta live cu boso nan tur 
diahuebs a traves di Face- 
book, contestando boso pre- 
guntanan. Danki, hopi danki 
pa e sosten grandisimo!'Q 

Minister Otmar Oduber: 


Ley pa regla All-Inclusive ta pa sigura un balansa economico 

adecuado pa henter pueblo 


ORANJESTAD - Dialuna 
mainta Minister Otmar 
Oduber a vocifera su pun- 
to di bista pa locual ta tra- 
ta tur comentario cu tin 
pa cu intencion di Gobi- 
erno pa introduci un cam- 
bio di ley riba dunamento 
di permiso pa opera hotel 
na Aruba. 

E mandatario a indica cu tin 
comentarionan contra pa 
cambia e ley aki y den caso 
di hotelnan, nan kier man- 
tene tur derecho adkiri den 
pasado, conforme un ley cu 
ta data for di añanan 50, cu ta 
regla unicamente e aspecto di 
salubridad y candela. 

“Pues nada pero absoluta- 
mente nada mas ta regla, paso 
tempo e ley a wordo traha 
practicamente den un era cu 
no tabatin hotel mes na Aru- 
ba. 

Di otro banda por scucha 
tur caminda cu ya caba for di 
tur otro doño di negoshinan 
cu mester cambia ley paso si 
sigui cu e ultimo desaroyo- 
nan caminda tin mas cam- 
bernan “all inclusive” cu lo 
sigui influencia e inventario 
di cambernan na Aruba, esaki 


lo caba cu e comercio pafo di 
hotelnan. 

Ki situacion tin na e momen- 
tonan aki na Aruba ? 

Si sigui e ponencianan di 
doño of managernan di ho- 
tel, nan kier pa cambia e ley 
pa hotelnan nobo so, pero e 
realidad den esaki na Aruba 
ta diferente ya cu no ta un 
hotel nobo a bin ora cu Al- 
legro/Occidental/Barcelo a 
yega, caminda nan a cum- 
pra e permiso di Americana 
Hotel over y a sigui cu RIU 
1 tampoco tabata nobo y nan 
tambe a cumpra e permiso di 
Sheraton Hotel over, y reci- 
entemente atrobe por tuma 
nota cu den caso di RIU 2 cu 
a cumpra e permiso di Wes- 
tin over. Ta den e contexto 
aki tin preocupacion grandi 
y mester bay percura traves 
di ley cu esunnan cu un per- 
miso actual tambe cay bou e 
cambio di ley pa limita e ex- 
pansion di hotelnan All In- 
clusive na Aruba. 

No ta cuestion di kita nan 
permiso cu nan tin actual- 
mente den nan poder pa all 
inclusive pero aki ta papiando 
di limita y ningun momento 
di controla, caminda lo traha 


pa mantene un balansa adec- 
ua den e producto cu nos ta 
ofrece como destinacion. 

Un destinacion cu ta depende 
pa casi 90 % riba turismo, y 
aki no ta solamente hotelnan, 
pero ta henter Aruba su eco- 
nomia ta depende di turismo. 

Ta corecto cu e peticion pa 
“All Inclusive” ta creciendo 
na nivel global pero esey no 
kiermen pa defmicion cu e ta 
bon pa nos? 

Mi ta sigur cu no ! y mi ta 
puntra mi mes, si henter 
mundo, rapport tras rapport 
y estudionan tras estudionan, 
ta mustra con negativo e efec- 
tonan ta riba un destinacion y 
su economia, y aki nos por 
mira kico e la haci cu Jamai- 
ca y Republica Dominicana 
cu ta mas cerca di nos y un 
gran cantidad di otro destina- 
cionnan, anto dicon e ora ta 
pensa cu aki na Aruba e desa- 
royo aki lo ta otro ? 

Ta demostra cu All Inclusive 
ta nifica cu e hotel mes ta 
cuminsa importa su produc- 
tonan y logicamente bishi- 
tantenan lo come menos den 
restaurantnan, pa motibo cu 


den nan pakete nan por scoge 
for di entre varios restaurant 
pornada den e hotel mes y 
algun otro cu bo por paga pe 
den e mesun hotel. 

Den henter e desaroyo aki 
esaki kiermen cu mester di 
menos taxi y menos negoshi 
di huur auto cu lo no ta nec- 
esario, menos movecion pafo 
di hotel, cual lo nifica menos 
trabou den tur e sectornan 
menciona. Y atrobe esaki no 
ta nada nobo, tin tur prueba 
di rond mundo den otro des- 
tinacionnan cu a sinti e efecto 
negativo aki. 

Algun luna atras nos a scapa 
di haya un otro All Inclusive 
cu lo a cumpra un permiso 
existente, den e caso aki esun 
di Radisson, ora cu hopi a 
lanta para fuerte cu briyo y 
bisa ta basta, no! 

Mientras mas nos tarda pa 
cambia e ley y reglamenta e 
fenomeno aki, mas riesgo nos 
ta sigui core cu un di e dianan 
aki mas All Inclusive ta cum- 
pra y tuma tur hotelnan exis- 
tente over. 

Mientras AHATA y su 
miembronan (algun hotel) 
ta boga pa nan interes y di 


nan compania (cu ta logico), 
NOS mester tin cu percura 
pa e interes di henter e indu- 
stria turistico y di tur e 120 
mil habitantenan cu ta keda 
depende pa casi 90 % riba e 
industria aki di turismo. 

Nos ta respeta y traha estre- 
chamente cu hotelnan all in- 
clusive existente y ta para pa 
presencia di e tipo di hotelnan 
aki, pero nos ta para na mes 
momento pa un oferta di aco- 
modacion balansa y no uno 
domina dor di e producto all 
inclusive , cu por ehempel ta 
e caso na Republica Domini- 
cana y ya na Cuba caba. 

Destinacionnan cu cual nos a 
bin ta competi exitosamente 
caba durante ultimo añanan, 
cu un oferta di acomodacion 
balansa. 

No ta cuestion di capricho di 
Gobierno of di Minister, pero 
di e interes general di nos 
pais, caminda hopi negoshi 
y trahadonan ta depende y lo 
saca probecho di un maneho 
balansa y serio cu lo no mi- 
shi cu nan interes economico 
y fmanciero,” Minister di 
Turismo, Otmar Oduber ta 
splica riba su facebook.Q 


Minister Mike Eman: 

Exigencia di Aruba ta pa Citgo ta e prome ‘Green Refinery’ di nos hemisferio 



ORANJESTAD - Durante 
e anuncio di reapertura di 
e refmeria realisa siman 
pasa, Minister President 
Mike Eman a resalta tam- 
be un punto hopi impor- 
tante den henter e acu- 
erdo logra cu e compania 
Citgo. Ta trata di un siste- 
ma riba cual e refineria 
lo funciona a base di gas 
y e emision di carbon, cu 
normalmente ta sali di e 
refineria, ta wordo cap- 
tura y uza den e cultivo 
di alga cu na su luga ta 
bira un recurso renobabel 
util den diferente uzo. E 
condicion aki di parti di 
Gabinete Mike Eman ta 
pone cu e planta di Citgo 
na Aruba lo bira e prome 
‘Green Refinery’ di nos 
hemisferio y ta reafirma e 
posicion di vanguardia cu 
Aruba tin riba tereno di 
sostenibilidad. 

Premier Eman a bisa cu e 
contract cu Citgo ta inclui 
condicionnan hopi detaya 


mara na e reapertura di e re- 
fmeria. 

Un di e exigencianan di parti 
di Aruba cu tabata importante 
y no negociabel tabata uzo di 
gas pa opera e refmeria. Esey 
kiermen cu e refineria ta bay 
den operacion cu suministro 
di gas for di Venezuela cu ta 
yega Aruba den e subsuelo di 
lama. Esaki ta algo cu e com- 
pania Mericano, ya caba a bay 
di acuerdo y ta den plan pa 
ehecuta. 

E planta na Aruba ta bira e 
prome proyecto di ‘carbon 
capture’ na nivel industrial. 
“Si e logra na Aruba, no sola- 
mente pa Aruba lo ta algo 
grandi, pero henter mundo cu 
ta mirando Aruba caba como 
pais liderando riba tereno di 
sostenibilidad y buscando pa 
yega na 100% di energia for 
di fuente renobabel,” asina 
Minister President Eman 
a splica. Adicionalmente ta 
reduci e huma cu nos tabata 
conoce ta sali di e refmeria. 


Aruba por bira ehempel di un 
di e opcionnan mas grandi cu 
tin pa bay reduci carbon cu ta 
sali for di cualkier industria 
cu ta emiti carbon. 

Gabinete Mike Eman ta kere 
cu e combinacion aki di un 


industria cu pa hopi decada 
ta importante den econo- 
mia di e isla, awo tambe por 
cuadra cu e liña di pensam- 
ento ‘green’ y asina haya ‘the 
best of both worlds.’ Pa e 
motibo aki Prome Minister 
Mike Eman ta sinti su mes 


hopi satisfecho y orguyoso 
pa e estupendo trabou haci 
di parti di e grupo negociado 
lidera pa Minister di Energia 
Ing. Mike de Meza, como 
tambe Director di Gabinete, 
Sr. Richard Arends. □ 

Candidato di oposicion ta acepta derota na Republica Dominicana 



SANTO DOMINGO, Re- 
publica Dominicana (AP) 
- E candidato lider di 
oposicion pa president di 
Republica Dominicana a 
acepta su derota diamars, 
acusando e ganado y su 
partido na mando di par- 
ticipa na tuma bentaha di 
e poder di estado pa sigura 
su victoria. 

Luis Abinades a pone un lista 
di litania di presunto abuso 
y a papia cu sostenedonan 
despues di su derota contra 
President Danilo Medina, 
den eleccion di diadomingo. 
Abinader a bisa Medina ta- 
batin e bentaha di tin recur- 
sonan di estado, incluyendo 


e habilidad pa duna of kita 
cuponan di trabou den sec- 
tor publico. E1 a nota cu e 
partido na mando su hende- 
nan apunta pa corte pa super- 


visa eleccion y cu ta controla 
Congreso ta domina, pa e por 
gana pa su di 2 termino con- 
secutivo. 


E comerciante, kende tabata 
den eleccion pa vice president 
na 2012, pero cu nunca tabata 
den gobierno prome, tambe 
a acusa e partido Liberacion 
Dominicano di uza trikinan 
manera paga hendenan pa 
no vota, pa reduci oposicion. 
Debi na tur esey, Abinader a 
bisa cu el a presta miho cu el 
a spera, ganado 35 porciento 
di e votonan. 

“Bo mester ta consciente cu 
tabatin demasiado Domini- 
cano cu no a vota pa bo”, el a 
bisa den un remarca dirigi na 
e president. 

Medina a ricibi 62 porciento 
di e votonan, suficiente pa 


evita un otro rond di elec- 
cion. Su partido ta parce di 
a mantene control di Senato, 
cual e tin pa un decada. 

Un organisacion di Merca a 
culpa e mashinnan nobo di 
scan fmgerprint pa e retraso- 
nan y a critica di e eleccion su 
sistema di fmansa pa limita e 
contribucionnan priva y fa- 
borece partidonan estableci 
riba partidonan nobo. 

E team tambe a bisa cu por a 
mira hendenan ta cumpra ce- 
dulanan di votadonan pafo di 
e urnanan. 

Pero e organisacion no a 
cuestiona e resultado di 
eleccion. □ 



Diamanta ros unico bendi pa $28 miyon den subasta na Geneva 



GENEVA (AP) - Un dia- 
manta ros, “Unique Pink”, 
cu forma di perla, cu ta 
kere cu ta esun di mas 
grandi di su sorto, a wor- 
do bendi na un subasta pa 
$27.3 miyon Francs Suiso, 
durante un subasta di So- 
theby’s. 


Sotheby’s a bisa cu e prijs, 
cual ta exclui gastonan, a 
drenta na e parti mas abou 
di prome cu e subasta, cu un 
rango di entre $28 cu $38 mi- 
yon. Incluyendo gastonan, e 
prijs total tabata 30.8 miyon 
Francs Suiso. E cumprado no 


a wordo identifica. 

E diamanta ros unico, a wor- 
do saca di un mina cerca di e 
area Kimberley na Zuid Afri- 
ca y a tin claridad excelente y 
structura puro, tabata e strea 
di e subasta di diamars na Ge- 
neva. 

Ehud Laniado, president di 


Cora Internacional a bisa cu e 
diamanta ta particularmente 
inusual debi na su tamaño y 
su color dominante. 

E record actual pa e benta di 
un diamanta ros tabata $46.3 
miyon, cual a wordo poni 5 
aña pasa pa un “Graff Pink.” 
E record di benta pa cualkier 


diamanta ta $48.5 miyon pa 
un “Blue Moon di 12.03 carat 
na Geneva, na cuminsamento 
di aña. E cumprado, un biyo- 
nario di Hong Kong Joseph 
Lau, a yama e diamanta “The 
Blue Moon of Josephine” 
como regalo pa su yiu muhe 
di 7 aña.Q 

Canada ta introduci ley pa proteha 
hendenan transgenero 


TORONTO (AP) 
Prome Minister Canades 
Justin Trudeau a trece un 
ley pa extende proteccion 
di derechonan humano pa 
Canadesnan transgenero. 

Minister di Husticia Jody 
Wilson-Raybould a bisa dia- 
mars cu e ley ta necesario pa 
hacie cla cu hendenan trans- 
genero tin derecho pa biba 
liber di discriminacion, pro- 
paganda di odio y crimennan 
di odio. E proposicion ta bin 
pareu cu e debate Mericano 
tocante polisanan di baño 
trangenero, cu ta limita uzo 
di baño publico, basa riba nan 
genero ora di nacemento. 

Ora a puntr’e kico su men- 


sahe pa Merca ta, Wilson- 
Raybould a bisa: “Esaki ta un 
mensahe pa tur Canades cu 
ta bibando den un tempo cu 
discriminacion den cualkier 
forma ta completamente ina- 
ceptabel.” 

E legislacion Canades, si e 
wordo pasa, lo hacie ilegal pa 
preveni un hende di haya tra- 
bou of di wordo discrimina 
na su luga di empleo a base 
di nan identidad di genero 
of nan expresion generico. 
Tambe e ta expande pa leynan 
di expresionnan di odio pa 
inclui identidad di genero y 
expresion generico. 
Legislacionnan similar no a 
logra pasa den pasado den 


Parlamento, incluyendo aña 
pasa. Pero ora cu Trudeau 
a wordo eligi na fmal di aña 
pasa y el a apunta Wilson- 
Raybould, el a hacie parti di 
su mandato pa introduci e 
legislacion. 

“Tur hende merece pa biba 
liber di stigma y persecucion, 
sin importa ken nan ta of ken 
nan stima”, Trudeau a tweet. 
Su gobierno tin mayoria 
asiento den Gobierno pues 
ta probabel cu e ley lo pasa. 
Despues di esey e lo mester 
bay Senato. 

Charlie Lowthian-Rickert un 
mucha muhe transgenero di 
12 aña, a gradici e gobierno 
Liberal y a bisa cu e ta sinti 




hopi mas sigur. 

“E lo proteha nos tur contra 
propaganda di odio y atak- 
enan”, Lowthian-Rickert a 
bisa. 

Minister di Husticia a bringa 
pa contene su lagrimanan ora 
cu el a papia. 

E ley a wordo introduci riba 
dia Internacional Contra Ho- 
mofobia, Transfobia y Bifo- 
bia. 

Charles McVety, president 
di Instituto pa Balornan Ca- 
nades, un grupo conservativo 


social, a yama e ley irespon- 
sabel. 

E ley proponi lo establece 
proteccion universal pa cual- 
kier homber cu desea acceso 
na baño di muhe of di mucha 
muhe sin dificultad”, McVety 
a bisa den un declaracion. 

“Tur miembro di Parlamento 
lo examina nan mesun con- 
senshi pa dicidi nan voto 
cu lo expone muhe y mu- 
cha muhenan na genitalnan 
masculino.”Q 


Seis hende ta perde nan biba den inundacion na Sri Lanka 



COLOMBO, Sri Lanka 
(AP) - Gobierno di Sri Lan- 
ka a bisa cu 6 hende a perde 
nan bida y 2 otro hende ta 
perdi, despues di inundacion 
y avalancha di lodo a afecta 
varios parti di e isla, den e ul- 
timo 2 dianan. 

Centro pa Maneho di De- 


saster a bisa den su reporte 
dialuna anochi, cu por lo 
menos 31 mil hende a wordo 
evacua pa un luga mas sigur, 
pa motibo di awasero cu ta 
sigui cay. 

E mortonan ta debi na e ava- 
lancha di lodo y electrocu- 
cion. 


E centro a bisa cu ehercito esfuersonan di rescate. De- a adverti cu lama ta bruto y 
y polis a wordo manda pa partamento Meteorologico biento ta pisa.Q 

Sorteo # 5872 


0116 


7175 


3672 


Sorteo #4916 


3161 




Sorteo # 3675 


5798 


Sagitario 





Sorteo #1361 


5501 


2942 


3479 





Bocadena 
di numbernan 
di suerte ta duna 
e number di awe 




Sorteo # 1504 


8145 


3279 


6461 



Sorteo # 1504 


0906 




Sorteo # 1504 


7502 


Sagitario 



Sorteo #1358 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 17 Mei 2016 Anochi 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


Aries 


Mercurio ta en bo elemento. Bo lenga ta 
los. No bay confundi sinceridad y frankesa, 
dos cualidad grandi, hopi positivo y noble, 
cu e falta di tactica na momento di papia. 
Numbernan pa awe: 5, 11, 20 y 34. 


220 . 000 ,- 


Bo actitud lo resolve e conflictonan senti- 
mental cu por surgi. Areglonan sentimen- 
tal y di tur tipo lo yega rond di bo, pero, 
esey si, solamente si bo actitud ta esun cor- 
ecto. Numbernan pa awe: 6, 12, 21 y 35. 




03 - 16 - 21 - 26-29 

Sorteo # 3702 

Proximo Jackpot 

0 

x Jackpot 

62 . 000 ,- 

4 

x Match 4 

128 

x Afl. 8,00 





03 - 07 - 18-24 

Sorteo # 853 

Mega Ball 09 

0 

x Jackpot 

Proximo Jackpot 

1 

x match 4 

350 . 000 ,- 

3 

x Afl. 500,00 

59 

x Afl 50.00 

91 

x Afl. 15,00 


Tauro 


fr . i 

áES'AWS 


Afl. 100.000,- 



3062 , 9682,1781 



Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 17 Mei 2016 Merdia 


uariq 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


220 . 000 ,- 


aep 


Sorteo # 

Proximo Jackpot 

0 

x Jackpot 

61 . 000 ,- 

0 

x Match 4 

0 

x Afl. 8,00 






Sorteo # 852 

Mega Ball 

0 

x Jackpot 

Proximo Jackpot 

0 

x match 4 

340 . 000 ,- 

0 

x Afl. 500,00 

0 

x Afl 50.00 

0 

x Afl. 15,00 



Afl. 100.000,- 



Bo dirigente den e elemento di candela por 
bira algo indiscreto. Bo mester scucha bon 
loke nan ta bisando bo, locual por ta contra 
productivo. Numbernan pa awe: 7, 13, 22 
y 36. 

Geminis 


Den e transito di bo dirigente den bo ele- 
mento lo aumenta bo intuicion. Bo ta pone 
bo mes na luga di e otro persona prome cu 
emiti un huicio of yega na un conclusion. 
Numbernan pa awe: 8, 14, 23 y 37. 



Cancer 


Cuidao cu comentarionan cu bo scucha e 
dia di awe. Bo sa con lihe bo ta responde na 
un comentario of na un yamada telefonico 
caminda bo ta scucha algo cu bo no gusta. 
Numbernan pa awe: 9, 15, 24 y 38. 



Leo 


Bo por comete imprudencia ora di papia . 
Sea humilde, Virgo. Bo tin e tendencia di 
papia den tur momento censura loke tur 
ta haci y hayando fout di tur. Numbernan 
pa awe: 10, 16, 25 y 39. 



Virgo 



Libra 


Tin invitacionnan social y hopi activi- 
dad. Un invitacion inespera lo alegra bo 
dia y lo pone bo den caminda di realisa- 
cion tanto emocional como economico. 
Numbernan pa awe: 11, 17, 26 y 40. 



Bo lo bay scucha noticianan hopi stimu- 
lante. Amor ta tur caminda, incluso den 
luganan menos spera of aleha y pa esey 
bo mester habri bo mente y curason. 
Numbernan pa awe: 12, 18, 27 y 41. 

Contactonan perdi lo bin bek den bo 
caminda. Bo ta drentando den loke bo 
por cualifica como un etapa di contac- 
tonan inespera. Numbernan pa awe: 13, 
19, 28 y 42. 


Scorpio 



Sagitario 



No envolve bo mes den situacionnan 
poco cla. E condicionnan existente ta 
hopi bon pa bo revisa bo estilo di bida y 
efectua cambionan cu mester wordo re- 
alisa. Numbernan pa awe: 14, 20, 29 y 43. 

Capricornio 

Lo bay ta un comienso di siman cu tur na 
bo fabor pa tuma un decision. E influen- 
cia di planetanan di comunicacion por laga 
bo lenga los y pone bo bira tiki descuida. 
Numbernan pa awe: 15, 21, 30 y 44. 

Aquario 

Bo ta absorbe tur loke ta pasando rond di bo 
manera un spons. Durante e dianan aki bo 
lo ta hopi sensibel y cosnan ta afecta bo mas 
cu otro biahanan. Numbernan pa awe: 16, 
22, 31 y 45. 




Pisces 

Elton Lioe-A-Tjam (ABO): 

Ta Hulanda (Gasunie) a negocia e ‘CITGO-deal’ 
y no nos flamante gobierno 



ORANJESTAD- Tin un 
dicho ta bisa ni con lihe e 
mentira ta, e berdad sem- 
per lo alcance. Tambe tin 
un otro cu ta bisa ‘pronkia 
cu pluma di otro’. Wel den 
menos di un siman, e dos 
dichonan aki por wordo 
aplica na nos flamante 
gobierno y nos parlamen- 
tarionan ‘Pabien’. 

Diabierna pasa cu hopi tam- 
tam y show, pueblo por a 
scucha con incansablemente 
e minister di Energia y esun 
di Labor a traha pa logra un 
supuesto reapertura di e re- 
fineria. Sin cu parlamento a 
mira un documento of acu- 
erdo di e ‘CITGO-deal’, tur 
fraccion a core lihe pa laga 
pueblo sa ki rol nan tabata tin 
den e asunto aki. Un postura 
populista y un postura cu ta 
sirbi nan interes en bes di 
esun di pueblo. 

Te awe, ningun di e parla- 
mentarionan Tabien’, por 
splica pueblo precies kico 
gobierno a cumpra pa pueblo 
y tampoco cuanto esaki lo 
costa. Cu e lo costa pueblo 
biyones, esey ta sigur. Cu e 
lo ta na bienestar y interes di 
pueblo, nan no sa. Pero asina 
mes, nan tur ta Voor’. E c de- 
tayenan’ biyonario, no ta im- 
portante pa nan. E unico cu 
ta conta, ta cu nan a haya un 
cabay di campaña. 

Wel, nos di partido ABO a 


hay’e masha straño cu nin- 
gun informacion ta wordo 
duna, pero keto bay gobierno 
ta permiti di viola tur sorto 
ley pa hinca Aruba den un 
otro aventura ‘Green’. P’esey 
nos a cuestiona e asunto aki 
for di aña pasa y nos a sigui 
investiga pa duna pueblo 
mas informacion. Aruba ta 
bancarota y na rudia di henter 
mundo awe, pa via di e triki- 
nan asina di partidonan tradi- 
cional cu ta pensa solamente 
riba nan interes y pa despues 
bende pueblo esaki como de- 
mocracia. 

Cualkier persona integro y 
cu dos placa di sinti, lo sa cu 
tras di e 'CITGO-deal’ tin 
algo scondi. Awor ta resulta 
cu e motibo principal di un 
supuesto reapertura di e re- 
fmeria, ta e gas rond di Aru- 
ba. E reapertura di refmeria 
ta djis un Tront’, manera 
gobierno a haci e asunto di e 
ceramento di e refmeria uno 
sentimental cerca di algun 
hende. Hulanda via Gasunie 
lo core dos tuberia entre Aru- 
ba y Paraguana pa transporta 
gas y nafta. Un proyecto bi- 
yonario. Companianan biyo- 
nario manera Gasunie, lo no 
inverti den un proyecto asina, 
si e no tabata uno lucrativo. 
Bende gas na un refmeria 
‘upgrader’ pa opera ‘Green’, 
no ta logico. Gasunie, su 
‘core business’ ta bende gas y 


Gasunie kier expande su op- 
eracionnan for di Europa. 

Pa casualidad Repsol, cu ta di 
Shell (cu tambe ta di Hulan- 
da), a descubri un pos gran- 
di di gas y petroleo cerca di 
Aruba. Tambe pa casualidad e 
mesun Repsol ta esun cu go- 
bierno a duna 'carte blanche’ 
pa explora, organisa y busca 
companianan interesa di ex- 
plora. Tur esaki bou di su- 
pervision di Utilities Aruba... 
hmmm. Cada biaha pueblo 
tin cu scucha mil y un storia 
di e minister di Energia dicon 
e no por bisa pueblo algo di 


e posibel recursonan miner- 
al den e awanan teritorial di 
Aruba. 

Wel akinan pueblo ta haya e 
confirmacion cu tin gas y cu 
Gasunie lo kier bende esaki. 
Djis e hecho cu un compa- 
nia Gasunie ta envolvi den e 
proyecto di tuberia, ta con- 
firma cu e recursonan di gas 
rond di Aruba mester ta gran- 
di. Anto dicon gobierno kier 
sconde e informacion impor- 
tante aki di pueblo? Ta paso- 
bra nan a bende e patrimonio 
di pueblo aki tambe caba pa 
'kruimels’? Awor pueblo ta 


compronde dicon e gobi- 
ernonan di Hulanda y Ven- 
ezuela mester firma e ‘CIT- 
GO-deal’ tambe? Ta kisas pa 
e 'deal’ biyonario aki, señor 
Carvajal mester a wordo laga 
den libertad y no extradita? 
Tambe ta interesante pa pueb- 
lo sa, cu ningun compania lo- 
cal lo ta un ‘lead contractor’, 
pero ‘sub-contractor’. Inclu- 
so esun di e minister di Ener- 
gia. Pues e famoso ‘CITGO- 
helpdesk’ di e minister di 
Labor, lo ta nada otro pa acu- 
mula data personal di hende 
y laga nan kere cu gobierno 
lo yuda nan haya un trabou 
den e refmeria ‘upgrader’. Ta 
companianan stranhero lo di- 
cidi kende lo haya trabou. 
Pues nos flamante gobierno 
no a negocia nada, tampoco e 
miembro di parlamento cu a 
traha incansabel pa e reaper- 
tura’. Ta Hulanda a negocia y 
ta Hulanda a sirbi su interes, 
danki na tur e politiconan 
tradicional cu a pone Aruba 
na rudia di henter mundo. 
Danki na e partidonan polit- 
ico tradicional, cu awe tambe 
e recursonan mineral di Aru- 
ba a wordo regala na otronan 
pa ‘kruimels’. Tristo pa mira 
cu nan mes no a realisa cu 
ta ‘cheerleader y decoracion’ 
nan a bira of a daño grandi cu 
nan ta haci e pais aki. Pabien 
gobierno. Pabien parlamen- 
tarionan cu kier gaña pueblo 
cu pluma di otroQ 


Minister Mike de Meza: 

Esaki ta e team responsabel pa Aruba su reflneria habri bek 


ORANJESTAD - Minister 
di Asuntonan Economico, 
Energia y Comunicacion, 
Ing. Mike de Meza a gradi- 
ci publicamente e miem- 
bronan di e delegacion cu 
den nomber di Gabinete 
Mike Eman a hiba e ne- 
gociacionnan cu CITGO. 
Esaki ta e grupo di exper- 
to riba tereno di maneho, 
finanzas y ley cu a conduci 
na un acuerdo pa reaper- 
tura di e refineria na San 
Nicolas. 

Pa lunanan largo cada un a 
traha duro y di un manera 
hopi dedica, consciente di e 
balor cu e acuerdo aki ta ni- 
fica pa e economia y futuro di 
nos isla. 

Na prome luga, Minister de 
Meza a gradici Prome Min- 
ister di Aruba Mike Eman 
como lider pa e confianza de- 
posita den su persona y e otro 


miembronan di e delegacion, 
pa e sosten continuo na tur 
momento y pa pone como 
prioridad pa e reapertura di 
e refmeria tin un aspecto 
‘green’ cun’e na fabor di me- 


dio ambiente. 

Siguientemente e titular di 
energia pa Gobierno di Aru- 


ba a gradici y felicita su colega 
den Gabinete Minister di La- 
bor drs. Paul Croes, kende 
na varios ocasion a asisti e 
delegacion na Houston, Ven- 
ezuela y Miami pa “negocia, 


discuti y elabora riba e nivel 
di mas halto den e compani- 
anan aki,” Minister de Meza a 


bisa y cu sigur “a haci un ex- 
celente trabou.” 

Minister de Meza a splica cu 
e team cu a negocia y a haci 
hopi trabou ta un team di nos 
mesun hendenan y esey ta 
haci’e ainda mas importante, 
aunke cu tabata tin sosten di 
algun experto internacional. 
Un ehempel sigur di nos 
expertonan Arubiano ta Sr. 
Alvin Koolman. “Tur hende 
conoce Alvin su capacidad, 
su conocemento riba e tereno 
aki ta inmenso y e tabata un 
ayudo sumamente grandi,” 
asina Minister de Meza a co- 
menta, bisando tambe cu “su 
trabou no a caba, ta awo e tra- 
bou mes ta bay cuminsa.” 
Abogado di Gobierno, mr. 
Johan Sjiem Fat tabatin na su 
encargo e trabou huridico cu 
ta conforma un gran parti di e 
negociacionnan. Minister de 
Meza a comparti cu “tabatin 


momento cu mi mes tabata 
papia, discuti cu mr. Sjiem 
Fat y tabatin diferente bes cu e 
mester a duna mi un 'college’ 
di ley pa mi por compronde 
e embergadura huridico cu 
esaki tabata abarca.” Minister 
de Meza tambe a gradici hur- 
usta Douglas Bland di Hous- 
ton cu a asisti mr. Sjiem Fat 
den e proceso. 

Minister de Meza a gradi- 
ci tambe Phillip de Souza, 
Glenn Geerman, Rene Le- 
onora, Frank Hoevertsz y 
Jacobo ‘Coby’ Geerman pa 
e bon trabou desplega. Tur ta 
figura conoci den e industria 
petrolero local, regional, pero 
tambe internacionalmente. 
Coby Geerman ta un ing- 
eniero kimico cu experien- 
cia de area di plannan tanto 
na Lago, como na Valero. Su 
aporte tabata den tereno di 
economia y fmancia. □ 

A2s ICLASIFICflD0 


CLASIFICADO ECONOMICO 


PERSONAL GRATIS MAX 20 PALABRA - TA ACEPTA AVISO FOR Dl 9:00 AM - 4:00 PM 

PASA LAGA BO AVISO NA OFICINA Dl BON DIA ARUBA WESTRAAT #22 


TA HUUR 


Se alquila 

Habitacion na Playa 
tur cos inclui, airco 

Tel. 564-1979 


SERVICIO PUBLICO 

Nos ta haci tur sorto di 
trabao di construction e.o. 
pleister, pega tegels, traha 
cura, verf y trabao di 
remodelacion y renobacion 
di edificio. 

Tel. 660-7997 


TA HUUR 

Semana 34 La Cabana 
Beach and Raquet Club 
25 Agst -1 Sept. 
para 4 personas. 
Bloque C - Apto. 311 
Tel. 0058 414 6457772 
0058 414 063 6219 
E-mail 

darwinrichard501 @hotmail.com 


TA BENDE 


un cas plus 1 apto na 
Caya Magasina, Brazil 
Afls. 190.000 yama 

Tel. 592-9966 


TA BENDE 

Cashi di cushina di plywood 
3/4, top graniet, un cashi 
ariba di plywood 3/4 den 
bon condicion prijs pa nan 2 
Awg. 1.250 
Tel. 661-2081 


SERVICIO PUBLICO 


un señora responsable 
ta busca trabou di cas 
ta strica, laba, cushina, wak 
pa hende grandi y mucha 

Tel. 641-2615 


TA HUUR 

un cas di 3 camber 
a partirdi 1 di juni, 2016 
na Sta. Cruz. FI.300 p/l + 
FI.1000 di borg 
awa, luz, gas, excl. 
Tel. 736-1687 


FOR SALE 

House Esmeralda 
780 mts2 3 bdr, 3 baths, 
kitchen, living room, dinning 
room, marmol floor. By 
owner $350.000 
Awg 630.000 
Tel. 600-5393 


TA HUUR 


1 di juni cas na Savaneta 
ariba caminda grandi, 2 
camber, 2 airco, 2 baño, 
cushina, lugar pa parkeer, 
cura cu mata dilanti. Ideal 
pa pareha of pa oficina. 

Afls. 975 p.l. Dep Fls. 1.450 
Interesadonan serio yama 
Tel. 585-1582 


TA BENDE 


Cas situa na Socotorolaan 
25, 3 camber cu closet, 

2 baño, sala comedor, 
cushina, porch, cura. 
Central pa tur caminda . 
Prijs taxatie rapport 
Awg. 278.000 
Prijs pidi den man 
Awg. 225.000 
Tel. 593-0909 


SERVICIO PUBLICO 


Ta busca trabou pa traha na 
cas den tur ramo. Un 
señora serio y responsabel. 
Por ta part time of full time. 
Pa cuida mucha of hende 
grandi. Pa info. 

Tel. 567-7663/641-2615 


SERVICIO PUBLICO 

Pa tur tipo di trabao 
• Rosa tereno y lanta sushi 
• Excavacion (tambe den 
klip), pos, fundeshi, pool 
•Demolition 
•Granito 

Tel: 593-2191/561-7244 
594-0244 


TA BENDE 

Gordura pa mata 
ora di cumpra 3 saco pa 
Fl.9.00 pa uno bo ta haña 
un gratis. Ta bende pa 
yarda tambe na Santa 
Martha 112 
Tel. 564-4456 


FOR RENT 


OFFICE 

in the Mainstreet 
Caya Betico Croes 19-21 
Calypso Bldg 2nd Floor 
Elevator Operated, Air-condition 
5 Office Spaces 
For information 
Call 582-3142 
Meredith 


TA BENDE 

un auto NISSAN ALMERA 
Aña 2000, std cu airco 
A1 condicion 

Tel. 749-8878/ 594-8528 


TA BENDE 


Un cas grandi 1200m 
cu espacio na banda apart. 
banda di caminda grandi di 
Tanki Leendert pa 
Oranjestad, bon pa 
negoshi, oficina, dokter, etc 
Tel. 560-8929 


SERVICIO PUBLICO 

Professional 

Photographers 

Photo shoot in Aruba 
weddings, couple, corporate 
event, senior, new born and 
more call us: 

Tel. 749-2533 
730-5695 


FOR SALE 


Lasmachine marka 
Lincoln 

450-SEA riba wiel 
variable voltage. 
DC-ARC welding power 
source 110-220 coriente 
Por yama 
Tel. 563-3583 


SERVICIO PUBLICO 


Ta busca trabou pa 
cuida mucha of hende 
grandi y tambe ta haci 
trabou di cas 

Tel. 748-2588 


TA OFRECE 

Servicio de limpieza en 
general, pintura, chapi, 
plomeria, construccion y 
renovacion. 

Tel.660-7997 
whatsapp+297-660-7997 
+58424-6628183 


SERVICIO PUBLICO 

Construction 
ta pega blokkie, pleister, 
plafond, mosaico, azulejo, 
vloer dak, cura, plafond bow 
dak, cas completo, nos ta 
arubiano y cu bon prijs 
Tel. 661-2081 


SERVICIO PUBLICO 


Promocion di Santo 
pa pleister y pega bloki 
Tur tipo di graniet. 
Corta mata chiquito y grandi 
y tira sushi afo 
Tel. 562-2532 


FOR RENT 

Timeshares pa siman na 
hotelnan na Orlando y 
Aruba na Mei y prome 
siman di September. 

Y na Aruba Paradise Beach 
Villas, di 28 di Mei pa 5 di 
Juni 2016 US$650-800 
dependiendo di sleeps 4 of 
6 disponibel. Interesadonan 
serio contact 585-1582 
prome cu fin di Maart 


TA BUSCA 

Trabou di cas of oficina- 
Restaurant 

Tel:641-9217 of 
600-1491 


TA BUSCA 


Trabou den cualkier area. 
tambe si bo mester persona 
pa decoracion pa 
Recibimento, bruid, 15 aña, 
cualkier fiesta of evento 
por yama 
Tel:641-9217 of 
600-1491 


SERVICIO PUBLICO 

Ta duna bijles di ajedrez 
Tambe ta yuda muchanan 
di basis school secundario 
cu huisjwerk den 
materianan cu ta dificil 
Tel:568-9748/600-0678 

Siegfried Lumenier: 

Na MFA bo por desaroya bo mes y tin contacto cu otro hende di bo bario 



ORANJESTAD - Mescos 
cu hopi otro habitante 
di Paradera y bisindario, 
Siegfried Lumenier ta 
tuma nota con e con- 
struccion banda di ca- 
minda grandi net pariba 
di rotonde ta cambiando 
ya caba e structura di su 
bario y bo ta ripara con 
esaki ta bayendo dilanti. 


E aña aki mes e edificio di 



MFA lo keda cla y habri pa 
servicio di publico. 

Lumenier ta entre e habi- 
tantenan di Paradera cu re- 
cientemente a asisti na e re- 
union informativo riba MFA 
Paradera. Esaki ta un practica 
regular di e oficina di Facili- 
dadnan Multifuncional paso 
den tur fase di e proyecto, ha- 
bitantenan di e bario ta invo- 
lucra activamente. 

Mientras cu e construccion 
di e edificio multifuncional 
ta sigui avansa, ciudadanonan 
ta haya un actualisacion y ta 
cuminsa prepara e tereno pa 
dia di su apertura y despues 
operacion regular. For di e 
nomber cu e edificio ta bay 
haya, como tambe na ken 
e ta wordo dedica y con pa 
bira miembro di e klank- 
bordgroep, tur esaki ta as- 


pectonan cu por y oficina di 
MFA kier cuminsa traha riba 
nan di awo. 

Hustamente tur esaki Sr. Lu- 
menier ta gusta di e proyecto. 
“Loke mi ta haya mas im- 
portante ta cu e comunidad 
tambe por participa den pla- 


neamento di cierto proyecto 
y esey ta bon.” Ademas e ta 
satisfecho cu tur e informa- 
cion cu el a haya e anochi aki. 
“Mi ta recomenda tur hende 
pa busca mas informacion, 
principalmente esnan cu no 
a bini. 

MFA ta trece diferente servi- 


cio publico y priva bou di un 
solo dak. Adicionalmente ta 
fomenta cohesion comunitar- 
io dor di invita habitantenan 
pa bini hunto y organisa ac- 
tividadnan cu otronan tambe 
por atende. Ta papia aki di en- 
cuentronan social, educativo, 
cultural, etc. Algo cu ya caba 
ta tumando luga na e prome 
MFA cu ta operacional den 
bario di Noord. 

“Kier men bo no ta djis sinta 
warda bo turno pa paga be- 
lasting, por ehempel; ora bo 
ta eynan bo tin posibilidad 
pa expresa bo mes den cierto 
forma, por ehempel bishita 
Bibliotheek. Bo tin posibili- 
dad di desaroya bo mes y tin 
contacto cu otro hende di bo 
bario,” Sr. Lumenier a expre- 
sa na fmal di e presentacion 
informativo. □ 


Fresh Fit Menu di Subway 


8 pan delicioso cu apenas 6 gram di vet of menos 


ORANJESTAD - Net na 
tempo pa yuda bo yega na 
e ‘summer beach body’ of 
djis pa continua riba e bon 
caminda di comemento, 
Subway tin su Fresh Fit 
Menu pa yuda bo cu esaki. 

Un seleccion di e pannan 
mas dushi y popular cu Sub- 
way ta ofrece, cu e cantidad 
mas abou di vet y combina 
cu e elementonan perfecto pa 
traha un cuminda saludabel. 
E Fresh Fit Menu di Subway 
ta obtenibel na tur su restau- 
rantnan rond di Aruba. 

Come tur dia un pan dife- 
rente y no cansa nunca. Tin 
ocho diferente variacion y tur 
ta 6 gram of menos di vet. 


Tur e smaaknan delicioso aki 6 inch, den forma di salada, 
ta obtenibel den pan di sub di wrap y tambe den flatbread. 



Di e manera aki e posibili- 
dadnan ta bira mas grandi ai- 
nda. Na Subway nos ta com- 
place bo smaak y ta traha bo 
cuminda precies manera cu 
abo kier y gusta esey. 

Yega na e Subway mas cerca 
di bo y scoge entre un Black 
Forest Ham, Turkey Breast, 
Oven Roasted Chicken, 
Sweet Onion Chicken Teri- 
yaki, Veggie Delite, Subway 
Club, Turkey Breast & Ham 
of Roast Beef 

Corda tambe cu bo tin e op- 
cion di diferente smaak deli- 
cioso di pan, ademas di e op- 
cion mas saludabel cu ta nos 
pan bruin. 


Manera custumber, nos ayu- 
dante ta para cla pa pone bo 
escogencia di nos berduranan 
fresco y saus delicioso. Awo 
bo ta djis haci’e un combo cu 
un boter di 20oz dushi Awa 
y un appel fresco y bo ta cla. 
Bo tin bo dilanti e cuminda di 
mas saludabel y nutritivo pa 
haci bo stoma contento, bo 
cartera feliz y sinti bo bon cu 
bo mes pa e bon decision cu 
bo a tuma. 

Si bo ta ariba Social Media, 
bo por keda na altura di tur 
promocion y evento traves di 
nos facebook page: SUBWAY 
ARUBA. Corda cu cualkier 
momento ta perfecto pa mal 
cria bo mes! □ 

Skirbi pa Ruthy ”Lady Ruth 

Mi dushi isla den lama 




ORANJESTAD - Ki 
bunita ta e dia publico 
di Marinierskazerne den 
luna di mei. Y cu cada aña 
cu pasa, e ta mas dushi, 
mas gezellig y mas inte- 
resante pa famianan y pa 
nos muchanan sigur ! 

Nos tambe a bishita e tremen- 
do Dia Publico aki y yegando 
cerca ya caba por a ripara cu 
no tawata tin luga di para auto 
cerca di e sitio, pues, mester 
a para e auto un crenchi leu 
y cana e caminda ey den cu- 
rason di Savaneta pa yega na 


e Camp site di Marinier ka- 
zerne. Na entrada e bus cu ta 
bende soft ijs (ijscream super 
) ta tenta bo, pero ta mainta 
anto bo ta pospone e gana ey 
pa ora di sali bay cas den or- 
anan di atardi, pero ora nos a 
sali ya no tawata tin mas su- 
per soft ijs. 


dos botonan, “Panter” y esun 
grandi cu ya mi a lubida su 
nomber. E solo tawata kima 
extra cayente, ta manera e nu- 
bianan blanco shinishi tawata 
baila cu e shelo bunita blauw, 
contento cu tawata tin tent- 
nan na banda aki aya cu por 
a para descansa un rato den e 
sombra. 

Ora nos a yega, ya nan tawata 
contando e di 3 mil y pico 
hende cu tawata drenta e 
campamento aki. Tawata tin 


florin. Na momento cu mi 
nietonan tawata na beurt pa 
pinta nan cara a la camuflahe, 
mi pensamento a bay un rato 
asina na e luganan y of pais- 
nan na unda tin un of otro 
guera andando, na unda no 
tin paz total. 

Na unda muchanan inocente 
ta wordo tira mata y no sola- 
mente hende grandi tawata 
muri, pero tin biaha henter 
un famia. Ki tristo ! Y aki- 
nan tin show di jeep combat, 
rifle, scopet etc...con straño 
e por zona berdad ? Si, nos 
dushi isla den lama Aruba 
ta su nomber. Ban spera cu 
“Pa zuid “ ey drecha pa caba 
pa nos no mester haya nos 
mas confronta cu mas situa- 
cionnan fastioso di ilegalnan 
cu ta subi tera. 

Tin biaha tin cu para keto un 
rato y reeleccion con bon nos 
tine akinan. Aunke cos no ta 
di gaba pa tur hende akinan, 
pasobra tin cu ta pasa den mas 
duro cu otro, pero e union 
den famia ta tene hende hun- 
to, ta yuda otro y ta sigui sti- 


Amor !Pero..nos a topa cu 
mas miembronan di famia 
y pasa bon. Nos nietonan 
cu tawata di bishita riba nan 
dushi isla den lama a gosa un 
mundo !Nan a tira cu rifle, 
nan a bula e cabuya pasa e baki 

di awa, nan a subi boto.ki 

mi di..nan ? Mi kiermen nos 
!Naaaah, Lady Ruth no a tira 
cu rifle ni bula e cabuya pasa 
e baki di awa pero si a subi e 


hopi luganan a la combati 
style pa saca potret, tawata 
tin musica, Radio Fresh FM, 
DJ’s, Dino Jump y hopi mas. 
Manera bon ciudadanonan 


nos a coopera cu compra 
di varios di e rifanan, entre 
nan, pa e grupo di Arubaanse 
Padvindster Gilde. Nos a sa- 
boria e dushi plato di nasi 
bami special cu un refresco 
bon friu pa unicamente dies 



ma otro den bon y den malo. 
Como un pueblo uni den 
culturanan multicultural cu 
respet pa otro y pa otro nan 
propiedadnan. Tin cu sigui 
resa pa nos gobierno y e au- 
toridadnan cu fey pa man- 
tene orden y disciplina. No ta 
facil tur ora pero si posibel di 


di calidad cu otro y sigui in- 
spira otro cu e bondad y cor- 
dialidad cu nos ta conoci pe. 
Cuminsa bo dia cu un ora- 
cion di gradicimento na bo 
humilde curason. Esaki ta 
tambe bo dushi isla den lama, 
ban cuida esey y protege. Mi 
ta stima mi isla.abo tambe 



scucha otro den trankilidad y 
paz. No ta tur cos ta “koek 
en ei” tur ora, pero si ta keda 
positivo. 

Duna otro tempo, den famia 
tambe, pasa momentonan 


? No culpa e solo dushi cay- 
ente si bo tambe ta pela awor, 
bo cuero a kima un crenchi di 

mas...e ta casca.bo mesun 

falta pasobra bo mester a uza 
“ Sun Screen Lotion!” 

Partido MEP: 

Awe politiconan di AVP den un furia total kier pronkia cu pluma di otro 


Mike Eman a anuncia cu den 
un siman di tempo e ta bay 
PEMEX na Mexico y lo habri 
e refineria. 

Despues a sigui cu biahenan 
rond mundo cu un racha 
di mentira di Mike Eman 
y Mike de Meza: PEMEX, 
Petro China, Pacific Rubiales 
Energy di Colombia, Petro- 


Accion Ora Cero di MEP 

Na di tres luga, partido AVP 
cu nunca a lubida su mal 
mañanan di pasado, un bi- 
aha mas tabata cla cu Valero 
pa desmantela e refmeria y 
parti e tereno cu nan comp- 
inchinan politico. Minister 
de Meza a declara e tempo 
ey: “Por cuminsa desmantela 
Valero den 2 luna di tempo!”. 


ORANJESTAD - Ta in- 
creibel pa mira con du- 
rante e ultimo dianan aki 
varios di e politiconan di 
AVP nan consenshi a cum- 
insa remorde y a dicidi pa 
den grupo bombardia tur 
medio di comunicacion 
cu avalancha di comuni- 
cado y declaracionnan di 
fariseo y esaki relaciona cu 
reapertura di e refineria 
na San Nicolas. Awor di- 
ripiente tur e politiconan 
aki ta laba man y no kier 
wordo recorda cu desde 
principio caba nan tabata 
PRO desmantelacion di e 
refineria. 

Desmantelacion na 1988 

Na prome luga e politiconan 
aki mester cuminsa na recon- 
oce e actitud maligno di nan 
mesun partido AVP cu tabata 
e tata spiritual di desmantela- 
cion di e refmeria na 1988, 
ora cu e tempo ey Gabinete 
Eman 1 a firma cu Westcoast 
y Schotte B.V pa desmantela 
e refmeria completamente y 
bende e resto como hero bieu 
den exterior. Tabata danki na 
e esfuersonan di Gabinete 
Oduber y MEP cu a drenta 
gobierno net na tempo pa 
para e cortamento di e re- 
fmeria y percura pa trece 
Coastal Aruba y pa asina por a 
habri e refmeria bek na 1991. 

AVP a cera Valero na 2012 

Na di dos luga, tur e politi- 
conan aki a lubida comple- 


tamente con nan lider Mike 
Eman, den un wega sushi cu 
Valero pa stop e operacion di 
e refmeria durante goberna- 
cion di MEP, a grita henter 
campaña 2009 cu e lo habri e 
refmeria despues di eleccion, 
pasobra e tin un deal di 40 
miyon florin cu Bill Klesse di 
Valero. 

Asina cu AVP a gana eleccion, 


bras di Brasil, Ecopetrol di 
Colombia , PDVSA (!!) di 
Venezuela lo habri e refineria 
etc. Sinembargo tur esakinan 
tabata mentiranan flagrante 
y ni e Settlement Agreement 
entre gobierno y Valero no a 
conduci na un reapertura di e 
refineria y finalmente AVP a 
cera e refineria na november 
2012 . 


Sinembargo tabata danki na 
e esfuersonan di MEP cu a 
bin cu e Accion Ora Cero 
cu por a evita e desmantela- 
cion aki. Henter comunidad 
por corda ainda con partido 
MEP a organisa dia 27 feb- 
ruari 2015 un reunion masal 
na su Sede na Santa Cruz pa 
para e intencion maligno di 
partido AVP pa desmantela e 
refineria mescos cu nan kier a 
haci caba na 1988. Riba e ano- 
chi aki na Sede varios carta a 
ser manda pa ehecutivonan di 
Valero y tambe pa Gabinete 
Mike Eman pa nan stop in- 
mediatamente nan intencion 
di desmantela e refmeria. 

Despues e masa presente 
na Sede di MEP a forma un 
caravana di auto y a bay para 
y protesta dilanti porta prin- 
cipal di Valero na San Nico- 
las. E multitud presente a 

demostra nan amor patrio 
y den forma enfatico tabata 
condena e intencion maligno 
di AVP pa conhuntamente cu 
Valero desmantela e refmeria. 
Te den oranan laat di mar- 
duga e publico a keda pro- 
testa dilanti porta principal di 
Valero. E actitud heroico aki 
di e demostrantenan no a cay 
den bon tera cerca integrant- 
enan di AVP y nan a chercha 
y bagatelisa henter e Accion 
Ora Cero aki, ya cu nunca 


pa fraccion di MEP pa para e 
desmantelacion y percura pa 
reapertura di e refmeria. 

Na di cinco luga, nan no kier 
reconoce tur e esfuersonan di 
colega di partido Glembert 
Croes a haci pa yega te cerca e 
ehecutivonan top di PDVSA 
na Venezuela y convence nan 
cu reapertura di e refmeria ta 
di vital importancia pa desa- 
royo economico y financiero 
di nos pais. 



nan a kere den un reapertura 
di e refineria. 

Mas esfuersonan di MEP 

Na di cuater luga, e politi- 
conan di AVP a lubida con 


Resumiendo, awe tur e polit- 
iconan di AVP sin escrupulo 
ta pronkia cu pluma di otro, 
siendo cu henter pueblo mes 
por a mira kico realmente 
semper nan intencion tabata, 



nan mesun fraccion na tres esta Desmantela e refmeria 
ocasion (26 maart 2012, 23 completamente y parti e tere- 
juni 2014 y 5 mei 2015) a vota no pa nan compinchinan po- 
contra mocionnan presenta litico. Q 

PRIiSDI DOLLARINTERNACIONAL 


US Dollar A 

1.00 USDAT 

Argentine Peso 

14.139540 

Australian Dollar 

1.365150 

Bahraini Dinar 

0.377019 

Botswana Pula 

11.176681 

Brazilian Real 

3.495394 

British Pound 

0.691400 

Bruneian Dollar 

1.369578 

Bulgarian Lev 

1.727600 

Canadian Dollar 

1.290629 

Chilean Peso 

689.745668 

Chinese Yuan Renminbi 

6.520151 

Colombian Peso 

3010.906965 

Croatian Kuna 

6.622457 

Czech Koruna 

23.878520 

Danish Krone 

6.573567 

Emirati Dirham 

3.673150 

Euro 

0.883753 

Hong Kong Dollar 

7.762743 

Hungarian Forint 

278.563597 

Icelandic Krona 

123.544909 

Indian Rupee 

66.829061 

Indonesian Rupiah 

13310.000000 

Iranian Rial 

30365.384792 

Israeli Shekel 

3.814179 

Japanese Yen 

109.144066 

Kazakhstani Tenge 

329.079355 

Kuwaiti Dinar 

0.301659 

Latvian Lat 

0.621101 

Libyan Dinar 

1.347345 

Lithuanian Litas 

3.051421 

Malaysian Ringgit 

4.020449 

Mauritian Rupee 

35.029361 

Mexican Peso 

18.275808 

Nepalese Rupee 

106.920073 

New Zealand Dollar 

1.467899 

Norwegian Krone 

8.181192 

Omani Rial 

0.385000 

Pakistani Rupee 

104.714908 

Philippine Peso 

46.434479 

Polish Zloty 

3.863137 

Qatari Riyal 

3.640467 

Romanian New Leu 

3.964888 

Russian Ruble 

64.784227 

Saudi Arabian Riyal 

3.750350 

Singapore Dollar 

1.369578 

South African Rand 

15.553238 

South Korean Won 

1177.740667 

Sri Lankan Rupee 

146.419660 

Swedish Krona 

8.255719 

Swiss Franc 

0.980524 

Taiwan New Dollar 

32.607000 

Thai Baht 

35.507464 

Trinidadian Dollar 

6.664406 

Turkish Lira 

2.963149 


SERVICIO \ñ 


DIARANSON 18 MEI 2016 



Dokter na warda 
Oranjestad 
Dr. Jones 
Tel. 587-9787 
San Nicolas 
Dr. Vis 
Tel: 584-9700 


Botica na warda 

Oranjestad: Noord Tel: 586-4606 
San Nicolas: San Lucas Tel: 584-5119 


Dia: 

Fecha: 

Crucero: 

Yegada: 

Salida: 






Diaranson 

4 mei 

MONARCH 

06.00 

18.00 

Diahuebs 

5 mei 

CARNIVAL 

CONQUEST 

07.00 

16.00 

Diaranson 

llmei 

MONARCH 

06.00 

18.00 



MS EXPEDITION 

10.30 

22.30 

Diahuebs 

12 mei 

CARNIVAL 

SPLENDOR 

08.00 

16.00 

Diaranson 

18 mei 

MONARCH 

07.00 

17.00 

Diahuebs 

19 mei 

ADVENTURE OF 

THESEAS 

07.00 

18.00 

Diaranson 

25 mei 

PACIFIC PRINCESS 

06.00 

16.00 



MONARCH 

07.00 

17.00 


Por fabor tene na cuenta cu e schedule crucero por cambia 


SERVICO Dl TAXI 



Aruba Transfer Tour & Taxi C.A. 
Pos Abao #41 
RO.Box 723 Aruba 
Tel: 582-2116/582-2010 
Fax: 583-6988 
Taxi Adres Service (24h) 


L.G. Smith Blvd. #234 



Oranjestad Aruba 


Tel: 587-5900 
Fax: 587-1928 
E-Mail: tas@setarnet.aw 


EMERGENCIA 

911 

Polis 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Centro Medico 

523-8833 

Warda Costa 

913 

Seguridad Naccional 11911 

Botica 

Aloe 

584-4606 

4 Centro Medico 

584-5794 

Central 

585-1965 

Dakota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Cervicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupiaal 

583-8560 

Utilidad 

Setar 

117 

Web 

525-4600 

Elmar 

523-7147 

Funeraria 

Aurora 

588-6699 

Ad Patres 

584-2299 

TheOliveTree 

584-8888 


Centrale Bank van Aruba 

Daily Exchange Rates - 05/17/2016 


t. i STRl-*lA E D t.Sk h '.v Ak\ H.i 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.35 

1.37 

1.39 

CHF 

181.72 

182.44 

183.24 

GBP 

2.51 

2.56 

2.62 

JPY 

161.18 

162.66 

164.29 

EUR 

199.76 

201.58 

203.61 

DKK 

26.12 

26.84 

27.64 

NOK 

20.77 

21.49 

22.29 

SEK 

20.54 

21.26 

22.06 

For amounts up to Afl. 100,000 

SERVICIO 



Bo kier duna un puppy un hogar? Yama awo! Aruba Animal 
Shelter 582-1623 Wayaca 128B 

Donacion Aruba Animal Shelter - Bank account RBC Royal 
Bank 7700000032451794 


Animal Care Clinic: 

Cas Animal & 

582-8382 

Ambulance: 


742-8732 

Contreras Veterinary 


Services: 

Veterinaire Kliniek Wayaca: 

587-0917/593-0404 

582-1720/593-0603 

Veterinary Services: 

Serlimar: 

585-0400 (Pick up of 

584-5080 (Pick up dead 

injured animals) 

animals) 


Ideanan pa cuida 
nos medio ambiente 

FUNDACIONNAN 


Cas Di Cultura 

Vondellaan 2 Aruba 
297-582-1010 

Bo kier cuida un pushi? 

Yama awo! Aruba Animal Shelter 582-1623 Wayaca 128B 
Campanastraat 5 Aruba Donacion Aruba Animal Shelter - Bank account RBC 

297-583-2999 Roya i Ban k 7700000032451794 

297-583-9610 



F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 

Famia Planea (SBVO) 

Avenida MilioJ Croes 17 
B Aruba 
297-588-9591 
wwwfamiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 

Sudoku BON DIA, train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. Pa resolve bo 
ta pone number den cada 
cuadra di tal forma cu cada rij 
crusa of bay abou tin e num- 
ber un solo biaha. 


Tambe den cada cuadra 
chikito compara cu esun mas 
grandi tambe tin e number- 
nan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 


Cheese balls 



Ingrediente: 

• Hariña di pan (e cantidad ta depende di cuanto bo por 
uza pa e cheese balls por lora bon na bo smaak.) 

• 3 webo 

• 1 liber di keshi raspa 

• 1 telep di baking powder 

• V 2 telep di peper 

Preparacion: 

Pa nos cuminsa traha nos cheese balls na prome luga mester 
bati e webonan y e baking powder. Corda mester bati e mescla 
bon te ora e scuma. Awor ta pone e keshi y peper y sigui bati. 
Ta agrega e hariña poco poco te ora e bira tal sistema cu por 
lora esaki sin problema. 

Ta asina leu awor ta forma balanan chikito cu e mansa. 

Ora ta cla di lora, nos ta hasa e cheese balls den zeta cayente 
y ora saca nan, ta pone nan riba pida scottowel pa e zeta por 
skore. Esaki ta un pasapalo simpel y facil pa haci. 



Pa AVISO den nos Corant 


aviso@bondia.com 

DEPORTE 


Scolnan di taekwondo a tene e gran actividad di 

‘Gold Coast Taekwondo Cup” 






ORANJESTAD - Diasa- 
bra ultimo a tuma luga e 
di 7 Gold Coast Taekwon- 
do Cup cu participacion 
di 4 scol di Taekwondo y 
tabata tin pelea for di niv- 
el infantil te cu e senior- 
nan. Hopi di e atletanan 
a haya e oportunidad di 
bringa den mas cu un cat- 
egoria unda cu nan a reta 
otro. 

Asina por a mira por ehem- 
pel Julian Wong kende a 
participa pa prome biaha 
na un campeonato di Brazil 
Taekwondo Stichting y a de- 
mostra su habilidad di Tae- 
kwondo. Esaki tambe tabata 
e caso di Brishna Catalina 
y ambos a logra di sali best 
fighter den e categoria infan- 
til. 

Samuel Jones di San Nico- 
las Taekwondo Center ta 
un di e atletanan cu semper 
a duna bon bataya. E biaha 
aki Rasheed Lowe no a haya 
oportunidad di por a gana for 
di Samuel Jones ni kico el 
a haci. Locual ta nifica Ha- 
keem Lowe y Jourdé Klabér 
simplemente no tabata tin 
bringado cu por a duna nan 
bataya y nan a wordo scogi 
como best fighters. 

Grand Master Sra. Marilu de 
Veer y Grand Master Chaco 
Jose Cornelio hunto cu Mas- 
ter Moices Dumfries tabata e 
3 refereenan internacional cu 




a referee tur e pelea nan. Un 
cos cu ta hopi di remarca ta 
cu e refereenan tabata ariba 
un solo liña sin duda di nin- 
gun pelea. 


Grand Master Sra. Marilu de 
Veer a wordo sorprendi cu 
un best photo shot saca pa 
Alberto Klabér cu a wordo 
entrega na su persona eynan 
mes.Q 

Sportszone Aruba: 

Taekwondista Arubano Monica Pimentel na Sur Korea 


SUR KOREA - Dia 10 di 
Maart 2016 lo keda un fe- 
cha historico pa e deporte 
di Taekwondo na Aruba. 
Monica Pimentel tae- 
kwondista femenino di e 
seleccion nacional di Aru- 
ba ta clasifica pa prome 
biaha den historia di Aru- 
ba pa Weganan Olimpico. 

Na Augustus Monica Pimen- 
tel lo tin cu biaha pa Rio de 
Janeiro pa competi na nivel 
mas halto di e deporte y esaki 
ta rekeri un preparacion na 
nivel di mundial. 

Despues di a gana su pase na 
Aguadulces, Mexico Monica 
a regresa Aruba pa solamente 
un siman y a sigui di biaha pa 
biaha otro banda di mundo 
pa sigui cu su preparacion na 
Sur Korea. 

Monica Pimentel a conta 


nos un tiki di su trayectorio 
den taekwondo, unda cu el 
a cuminsa cu Grand Master 
Chaco Cornelio na Noord 
Taekwondo Center y ta dren- 
ta seleccion den e temporada 
cu seleccion nacional tawata 
dirigi pa Jorge Ramos di Ar- 
gentina. 

Manera hopi hoben na Aruba 
Monica Pimentel a bay Hu- 
landa sigui studia y aki ta bin 
bira 2 biaha campeon Hulan- 
des na unda e tawata train bou 
guia di Mirjam Munskens na 
Nijmegen. 

E trayectorio pa un atleta no 
ta facil y pa Monica e lesion- 
nan a hunga nan rol, 4 biaha a 
sa di kibra su man y despues 
di 2 operacion na unda a kibra 
dede y pols ta sembra un de- 
motivacion cerca su persona. 
Phillipe Pinerd actual coach 
di Monica Pimentel ta bira e 







persona cu a inspira su per- 
sona pa no entrega. Y ta na 
aña 2011 den preparacion pa 
University Games na Sheng- 
zen, China Monica ta haya 
e oportunidad pa asisti na 
training camp na Sur Korea 
danki na invitacion di Moon 
Dae Sung unda actualmente 
Monica Pimentel ta entre- 
nando. 

Monica su training ta encera 
mainta di hopi training fis- 
ico sigui pa atardi cu train- 
ing di taekwondo hunto cu 
e universidad di Keimyung 
y anochi training ta termina 
cu training personal pa baha 
peso y mantene. 

Por ultimo, Monica Pimen- 
tel tin tres berdad di bida cu 
el a comparti cu nos, uno e 
ta confia den e plan di Dios, 
di dos Monica no tin miedo 
y por ultimo Monica ta purba 
di ta un bon persona tur dia. 
Nos di Sports Zone Aruba ta 
desea Monica Pimentel tur 
clase di exito cu su prepara- 
cion pa Rio 2016.Q 

MlLOCAL 


Minister Arthur Dowers: 

Proyecto “microgreens” lo por contribui na rehabilitacion di detenidonan 





ORANJESTAD - Reci- 
entemente Minister di 
Husticia, mr. drs. Arthur 
Dowers a bishita Lettuce 
Farm Aruba Microgreens 
y a intercambia di idea 
cu e propietario tocante 
e posibilidad pa introduci 
detenidonan di KLA na e 


no tin suficiente actividad 

pa nan y “nos ta pensa cu tribucion na e rehabilitacion 
esaki por ta algo cu por mo- di un of mas detenido.Q 


tiva nan den forma positivo, e 
titular di husticia a comenta. 

E proceso y ciclo di planta, 
cuida mata, wak nan crece 
y cosecha por tin un efecto 
positivo riba e persona, el a 
añadi. E mandatario a bisa cu 
el a combersa cu Naar tocante 
uzo di su experticio y yudansa 
pa realisa un proyecto similar 
pa KIA, of pa haya un of ma- 
detenido interesa pa traha na 
e plantacion existente. Cual 
sea e formula cu lo por yega 
na dje, e por duna un con- 


cu e plantacion aki ta dem- 
ostra cu por haci un parti di 
plantacion di cuminda salu- 
dabel na Aruba mes sin cu e 
ta costoso. Tin hopi hende 
den detencion den KIA y 


tenidonan lo cultiva e matan- 
an y tambe lo por entrega nan 
mesun cultivo den nan dieta. 


entnan cu ta haya un dieta spe- 
cial di nan dokter cu ta busca 
su productonan sea na Ling 
& Sons Super Center of di- 
rectamente na su plantacion. 
E grupo di cliente cu ta dia- 
betico y ta uza e productonan 
aki den nan “smoothies” y 
cuminda ta creciendo lihe. 

Un proyecto pa KIA lo tin 
beneficionan adicional pa e 
detenidonan, segun Naar, 
como cu e plantacion lo pro- 
vee cuminda mas saludabel 


E plantacion di microgreens 
di Naar ta un operacion es- 
tilo organico. E ta subraya cu 
e matanan den e fase di nan 
desaroyo den cual e ta ofrece 
nan ta 40% mas concentra cu 
vitamina, compara cu otro 
matanan. E matanan ta bibo, 
nan no ta wordo corta y nan 
ta keda bon dos pa tres si- 
man den frishider, unda cu 
nan ta sigui crece tanten cu 
e cliente ta haci uzo di nan. 
Rene Naar a splica cu e tin 
diferente grupo di “fitness”, 
como tambe dietista y pash- 


pa nan mes y lo yuda tambe 
baha gasto riba cuminda. 
Minister Dowers ta agrega 


Rene Naar, kende ta direc- 
tor di e centro di cultivacion 
ta splica cu e mandatario a 
combersa cun’e tocante e 
idea pa ofrece un proyecto 
piloto na KIA, unda cu e de- 


proyecto. 

Esaki tabata e prome comb- 
ersacion pa cual lo tin un 
follow up pa sondea e 
oportunidad pa ofrece un 
proyecto asina na KIA como 
parti di e proceso rehabili- 
tacion di e detenidonan. 

Museo Arkeologico Nacional Aruba: 

Ta invita bo pa bin presenta Museo y Paisahe Cultural 



ORANJESTAD - Pa dife- 
rente aña caba e comuni- 
dad mundial di museo ta 
celebra “Dia Internacio- 
nal di Museo”rond di e fe- 
cha di 18 di Mei. Cada aña 
e Conseho Internacional 
di Museo (ICOM) di Na- 
cionnan Uni ta bin cu un 
tema special pa pone en- 
fasis riba e posicion im- 
portante cu museonan tin 
den nos comunidad. 

Pa 2016 ICOM a scoge e 
tema di “Museo y Paisa- 
he Cultural” (Museums& 
Cultural Landscapes), cual 
tambe lo ta e tema oficial di 
e Conferencia General di 
ICOM pa 2016. En conexion 
cu celebracion di Dia Inter- 
nacional di Museo, ta ofrece 
publico riba diadomingo 
awor di 12’or pa l’or di mer- 
dia na Museo Arkeologico 
Nacional Aruba (MANA), 
un presentacion duna pa drs. 
Raymundo Dijkhoff tocante 
e sitio arkeologico di Santa 
Cruz 35.E meta principal pa 
a institui e Dia Internacio- 
nal di Museo ta pa reconoce 
hecho cu museonan ta un 
medio importante den e in- 
tercambio cultural di un pais, 
unda cu museonan ta enrike- 
ce e cultura local y ta stimula 
respet mutuo entre diferente 
culturanan. 

Tambe un museo ta percura 


pa desaroyo di e comunidad, 
creando asina comprension, 
cooperacion y union entre 
nacionnan. Durante e ultimo 
añanan, e participacion na e 
Dia Internacional di Museo 
a crece grandemente. Asina 
aña pasa mas di 30.000 mu- 
seo rond di mundo a par- 
ticipa na e esaki cu e tema 
di sostenibilidad. MANA a 
ofrece den cuadro di esaki 
aña pasa diferente actividad 
pa publico enfocando riba 
e.o. e importancia di e “Tran- 
kera” di cadushi. Riba dife- 
rente dianan nacional mucha 
y hoben por a pinta y decora 
un “Trankera” na Museo cu 
e.o. materialnan recicla y den 
vakantie di Pasco grandi, con 
hunto cu Parke Nacional a 
ofrece un tayer di “Raton di 
Anochi”Segun e definicion 
di e Comite pa Patrimonio 
Mundial di Nacionnan Uni, 
un paisahe cultural ta e ele- 


mento cultural cu ta ser re- 
presenta den tanto e material 
cu a wordo crea pa e ser hu- 
mano, como tambe e materi- 
al cu a ser crea pa naturalesa. 
Pues aki por trata di un pai- 
sahe crea intencionalmente 
pa un persona, pero tambe 
un paisahe cu ta existi como 
resultado di e proceso di evo- 
lucion. Hopi biaha e paisahe 
cultural tin un asociacion re- 
ligioso y artistico, banda di e 
elementonan natural. 

Na Aruba sigur tambe nos 
conoce e paisahe cultural. 
Asina nos tabatin e “Natural 
Bridge”, tambe conoci como 
e sitio Boc’i Brik, di cual 
MANA algun aña pasa tabata 
tin un exposicion temporario 
pa publico, pero tambe “Ser’i 
Noca”, “Ayo y Casibari Rock 
formations”, como tambe 
nos cuebanan den ParkeNa- 
cional Arikok. 

Pa Museo Arkeologico Na- 


cional Aruba e tema di Pai- 
sahe Cultural ta mas impor- 
tante ainda, ya cu e material 
arkeologico hopi biaha ta den 
relacion cu e elementonan 
natural. Asina por nota cu e 
manera di biba di e Amerin- 
dio ta trata di un combinaci- 
on di naturaleza cu e influen- 
cia di e ser humano, lagando 
asina un imprenta perma- 
nente di e relacion cu tabata 
existi entre e poblacion y su 
habitat natural. Muestra di 
esaki no ta solamente e di- 
buhonan riba baranca cu e 
Amerindionan a laga atras, 
sino tambe e kemaduranan 
di nan casuela unda nan ta- 
bata bida, como tambe e 
monton di cocolishi, e asina 
yama É shell-midden’,na unda 
nan tabata colecta bestia di 
cocolishi .Tambe tin algun 
sitio na Aruba (pe den e cue- 
banan) cu ta refleha un uzo 
particular di e ser humano cu 
un sitio specifico den natura- 
leza, sea cu ta(-bata) pa acti- 
vidad spiritual of ceremonial. 
Como reconocemento di e 
variacion grandi di e interac- 
cion entre e ser humano y su 
medio ambiente, mester bin 
cu miho proteccion di e he- 
rencia cultural aki. E paisahe 
cultural no ta trata solamente 
e aspecto cultural di tradi- 
cion bibo, pero tambe resto- 
nan di nos antepasadonan. 
P’esey mester bin cu legisla- 



cion adecua cu ta protege nos 
herencia cultural arkeologico 
y nos sitionan natural histo- 
rico specifico, pa asina futuro 
generacionnan tambe por 
sa mas di nos historia y nos 
identidad cultural. 

Den e cuadro aki y relaci- 
ona cu Dia Internacional di 
Museo 2016, Museo Arkeo- 
logico ta ofrece diadomingo 
awor di 12 - l’pm un bes 
mas e presentacion di arke- 
ologo drs. Raymundo Dijk- 
hoff tocante e santana histo- 
rico na St. Cruz 35. E biaha 
aki drs. Dijkhoff lo amplia 
un poco mas riba esaki. Pues 
no perde e oportunidad aki 
y bishita Museo entre 10’am 
pa 2’pm y haci uzo di e opor- 
tunidad pa presencia e charla 
di St. Cruz 35 y haci tur bo 
preguntanan na e arkeologo 
mes. Museo Arkeologico ta 
felicita tur Museo y personal 
di Museonan riba Dia Inter- 
nacional di Museo. □ 



Walfaud Saget: 

Dos shen y diestres aña di existencia di e bandera Haitiano 


ORANJESTAD - Diesocho di mei ta laga nos 
corda un fecha importante , no solamente pa Hai- 
tianonan, pero tambe pa tur e pueblonan domina 
di mundo. Ta e di dos shen y dies tres aniversario 
di e creacion di e bandera Haitiano. Y ta p’esey nos 
kier trece na mente e fecha di diesocho di mei, mil 
ocho shen y tres. 

Riba diesocho di mei, mil ocho shen y tres, den 
e pueblo di Marotte na Arcahaie, Catherine Flon 
a cose hunto e pidanan di tela blauw y cora di e 
prome bandera Haitiano. Un Nacion soberano 
capaz di forma su propio destino, a caba di wordo 
duna su bandera. Y asina un pais a haya su voca- 
cion. 


Nos antepasadonan a lucha pa tin un pais inde- 
pendiente, nan a entrega nan sanger pa trece nos 
tur hunto, pa nos mira den mesun direccion, pa 
nos por brasa e mesun vision, pa Haiti por bira un 
nacion rico, bunita, uni , un nacion cu tur pueblo 
di mundo ta respeta. 

Diesocho di mei dos mil dies seis mester mobilisa 
nos pa nos lucha, pa e yiunan di Haiti bibando na 
Aruba cana hunto, pa nos haci un solo forsa, pa 
nos vence tur e dificultadnan cu ta stroba nos di 
bay dilanti. 

Esaki ta loke nos antepasadonan tabata kier pa 
nos, ta loke nos mester haci pa Haiti por haya su 


luga cu tur e respet cu e merece, entre tur e otro 
nacionnan grandi. 

Mester enfatisa cu pa Haiti, pa e Haitianonan y pa 
e bandera no tin sacrificio cu no por wordo haci. 
Dessalines a pensa asina y awendia nos tur mester 
pensa asina. 

Den su dos shen y diestres aña nos mester yena 
nos mes cu e idea, cu nos luchanan pa emancipa- 
cion lo yega nan meta berdadero, ora cu e yiunan 
di nos nacion lo wordo halsa na e dignidad di nan 
ser door di reconoce e orguyo di nan bandera. 

Feliz dia di bandera na tur Haitiano bibando na 
Aruba. Union Ta Haci Forsa !□ 

Departamento di Asuntonan Social: Dia Internacional di Famia 


ORANJESTAD - Na 1993, 
Nacionnan Uni a declara 
15 di mei e Dia Interna- 
cional di Famia. Desde 
e tempo ey, anualmente 
ta celebra e dia aki rond 
mundo. Esaki pa medio di 
informacion ta scoge pa 
conscientisa e comunidad 
riba e diferente temanan 
cu ta afecta nos famianan. 
E aña aki e topico ta: 

Sigura bidanan sano y pro- 
move e bienestar di tur hende 
di cualkier edad 
E aña aki e meta di Nacionnan 
Uni cu e Dia Internacional di 
Famia ta pa aumenta e con- 
scientisacion di e rol di famia 
y maneho pa famianan pro- 
moviendo bidanan saludabel 
pa un futuro sostenibel. Un 
di e metanan central di e 
agenda 2030 di Nacionnan 


Uni ta e Desaroyo Sosteni- 
bel cu ta enfoca riba caba cu 
pobresa, desaroyo social y e 
bienestar general di e ser hu- 
mano, via di proteha su me- 
dio ambiente. 

Tambe ta pidi pa nos pone 
hopi atencion ariba e rol di 
hende homber y e problem- 
anan cu ta pasa di generacion 
pa generacion 

Considerando e bienestar di 
famianan, den implemen- 
tacion di e metanan pa logra 
un Desaroyo Sostenibel, tin 
un relacion hopi grandi cu e 
bienestar general di e indi- 
viduo. Un famia tin un papel 
importante den e desaroyo di 
e bida social di cada miem- 
bro, dor di cuido, educacion 
y socialisacion di muchanan 
y hobennan, sin laga afo nos 
grandi nan.. 


Den cuadro di Dia Interna- 
cional di famia, Departamen- 
to di Asunto Social (DAS) 
kier pidi atencion special di 
nos comunidad pa e impor- 
tancia di “e famia” den bida 
di nos muchanan. Mayornan 
y demas educadornan por 
yuda den e desaroyo y bien- 
estar di e muchanan, via di ta 
consciente cu nan ta e spiel di 
influencia (rol model). 

Departamento Asunto So- 
cial den su trabao diario pa 
asisti personanan y famianan 
cu nan pregunta, problema y 
necesidadnan ta ripara con- 
tinuamente e importancia cu 
e “famia” tin pa cada miem- 
bro di nos comunidad. Nin- 
gun yiu por a scoge e famia 
cu e a lanta aden! Pa es mo- 
tibo aki cada miembro di e 
famia tin e responsabilidad pa 


laga otro sinti su mes stima, 
respeta, protegi y comprende. 
Investigacionnan interna- 
cional ta demostra cu un ba- 
lans entre famia y trabou a 
demostra di tin un impacto 
hopi grandi riba e salud (bi- 
enestar fisico y mental) di 
cada miembro di un famia, 
specialmente e recien naci 
nan. Ariba diferente area di 
bida por promove un bon 
balansa entre famia y trabou, 
por pensa pe: orario di trabou 
flexibel pa mayornan pa au- 
menta e capacidad pa ta dis- 
ponibel pa nan yiunan y asina 
ofrece nan e miho cuido. 

Departamento Asunto So- 
cial ta contribui diariamente 
na fortifica e famia y cada 
miembro formando parti di e 
famia. Den su trabou diario ta 
ofrece na su clientenan guia, 


terapia y programanan cu e 
meta pa: 

1. Informa nan ki ca- 
minda pa cana pa haya ayudo 
pa diferente problemanan 

2. Sostene/guia e 

miembronan di famia den 
nan relacionnan familiar 

3. Sostene/guia may- 
ornan con pa anda/lanta nan 
yiunan 

4. Sostene/guia mayor- 
nan tocante fasenan di desa- 
royo di nan yiunan 

5. Guia cliente con pa 
anda cu stress, emocion y tra- 
ta trauma nan di pasado 
Departamento Asunto Social 
kier felicita e pueblo di Aruba 
y su famianan pa sigui duna 
lo miho cu por na otro, den 
bienestar di nos comunidad. 
Famianan funcional ta un 
refleho di un comunidad 
sano!Q 


Parlamentarionan di Mep a reuni cu Aruba Tourism Authority 



ORANJESTAD - Parla- 
mento ta tratando e ley 
di all-inclusive. Mirando 
e importancia di turis- 
mo como nos unico pilar 
economico, parlamen- 
tarionan di MEP ta reuni- 
endo cu actornan impor- 
tante riba e tereno aki pa 
haya un miho bista riba 
e problematica exacto. 

Diamars ultimo lider di 
MEP Evelyn Wever-Croes 
cu parlamentarionan Dan- 
gui Oduber, Chris Romero, 
Ady Thijsen y Guillfred Be- 
saril, a reuni cu directora di 
ATA sra Ronella Tjin A Tjoe 
hunto cu su staff di ATA. 

“Nos ta lamenta si cu e min- 


ister a scoge pa e caminda di 
confrontacion y cu awor e 
bataya aki ta wordo hiba den 
prensa. Esaki no ta refleha 
seriedad y un falta di etica y 
profesionalismo di parti Ot- 
mar Oduber. Ta parce cu e 
minister aki no por controla 
su emocionnan na momen- 
to cu e ta wordo cuestiona. 
P’esey awe nos a pidi ATA 
pa sigui trata e caminda di 
dialogo. ATA ta convenci cu 
e ley proponi di all inclu- 
sive no ta dañino pa Aruba, 
y a sigura nos cu nan lo sigui 
trata e caminda di dialogo. 

Un otro tema hopi fastioso 
ta e hecho cu e minister ta 
basa full e ley nobo riba es- 
tudionan cu e tin bon scondi. 


■ 

Den reunion cu ATA nos 
a yega na e palabracion cu 
ATA lo duna nos e docu- 


mentonan, entre otro e rap- 
port cu PWC a traha y cu pa 
gobierno ta e base pa tur cos. 


Finalmente nos a toca e 
tema huridico tambe, paso- 
bra Raad van Advies su con- 
seho tabata hopi negativo. 
Raad van Advies a duna go- 
bierno un alternativa legal 
con si pa atende cu e asunto 
pero ta parce cu gobierno 
simplemente no kier cana e 
caminda legal corecto. Esaki 
ta un tema cu nos lo atende 
cu huristanan den gobierno. 

Nos tabata tin un reunion 
hopi fructifero y a haya hopi 
informacion di ATA pa asina 
nos por fiha un bon posi- 
cion na momento di trata e 
ley den Parlamento” segun 
lider di MEP Evelyn Wever- 
Croes a duna di conoce.Q 


Parlamentario Jennifer Arends-Reyes 

Gran mayoria di gremio no ta desea di wak un crecemento 
di hotelnan All-Inclusive pa Aruba 


ORANJESTAD - Segun 
Sra. Arends-Reyes e dis- 
cusion tocante e tema di 
All-Inclusive ta uno cu no 
a cuminsa di dia cu e ley a 
yega Parlamento sino di 
basta tempo prome caba. 

Durante aña pasa y e comien- 
so di aña aki den comision 
di Turismo a tuma luga dife- 
rente reunion preparatorio pa 
haya informacion y punto di 
bista di varios gremio. 

Cu AHATA a sinta varios bi- 
aha cu comision ariba e top- 
ico, ATA tambe y e Minister 
di Turismo hunto cu Min- 


ister di Salubridad tocante 
nan punto di bista. Reciente- 
mente a palabra durante un 
comision central, cu a conta 
cu representacion di tres 
fraccion, cu e fraccionnan lo 
sigui busca informacion riba 
nan mes, pa entre otro moti- 
bo di planning di Parlamento, 
compromisonan den exterior 
di varios miembro, prepara- 
cion y reunionnan IPKO na 
Hulanda. 

Awe algun tempo despues cu 
nos a haya e proposicion di 
Ley pa regula All-Inclusive 
basicamente e posicionnan ta 
mesun cos cu anteriormente. 



Fraccion di AVP a sinta un bi- ‘belang organisaties’ di e sec- 
aha mas cu varios gremio pa tor. Mester bisa cu tur gremio 
scucha nan punto bista como ta den dialogo ainda cu entre 


otro Minister di Turismo. Y 
remarcabel ta cu por crea e 
impresion cu ta leu di otro 
pero e realidad ta cu tin un 
punto cu gran mayoria ta di 
acuerdo cun’e y ta cu nan no 
lo ta desea di wak un crece- 
mento di Hotelnan tipo All- 
Inclusive pa Aruba. 

Di e punto di salida aki lo 
mester sigui, basa ariba in- 
formacion, pa asina wak mas 
di cerca kico lo por haci y di 
e miho manera na beneficio 
di Aruba, su Turismo y bien- 
estar di tur Sra. Arends-Reyes 
ta termina bisando. □ 

^Auiora^ 

T$l- 593-Ó9d7 i / 560-1403 

Fa*. 566-6696 

Dios ta mi wardador, pues mi no tin falta di nada. 
Psalmo 23 


^.Aurora^ 

Tel: 393-0957 f 500-6999 > 560-1403 
Fa*. 596-6696 

Despues di un bida tranquil y satisfecho a bai bek 
serca su tata celestial: 


A fayece cristianamente na edad di 66 aña 



Sr. Joseph Delfino Ellis 

Mihor conoci como “Johnny” of “Jo” 
“Johnny Bravo”, locutor y productor di e 
programa “Bek den Tempo” 
★24-12-1949 -t 14-05-2016 

Na nomber di: 

Su estimada señora:Sra. Selvia Ellis-Lumenier 

Yiunan stima: Jo-Anne y José Luis Arango-Ellis 
Marilyn Ellis y Roderick Arends 
Nathaly y Curt Harms Jr.-Ellis 

Ruman: Eduardo y Leni Ellis-van Welzen 

Nieto- y nietanan consenti: Serilyn, Curt, Sienna, 
Ethan 

Subrinonan y subrina: Edward y Arlene Ellis- 
Schipper y famia 

Annelotte Ellis y famia 
Antoine y Angela Ellis-Wisseborn y famia 
Jaap Ellis y Nathalie Tsoj y famia 
Suegra: Ida Lumenier-de Mey 
Tanta: Sra. Vda. Magdalena de Kort-de Cuba y 
famia 

Cuñanan y swa: 

Elsa y Donny Pieters-Lumenier y famia 
Leticia y Efraim Maduro-Lumenier 
y famia 

Albert y Emy Lumenier-Richardson 
y famia 

Amigonan di cas: Armando Bulos, George Hassell, 
Eugene Dankerlui 

Miembronan di “Koor Mixto Sagrado Curason” 
Amigonan di Mega 88.1 FM di e programa “Bek 
den Tempo” 

Grupo di amigo di Bright Bakery, House of Cake 
y Huchada 

Grupo di caminata “From Light to Light” 
Ex-coleganan taxista 

Bisiñanan mas cerca: famianan Arends y famia Pe- 
terson 

Primo- y primanan 

Famia Ellis, Lumenier, Arango, Arends, Harms, 
van Welzen, Schipper, Wisseborn, Tsoj, de Mey, 
de Kort, de Cuba, Chrestiaan, Thijzen, Barnes, 
Geerman, Pieters, Maduro, Richardson, Bruin y 
demas famia na Aruba, Boneiro, Corsou, Canada 
y Hulanda. 

Acto di entiero lo tuma lugar diahuebs 19 di mei 
2016. 

For di 2 or te cu 4 or di atardi e defunto lo ta reposa 
den Misa Sagrado Curason na Savaneta. 

Despues di respons lo sali pa santana catolico na 
Savaneta. 

Lo tin un box disponibel pa un donacion pa Aruba 
Heart Foundation. 

Ta deseo di defunto pa bisti color alegre. 

Despues di entiero no ta ricibi bishita di condolen- 
cia na cas. 



BASILIO MADURO 

*13-10-1941 113-05-2016 

Tata y mama: fKanchón y fVicencia 

Maduro-Winterdaal 

Su esposa: Annie Maduro-Luidens 

Su yui: Anthony y Nicole Maduro- 

Larmonie 

Su nieta(o): Leorah Maduro, Aaron Maduro 

Mescos cu su yui:Melissa Carrilho y Junel 
Sanchez 

Mescos cu su nieto: Jadeveon Sanchez 

Suegro y suegra defunto: 

f Benito y j*Chón Luidens-Paesch 
Consuegro y consuegra: 

Edo y Irene Larmonie -Wolff (Kórsou) 
Rumannan: Juan Maduro 

Margarita Maduro 
Aureliano y Bridgette Mae 
Maduro 

Nercicio Maduro 


Sobrina: Monica Maduro y Juan 

Carrasquero 

Brenda Maduro y yuinan 

Natalia Maduro 
Sobrino: Omar Maduro 

Mescos cu su sobrina y sobrinonan di famia: Lu- 
idens, Gil, Farro, Gomes, Werleman, Loopstok, 
Smit, De Cueninck van Capelle, Brown, Albertsz, 
Cilié, Rohan 

Swanan y cuñanan: Blanca Maduro, fKita y Lino 
Gil-Luidens y famia, Carmen Farro-Luidens y 
famia, Denisia y Egidio Gomes-Luidens y famia, 
fSofia y Wim Werleman-Luidens y famia, Jose y 
Carmen Luidens-Faro y famia, Juliana Luidens y 
famia, Ignasio y Maya Luidens y famia, Ines lu- 
idens y famia, Luly Luidens y Hemmy Jacob y 
famia, Imelda Luidens y Alfonso Nedd y famia 


Ihanan: Espidito Wever, Reynald Geerman, Junior 
Gonzales 


Tur su famianan, primanan y primonan di Rooi- 
master y Brazil di famia: Maduro, Winterdaal, 
Geerman, Wever, Stamper, Hoek, Gonzales, 
Irausquin, Kock, Rafmi, Thijsen, Croes, Vos y 
demás famia 


Di famia y conocirnan y bisiñanan na paradera 
Tur su bon amigonan y amiganan 
Di tur su ex coleganan di Divi Aruba Phoenix 
Beach Resort 

Acto di condolencia : diahuebs 19 di mei 2016 na 
Aurora Funeral Home di 7 pa 9 pm. 

Despedida lo tuma lugar diabierna 20 di mei na 
Aurora Funeral Home di 9’or pa ll’or di mainta 
y después cremacion lo tuma lugar den ceno fa- 
miliar. 

Na luga di flor of krans lo tin un box disponibel pa 
hasi donashon pa Wilhelmina Kankerfonds. 
Despensa nos si den nos tristesa nos por a lubida di 
mensiona un of mas famia. 


IPA ta presenta 
exposicion 25 years Best 
Practices and 
Research in Education 

SAN NICOLAS - Dia 18, 19 y 20 di mei In- 
stituto Pedagogico Arubano (IPA) lo tene un 
exposicion titula “25 years Best Practices and 
Research in Education”. Meta di e exposi- 
cion ta pa expone un seleccion di tur e miho 
practicanan, investigacionnan y proyectonan 
cu IPA tawata envolvi cu nan den e ultimo 
añanan. 

Como e prome institucion na nivel academico 
na Aruba cu ta cumpli cu e normanan di calidad 
di NVAO (Nederlands-Vlaamse Acreditatie Or- 
ganisatie), IPA semper tabatin un rol di agente di 
cambio, y como tal, tabata forma parti integral di 
mayoria iniciativa di transformacion den area di 
enseñansa riba varios nivel. Pa menciona algun di 
e iniciativanan: innovacion den enseñansa y desa- 
royo di idioma (Papiamento y multilingualismo), 
innovacion den didactica (scol preparatorio y ba- 
sico), acercamento glocal (global-local) riba ense- 
ñansa, enseñansa integra y basa riba proyecto, in- 
ternacionalisacion, profesionalisacion continuo di 
maestro, reconocemento di profesionalnan local 
na nivelnan academico. E exposicion ta presenta pa 
IPA su propio personal academico, studiantenan y 
alumni cu lo ta dispuesto pa elabora en breve riba e 
diferente proyectonan, como tambe dialoga cu es- 
nan presente. Aki ta sigui un resumen di e proyec- 
tonan: Investigacion y profesionalisacion continuo 
den cuadro di Proyecto Scol Multilingual, Inno- 
vacion basa riba contenido di Naturalesa y Tecno- 
logia, un variacion di investigacion riba tereno di 
matematica, idioma, musica, admision di studiante 
y movecion y salud, Perspectiva Mundial BUS y 
Minor, Desaroyo y innovacion di curiculo di IPA, 
Modulo piloto tension y relahamento cerca mu- 
cha, Blended learning, Proyecto di fmalisacion di 
Estudio y Proyecto social. Henter e comunidad di 
Aruba particularmente alumni, tur profesional riba 
tereno di enseñansa y studiante di IPA ta keda cor- 
dialmente invita pa asisti e exposicion cu ta forma 
parti di IPA su evento publico titula Capital Pro- 
gesional. E ta di 6.30 di atardi pa 9.30 di anochi 
na IPA (Isaac Wagemakerstraat 11, San Nicolas). 
Entrada ta completamente pornada. Tur hende ta 
bonbini. □ 


^.Aiirora^ 

ClOffllf 

Tttt 593-6957560-6999 / 56M493 
Fa*. 566-6696 

The Lord is my Shepherd, I shall not want 
He makes me lie down in green pastures 
He leaded me besides still waters: He restores 
my soul 

And I will dwell in the house of the Lord forever 
Psalm 23 

With deep sympathy we announce the passing 



Agatha Lewis 

★01-D4-1936 -117-05-2016 
Date of the cremation will be announced later. 

Yrausquin: 




Ta lansa e generacion 
mas nobo di Montero 
Sport na Aruba 


ORANJESTAD - E prome 
generacion di Montero 
Sport, conoci tambe 
como Pajero Sport, a keda 
introduci 20 aña pasa na 
1996 pa Mitsubishi Mo- 
tors. 

E tempo ey, e tabata e prome 
Mid Size OffRoad SUVbasa 
riba e L200 pickup truck. E di 
dos generacion a bin na 2008 
cu un diseño mas deportivo, 
espacio interior mas comodo 
y capacidad completo di off 
road. 

Awo, despues di 7 aña, Mit- 
subishi Motors ta lansa e di 
3 generacion di Montero 
Sport. Yrausquin reciente- 
mente tabatin e honor di 
presenta e modelo nobo rici- 
biendo reaccionnan suma- 
mente positivo. 

E Montero Sport nobo ta 
basa riba un concepto Off 
Road SUV cu estilo y co- 
modidad cu no solamente 
ta hala atencion, pero ta pu- 
sha tur limite di kico un Off 
Road SUV mester ta. Dis- 
eñadornan a hinca hopi tem- 
po y dedicacion; e resultado 
ta un Montero Sport GLS 
completamente renoba y na 


un SUV Europeo di luho. 
Mitsubishi Motors a crea cu 
e Montero Sport un liña cu 
ta ofrece opcionnan cu por 
adapta na e necesidad y es- 
tilo di cada chauffeur y cu ta 
acomoda na e presupuesto di 
cada famia. 

Tur Montero Sport GLS cu 
Yrausquin ta ofrece na su cli- 
entenan ta bin ekipa cu entre 
otro un sistema ‘Super Select 
4 Wheel Drive-II’, Transmis- 


Montero Sport GLS ta bin 
ekipa cu entre otro Rear 
View System’, ‘Back Warn- 
ing Sensor’, ‘Hands free & 
Voice control Bluetooth sys- 


compara cu e experiencia 
di bishita e showroom di 
Yrausquin pa bo mes, sinta 
den dje y core riba caminda. 
Yrausquin ta invita bo pa 




mesun momento cu e ‘look ion Automatico di 8 speed, 
& feel’ tan gusta, manera di ‘Keyless Operation System’, 



‘Engine Start Switch’, ‘Dual 
Automatic Air Condition- 
ing’, ‘18” Alloy Wheels’, 
‘Front fog lamps’, ‘Roof 
rails’, sistema di alarma anti 
robo, airbags y knee airbags 
na e luga di chauffeur y pasa- 
hero. 

Tambe e ‘top of the line’ 


tem’, ‘Blind Spot Warning 
(BSW)’, ‘LED Headlamp’, 
‘LED Daytime Running 
Lights’, Auto lighting con- 
trols’ y Auto rain sensors.’ 
Manera por ripara, hopi ta e 
atractivo y bentaha nan cu bo 
ta haya den e Montero Sport 
GLS; sinembargo, nada ta 


pasa na nan showroom nobo 
di Mitsubishi. Aki nos repre- 
sentantenan experto ta cla pa 
combersa cu bo. Pa mas in- 
formacion, tambe por yama 
Yrausquin libremente na 
524-4444, bishita nos pagina 
di Facebook of nos website 
nawww.yrausquin.com. □ 














